
Εισαγωγή 

Το πρώτο βιβλίο που αποφάσισε να εκδώσει η συντακτική ομάδα της Ευτο- 
πΐας είναι μια συλλογή τριών άρθρων του ιταλού καθηγητή ΑπΊθάθο ΒθγΙοΙο. 
0 ΒεΠοΙο διδάσκει στο πανεπιστήμιο του Μιλάνου αλλά δεν είναι απλώς ένας 
θεωρητικός ακαδημαϊκός. Συμμετέχει ενεργά στο αναρχικό κίνημα της Ιταλίας 
και υπό αυτή την έννοια είναι εξαιρετικά χρήσιμο και ενδιαφέρον το γεγονός 
ότι οι θέσεις και οι απόψεις του δεν διαμορφώνονται μόνο μέσα σε ένα πλαίσιο 
ακαδημαϊκής συζήτησης και διαλόγου με κείμενα άλλων, ελευθεριακών και 
μη στοχαστών. Εύκολα αντιλαμβάνεται ο αναγνώστης ότι στη συγκεκριμένη 
περίπτωση οι αντικειμενικές συνθήκες της ριζοσπαστικής και ελευθεριακής 
δράσης και πράξης αποτυπώνονται στη σκέψη και στα συμπεράσματα του 
συγγραφέα. Άλλωστε εκείνο που σε μεγάλο βαθμό φαίνεται να ενδιαφέρει 
τον ΒθΠοΙο είναι ακριβώς ο τρόπος με τον οποίο τα συμπεράσματά του, στον 
βαθμό που αυτά γίνονται δεκτά, μπορούν να γονιμοποιήσουν όχι μόνο την 
ελευθεριακή σκέψη αλλά και την ελευθεριακή πράξη. 

Αυτή βέβαια είναι μια πρόταση ανάγνωσης του έργου του ΒθγΙοΙο, μια πρό¬ 
ταση ίσως υποκειμενική και επιλεκτική, σίγουρα όμως όχι εντελώς αυθαίρετη. 
Χαρακτηριστική από την άποψη αυτή είναι η ενασχόληση του ΒθγΙοΙο με το 
ζήτημα της ελευθερίας. Στο άρθρο του «Οι φανατικοί της ελευθερίας» (παρά¬ 
φραση μιας περίφημης φράσης του Μπακούνιν) ο ιταλός συγγραφέας επιχει¬ 
ρεί να διερευνήσει το περιεχόμενο της αναρχικής έννοιας της ελευθερίας τόσο 
στη θεωρητική όσο και στην πρακτική της διάσταση. Καθοδηγητικό νήμα της 
σκέψης του είναι το γεγονός ότι το αναρχικό σύστημα αξιών (στον πυρήνα 
του οποίου βρίσκεται η ελευθερία) είναι ένα τέκνο του Διαφωτισμού, εντάσ¬ 
σεται λοιπόν στην ίδια πολιτιστική παράδοση με τον φιλελευθερισμό και τον 

σοσιαλισμό. Δεν είναι λοιπόν τυχαίο το γεγονός ότι ο ΒθγϊοΙο με αφετηρία το 
σύνθημα της Γαλλικής Επανάστασης «ελευθερία, ισότητα, αδελφότητα», εξε¬ 
τάζει την αναρχική έννοια της ελευθερίας σε συνάρτηση με άλλες θεμελιώδεις 
αναρχικές αξίες: την ισότητα και την αλληλεγγύη. Η αναρχική θεώρηση θέλει 
την ελευθερία απολύτως συμβατή με την ισότητα, και εδώ βρίσκεται ένα ουσι¬ 
ώδες σημείο διαφοράς με τους φιλελεύθερους. Για τους τελευταίους η ισότητα 
απειλεί την ελευθερία γιατί εκλαμβάνεται ως ομοιομορφία, ενώ για τους αναρ¬ 
χικούς η ελευθερία και η ισότητα ενσωματώνουν τη διαφορετικότητα, πρό¬ 
κειται λοιπόν για μια ισότητα στην ελευθερία, νοούμενη ως αυτοκαθορισμός. 
Η αλληλεγγύη από την άλλη πλευρά αποτελεί την ενσάρκωση του αιτήματος 
της κοινότητας και αποτελεί αναγνώριση του γεγονότος ότι η ατομική αυτονο¬ 
μία δεν μπορεί παρά να υπάρχει εντός ενός κοινωνικού περιβάλλοντος, ενός 
περιβάλλοντος δηλαδή κοινωνικής αλληλεξάρτησης. Μέσα από αυτή τη συλ¬ 
λογιστική είναι επόμενο ο συγγραφέας να καταλήξει στο συμπέρασμα ότι η 
αναρχική αντίληψη της ελευθερίας, η οποία όπως επισημαίνει εύστοχα είναι 
μία και όχι η μόνη αντίληψη περί ελευθερίας, είναι συμβατή με αντιϊεραρχικά 
και εξισωτικά στοιχεία που ενυπάρχουν τόσο στη σοσιαλιστική όσο και στη 
φιλελεύθερη θεώρηση περί ελευθερίας. Υπάρχουν θεμελιώδεις και ουσιώδεις 
διαφορές, αλλά τελικά υπάρχει και πεδίο επικοινωνίας, σε σχέση για παράδειγ¬ 
μα με τις φιλελεύθερες απόψεις που εννοούν την ελευθερία ως συμμετοχή 
των πολιτών στη νομοθεσία ή ως ύπαρξη ενός ελεύθερου χώρου ατομικής 
επιλογής, απόψεις δυνάμει, θα έλεγε κανείς, αναρχικές. Το παράδειγμα αναπό¬ 
φευκτα οδηγεί τον αναγνώστη στην ακόλουθη σκέψη. Όχι μόνο επιμένοντας 
στις θεμελιώδεις διαφορές από τον φιλελευθερισμό και τον σοσιαλισμό αλλά 
συνάμα προβάλλοντας και τις υπάρχουσες ομοιότητες, μπορεί ο αναρχικός 
λόγος και η αναρχική πράξη να γίνουν πιο αποτελεσματικοί, και ίσως και πιο 
διαυγείς. 

Σε έναν ανάλογο αναστοχασμό καλεί επίσης και το άρθρο «Η δημοκρατία 
και πέρα από αυτή» το όποιο έχει ήδη δημοσιευθεί στα ελληνικά στο 5ο τεύχος 
του περιοδικού Ευτοπία τον Ιούλιο του 2000. Επαναδημοσιεύεται στην παρού¬ 
σα συλλογή γιατί έτσι διευκολύνεται συνολικά η προσέγγιση της σκέψης του 
ΒθΠοΙο. Στο κείμενο αυτό ο ΒθγΙοΙο ασχολείται με τη δημοκρατία, μια έννοια 
την οποία για χρόνια συζητούν αναρχικοί, ελευθεριακοί και κομμουνιστές (δεν 
εννοούμε φυσικά εδώ τους λενινιστές ποικίλων αποχρώσεων), είτε θετικά είτε 
αρνητικά. Κατά τον ΒθΠοΙο οι μορφές οργάνωσης που οι αναρχικοί προτεί¬ 
νουν για την κανονιστική κοινωνική λειτουργία, για τις πολιτικές δηλαδή λει¬ 
τουργίες της κοινωνίας, είναι ακριβώς αυτό που κατά κόρον ορίζεται ως άμεση 
δημοκρατία, θεωρούμενη βέβαια ως βάση μιας ομοσπονδιακής οργάνωσης 
της πολιτικής λειτουργίας. Οι αναρχικοί στις συνελεύσεις τους θεωρούν ως 
αναγκαία τρία στοιχεία: την ομοφωνία, την εξουσιοδότηση και την ανακλητό- 
τητα. Φυσικά ο αναγνώστης θα στεκόταν πολύ σκεπτικός για τον βαθμό στον 
οποίο τα στοιχεία αυτά αποτελούν στην πράξη, και όχι απλώς στα λόγια, τρό- 

πους δράσης των αναρχικών. Αλλωστε συνελεύσεις τυπικά αμεσοδημοκρατι- 
κές αλλά συσιαστικά παθητικές για μια μεγάλη μερίδα συμμετεχόντων κάθε 
άλλο παρά σπάνιες είναι. Πέρα όμως από τους δισταγμούς αυτούς, η ομοφω¬ 
νία δεν είναι πάντοτε δυνατή και σε αυτό το σημείο διαδραματίζει σημαντικό 
ρόλο η δημοκρατία, νοούμενη εδώ ως αρχή της πλειοψηφίας. 

Θα μπορούσε αυτή να θεωρηθεί ως μια αιρετική σκέψη. Τίποτα πιο αδια¬ 
νόητο για έναν αναρχικό ή για έναν κομμουνιστή από το να ψηφίσει. Ίσως 
όμως είναι εξίσου αδιανόητο να θεωρεί κανείς ότι ακόμη και εντός της κομ¬ 
μουνιστικής παγκόσμιας ανθρώπινης κοινότητας, όπου το άτομο θα διατηρεί 
μια γνήσια διαλεκτική σχέση με αυτή, δεν θα υπάρχουν διαφορετικές τάσεις, 
προσδοκίες, επιδιώξεις και προτεραιότητες. Η δημοκρατική αρχή καλείται να 
συνδιαλλαγεί με αυτήν ακριβώς την πραγματικότητα. 

Είναι σωστό όμως να υποστηρίζεται ότι η δημοκρατία αναφέρεται στη μορ¬ 
φή οργάνωσης της κοινότητας και όχι στο περιεχόμενό της. Ο ΒθγΙοΙο έχει 
πλήρη επίγνωση του γεγονότος αυτού όταν υποστηρίζει ότι ο αναρχισμός εν¬ 
σωματώνει τη δημοκρατία σε μια συνολική θέαση του κοινωνικού γίγνεσθαι 
βασισμένη στις αξίες της ελευθερίας, της ισότητας και της αλληλεγγύης. 

Η ελευθερία κατά τον ΒθγΙοΙο είναι όχι μόνο ατομική αυτονομία σε μια «ιδι¬ 
ωτική» σφαίρα ατομικών επιλογών αλλά και ελευθερία στον καθορισμό του 
κοινωνικού και πολιτισμικού γίγνεσθαι, ελευθερία στη διαμόρφωση της κανο¬ 
νιστικής λειτουργίας της κοινωνίας, τελικά ελευθερία στη δύναμη. Στο άρθρο 
«Εξουσία, δύναμη και κυριαρχία» (ΡοννοΓ, ΑυΙόσΓΐΙγ, ΟοΓπΐηπίίοη) ο ΒθγϊοΙο 
επιχειρεί να διερευνήσει τον τρόπο με τον οποίο η αναρχική σκέψη θεωρεί και 
αντιλαμβάνεται την εξουσία. Προτείνει να αποδοθεί ο όρος Δύναμη (Ρο\λ/θγ) 
στην κοινωνική κανονιστική λειτουργία. Πρόκειται για μια λειτουργία δημι¬ 
ουργίας κανόνων που είναι εγγενής και αναγκαία σε οποιαδήποτε ανθρώπινη 
κοινωνία, η «κεντρική, ιδρυτική λειτουργία της ανθρώπινης κοινωνίας», μια 
λειτουργία κοινωνικής {αυτο)θέσμισης με καστοριαδικούς όρους. Η αναγκαι¬ 
ότητα βέβαια έγκειται στην ύπαρξη των κανόνων, όχι στο περιεχόμενο αυτών, 
το οποίο ο άνθρωπος μπορεί να διαμορφώνει όπως θέλει. Ακριβώς η ίση πρό¬ 
σβαση στη δύναμη είναι μια θεμελιώδης πτυχή της ελευθερίας. Τα πράγματα 
όμως δεν σταματούν εδώ. Εξίσου ουσιώδης συνθήκη της ελευθερίας είναι ο 
«ανοικτός» και τροποποιήσιμος χαρακτήρας των νορμών που θέτει η κανονι¬ 
στική κοινωνική λειτουργία. Χρησιμοποιώντας και πάλι τη γλώσσα της σκέψης 
του Καστοριάδη, θα έλεγε κανείς ότι για την ελευθερία ζωτικής σημασίας δεν 
είναι η ίδια η ύπαρξη του νόμου, αλλά η αναγνώριση του γεγονότος ότι οι άν¬ 
θρωποι είναι οι δημιουργοί του νόμου, και επομένως εκείνοι που αλλάζουν και 
μεταβάλλουν τον νόμο. Η ελευθερία συμμετοχής στη θέσπιση κανόνων είναι 
κενή περιεχομένου, αν δεν συνοδεύεται από τη δυνατότητα διαρκούς αμφι¬ 
σβήτησης των παραδεδομένων αλλά και των νεοπαγών κανόνων. 

Αν όμως η Δύναμη με αυτή την έννοια είναι μια ουδέτερη κοινωνική λει¬ 
τουργία (βέβαια τα μέσα με τα οποία ασκείται και οι σκοποί που αυτή θέτει 

κάθε άλλο παρά «ουδέτεροι» είναι), όταν αυτή αρθρώνεται και εκφράζεται με 
όρους ιεραρχίας, με όρους προσταγής/υπακοής, λαμβάνει τη μορφή της Κυρι¬ 
αρχίας (ΟθΓηίη3ΐίοη). Η Κυριαρχία είναι μια ασύμμετρη σχέση, δηλώνει το προ¬ 
νόμιο στη Δύναμη, το προνόμιο κάποιων που ασκείται σε βάρος άλλων. Στην 
περίπτωση αυτή η κανονιστική λειτουργία απαλλοτριώνεται από ένα τμήμα 
της κοινωνίας και η νόρμα που αυτή θέτει εκλαμβάνεται ως νόμος στον οποίο 
οφείλεται υπακοή, όχι κανόνας που συνδιαμορφώνεται, αμφισβητείται και 
αναθεωρείται. Ο συγγραφέας εύστοχα επισημαίνει ότι οι αναρχικοί δεν έχουν 
πάντοτε πλήρη επίγνωση αυτής της διαφοράς, και αυτό μάλιστα, θα έλεγε κα¬ 
νείς, τη στιγμή που και οι ίδιοι, είτε το παραδέχονται είτε όχι, ασκούν αυτή την 
κανονιστική λειτουργία στις συνελεύσεις και στις αποφάσεις τους. 

Φυσικά ο ΒθγΙοΙο αναγνωρίζει ένα τεράστιο πεδίο ασύμμετρων σχέσεων 
έξω από αυτό της ασυμμετρίας ως προς την κανονιστική κοινωνική λειτουρ¬ 
γία: ασύμμετρες σχέσεις που εδράζονται σε ατομικές διαφορές προσωπικότη¬ 
τας (επιρροή/ίπίΐυθπεθ) και ασύμμετρες σχέσεις οι οποίες ανακύπτουν κατά 
την άσκηση κοινωνικών ρόλων σε συνάρτηση με την ιδιαίτερη «ικανότητα» 
και νομιμοποίηση που επενδύεται στους κατόχους των ρόλων αυτών. Χαρα¬ 
κτηριστικά ίσως παραδείγματα για αυτόν τον τύπο ασύμμετρων κοινωνικών 
σχέσεων είναι τα ζεύγη γονιού και παιδιού, δασκάλου και μαθητή, ιατρού και 
ασθενούς, τεχνίτη και «πελάτη». Είναι για αυτό τον τύπο των σχέσεων που ο 
ΒθΓΐοΙο προτείνει τον όρο Εξουσία (ΑυΐΗοπίγ). Το πλέον ουσιώδες σημείο της 
συλλογιστικής του ιταλού συγγραφέα είναι ότι αυτές ακριβώς οι ασύμμετρες 
σχέσεις μπορεί να ρυθμίζονται στη βάση της αμοιβαιότητας, έτσι ώστε να μην 
δημιουργούν μια παγιωμένη ιεραρχία εξουσίας. Για να προλάβουμε τις όποιες 
παρεξηγήσεις σπεύδουμε να επισημάνουμε ότι ο ΒθΠοΙο δεν αμελεί να υπεν¬ 
θυμίσει το αυτονόητο: στη δεδομένη κοινωνία όπου η Δύναμη λαμβάνει τη 
μορφή της Κυριαρχίας οι ασύμμετρες σχέσεις που αναπτύσσονται με βάση 
κοινωνικούς ρόλους και κοινωνικές λειτουργίες δεν μπορεί παρά να αποτε¬ 
λούν εκφράσεις της Κυριαρχίας. 

Οι απόψεις αυτές, ανεξάρτητα από το αν οι σχετικοί όροι γίνουν δεκτοί ή 
όχι, διευκολύνουν τον αναστοχασμό των ελευθεριακών πάνω στον λόγο και 
στη πράξη τους, κάτι που άλλωστε και ο ίδιος ο συγγραφέας ρητά υποστηρί¬ 
ζει. Τους καλεί για παράδειγμα να σκεφτούν πάνω στις συνελεύσεις τους, τις 
μορφές κανόνων, εκπροσώπησης ή και κυρώσεων που δέχονται ή αρνούνται. 
Τους καλεί να επανεξετάσουν πάνω σε νέα βάση το νόημα και το περιεχόμενο 
της «ελευθεριακής» εκπαίδευσης και πολλά άλλα. 

Σε τελική ανάλυση, και παρά τις ενδεχομένως σοβαρές ενστάσεις του ανα¬ 
γνώστη οι οποίες μάλιστα μπορεί να διατυπωθούν από ποικίλες οπτικές γωνί¬ 
ες, η συζήτηση με τα κείμενα του ΒθγΙοΙο θεωρούμε πως θα συνεισφέρει στην 
κυκλοφορία των ιδεών για την κοινωνική απελευθέρωση. 

Ευτοπία 

Τα τρία κείμενα που συγκεντρώνονται εδώ δεν τα επέλεξα εγώ. Τα έχει επι- 
λέξει η εκδοτική ομάδα της Ευτοπίας. Αλλά και σε εμένα αν είχαν αναθέσει 
να διαλέξω τρία ανάμεσα απ' τα σημαντικότερα γραπτά μου (αυτά και μισή 
ντουζίνα από άλλα) τα οποία, κατά την άποψη μου, ακόμη αξίζουν να επανεκ- 
δοθούν, θα είχα ίσως κάνει την ίδια επιλογή. Σίγουρα θα είχα διαλέξει το δεύ¬ 
τερο απ' αυτά. Το «Εξουσία, Δύναμη και Κυριαρχία» κατέχει μια κεντρική θέση 
στην ερευνητική και στοχαστική μου πορεία (από τις αρχές της δεκαετίας του 
'60 έως τις αρχές της δεκαετίας του '90) πάνω σε ελευθεριακές έννοιες-κλειδιά. 
Και το υποστηρίζω αυτό όχι απ' την προοπτική του χρόνου, αλλά για τη σημα- 
ντικότητα (την κεντρικότητα επακριβώς) που το ζήτημα της εξουσίας/δύνα¬ 
μης προφανέστατα έχει για την αναρχική σκέψη. Σε μια κριτική ανάλυση της 
κατηγορίας της εξουοίας/δύναμης, με είχαν φέρει αναγκαστικά προηγούμενες 
μελέτες και στοχασμοί (πάνω στις τάξεις και τον ταξικό αγώνα, στην αυτοδιοί¬ 
κηση, και την ουτοπία). Από τα συμπεράσματα εκείνης της έρευνας πάνω στην 
εξουσία/δύναμη, άλλα επίσης και από δευτερεύουσες και συμπληρωματικές 
σκέψεις, πέρασα σε άλλα ελευθεριακά ζητήματα, τόσο ουσιαστικά όσο και η 
γενικευμένη ατυχής χρήση τους, όπως η επανάσταση, η ελευθερία και η άμε¬ 
ση δημοκρατία. 

Κοινό χαρακτηριστικό των τριών αυτών κειμένων (αλλά και ολόκληρης της 
ελευθεριακής μου δράσης ως συγγραφέας, συντάκτης, εκδότης και οργανω¬ 
τής πανεπιστημιακών συνεδρίων) ήταν η βούληση (η προσπάθεια, η απόπει¬ 
ρα) του να παράγω και του να προτρέψω να παραχθεί μια σύγχρονη αναρχική 
σκέψη σε μια περίοδο κατά την οποία, πέρα από κάποιες σπάνιες εξαιρέσεις 


11 



Πέρα από τη Δημοκρατία; Αναρχία 


(όπως του άγγλου Κόλιν Γουόρντ και του αμερικανού Μάρεϊ Μπούκτσιν), οι 
αναρχικοί φαινόντουσαν ικανοί μόνο να επαναλαμβάνουν μια απλοποιημένη 
και δογματοποιημένη βίβλο, διανοητικά και πρακτικά άοπλη αλλά και αφοπλι¬ 
στική, η οποία με τους κλασικούς, μεγάλους στοχαστές δεν μοιράζεται πλέον 
ούτε τη δημιουργική δύναμη, ούτε την κριτική ευρύτητα, ούτε το γίγνεσθαι 
και ούτε τις όποιες αντιθέσεις (πραγματικές ή φαινομενικές) δυνητικά γόνιμες. 
Και υπήρξε αυτή, μια πρόκληση να επαναστοχαστώ όχι μόνσντο Λόγο (το λο¬ 
γικό στοχασμό) αλλά και το Ήθος (τις αξίες και τις μη-αξίες), το Πάθος (την 
αισθηματική διάσταση) και την Πράξη (οι τρόποι, οι μορφές και το νόημα της 
δράσης) της αναρχίας, της αναρχικής ταυτότητας. Μία ταυτότητα αμφιγενή, 
αλλά με έναν πυρήνα κοινό στους διάφορους κοινωνικο-ιστορικά προσδιο¬ 
ρισμένους αναρχισμούς. Μία αναρχία, η οποία ενυπάρχει στους διάφορους 
αναρχισμούς, τωρινούς, περασμένους και μελλοντικούς, όπως το αλκοόλ ενυ¬ 
πάρχει στα αναρίθμητα ποτά μεταβαλλόμενης διαβάθμισης σε αλκοόλ που η 
ανθρωπότητα επινόησε αποστάζοντας σταφύλια, κριθάρι, μέλι, πατάτες και 
παπάγια. Και υπήρξε αυτή, μια πρόκληση, μια περιπέτεια όχι μόνον ατομική 
αλλά και συλλογική. 

Το «Εξουσία, Δύναμη και Κυριαρχία», όπως και άλλα δικά μου κείμενα, προ¬ 
ηγούμενα και επόμενα, ήταν τμήματα ερευνητικών προγραμμάτων προωθού¬ 
μενα απά το Κέντρο Ελευθεριακών Σπουδών του Μιλάνου. Παραδείγματος 
χάρη, 01 σκέψεις μου πάνω στην εξουσία/δύναμη αποτελούσαν τμήμα ενός 
συλλογικού σχεδίου έρευνας πάνω στην εξουσία/δύναμη και στην άρνηση 
αυτής. Εξέθεσα και συζήτησα τα κύρια χαρακτηριστικά της ερμηνευτικής μου 
γραμμής το φθινόπωρο του 1982, σε μια ημερίδα στο Μιλάνο. Έγραψα μια 
πρώτη εκδοχή της εργασίας μου την άνοιξη του 1983. (Παρέκβαση που αξίζει 
το ενδιαφέρον: την έγραψα στη Σομαλία, όπου δίδασκα αγροτική οικονομία 
στο πανεπιστήμιο του Μογκαντίσου, κλειστό και λεηλατημένο απ' τον εμφύ¬ 
λιο πόλεμο, στάζοντας ιδρώτα (του ισημερινού) πάνω σε μια φορητή γραφο¬ 
μηχανή). Έδωσα εκείνη την πρώτη σύνταξη σε τρεις ή τέσσερις συντρόφους 
που συμμετείχαν στο ερευνητικό πρόγραμμα για να τη διαβάσουν, έκανα με¬ 
ρικές διευκρινήσεις, προσθέσεις, αλλαγές και ολοκλήρωσα τη συγγραφή. Τελι¬ 
κά παρουσίασα την εργασία μου, μαζί με άλλες εργασίες και συνεισφορές στη 
συζήτηση, σε μια διεθνή επιστημονική ημερίδα, η οποία πραγματοποιήθηκε 
στην Ελβετία, στο 53ίηΙ ΙπιίθΓ, τον Σεπτέμβριο του 1983. 

Τώρα, και με το πέρασμα του χρόνου, κατά πόσο παραμένουν έγκυροι εκεί¬ 
νοι 01 στοχασμοί μου πάνω στην εξουσία/δύναμη, στην ελευθερία, στην άμε¬ 
ση δημοκρατία; Αυτό είναι ένα ερώτημα που δεν πρέπει να απαντηθεί από τον 
συγγραφέα. Αλλά (εγώ) θα το πω εξίσου: θεωρώ πως ο ουσιώδης σκελετός, η 
ουσιαστική δομή των προτάσεών μου παραμένει έγκυρη, παρόλο που έπειτα 
από χρόνια περαιτέρω διαβάσματος και σκέψεων, θα έκοβα, θα προσδιόριζα, 
θα πρόσθετα. Για παράδειγμα, επί της εξουσίας/δύναμης θα έβαζα λίγο Φουκώ 


12 



Πρόλογος στην ελληνική εκδοαη 


και λίγο περισσότερο Καστοριάδη. Παρά ταύτα θα ήμουν ικανοποιημένος αν 
οι έλληνες αναγνώστες έβρισκαν χρήσιμο να επαναθέσουν τα ερωτήματα με 
τα οποία καταπιάστηκα εγώ. Σίγουρα, θα ήμουν ακόμη πιο ικανοποιημένος 
εάν κάποιος αναγνώστης έβρισκε χρήσιμες κάπσιες από τις απαντήσεις που 
πρότεινα. Ως σημείο εκκίνησης, ως αφετηρία για περαιτέρω σκέψεις, ςε νε 
5εη5 άίΓθ (είναι αυτονόητο). 


Μιλάνο, Σεπτέμβριος 2007 
Αινεόβο ΒεηοΙο 

Οι φανατικοί της ελευθερίας^ 


Είμαι ένας φανατικός εραστής της ελευθερίας. 

Μιχαήλ Μπακούνιν 
Ο αναρχισμός είναι μια υπερβολή της ιδέας της ελευθερίας. 

Καρλ Πόππερ 


Επέλεξα να ξεκινήσω με αυτές τις δυο δηλώσεις με την ελπίδα να συλλά- 
βω τη διάθεση τόσο του αναρχισμού όσο και αυτού του κειμένου. Καλό θα 
ήταν ο αναγνώστης να τις έχει κατά νου κατά τη διάρκεια της ανάγνωσης. Είναι 
εύκολο να χαθεί κανείς στις μυριάδες των ορισμών της λέξης «ελευθερία»,^ η 
οποία είναι ίσως η πλέον υπερχρησιμοποιημένη ιδέα στη θεσμισμένη πολιτική 


1 Το κείμενο 'Ί ίβηβϋίεί οΙεΙΙβ ΙίύθΓΐέ" αποτελεί την εισήγηση του Αμεντέο Μπέρτολο στο σε¬ 
μινάριο "ί3 ΙίθθΠΒ, Ιθ ΙώθΠΒ, I ΙώεπβΓί" (Η ελευθερία, οι ελευθερίες, οι ελευθεριακοί), που 
έγινε στο Μιλάνο στις 2-3 Δεκεμβρίου 1989 και οργανώθηκε από το ςεηίΓΟ 5ΐυςΙί Ι,ίάεΓίΒΓί 
(Κέντρο Ελευθεριακών Σπουδών) του Μιλάνου. Η μετάφραση που παρουσιάζεται εδώ έχει 
γίνει από την αγγλική μετάφραση του κειμένου από τον Α. ΒεΙϋεΓ (επιμ. ΡΓΒπΚΗΒΓΓίϊίοη), που 
δημοσιεύτηκε στο περιοδικό ΟυτΟβπεΓαΙίοπ, νοΙ. 23, πο. 2,1992. 

2 «[...] το νόημα αυτού του όρου (...] είναι τόσο ανοιχτό ώστε να επιδέχεται σχεδόν οποιαδή¬ 
ποτε ερμηνεία)), I. ΒειΙίη, Ουαίπο :ας§ί;υΙΙα Ιίόεπά, ΡεΙΙΓίηεΙΙί, Μιλάνο, 1988, σ. 188 [ελλ. έκδ.: 
Τέαοερα δοκίμια περί ελευθερίας, μτφρ. Γιάννης Παπαδημητρίου, δοΓίρΟ, Αθήνα, 2001, Σ.τ.Ε.]. 
Και εγώ, όπως και ο ΒειΙίη, θα προτιμούσα να αποφύγω να «συζητήσω την ιστορία ή τις πε¬ 
ρισσότερες από διακόσιες σημασίες που έχουν καταγραφεί γΓ αυτόν τον όρο», I. ΒείΙίη, ό.π. 



Πέρα από τη Δημοκρατία: Αναρχία 


θεωρία.^ Τα πρόσφατα γεγονότα στην κεντρική και στην ανατολική Ευρώπη'’ 
δημιούργησαν μια πραγματική πλημμύρα σημείων αναφοράς, μειώνοντας 
ακόμα περισσότερο την αξία της, καθώς η χρήση της επεκτάθηκε ως η γλώσ¬ 
σα της πολιτικής αισιοδοξίας στη μετα-λενινιστική εποχή. Όπως συμβαίνει με 
το νόμισμα, η υπερπληθώρα του οποίου οδηγεί στην υποτίμηση της αξίας του, 
έτσι και η σημασιολογική αξία του όρου «ελευθερία» κινδυνεύει να υποτιμηθεί 
με την ταχύτητα των νοτιοαμερικανικών νομισμάτων -ή των νομισμάτων της 
πάλαι ποτέ ^οπ 1 θ^οη!^ Πρόσφατα, η δεξιά πτέρυγα του Μονίπίθπίο ΞοςίθΙε 
Ιΐ3ΐί3Π3 έδωσε στον εαυτό της το όνομα «Φασισμός και Ελευθερία» -ένα 
ωραίο παράδειγμα μαύρου χιούμορ, ίσως. 

Αλλά ακόμη και οι φασίστες έχουν δικαίωμα να μιλούν για την ελευθερία 
σε μια από τις διαστρεβλωμένες μορφές της, τη λεγόμενη «θετική» ελευθε¬ 
ρία, την ελευθερία του να είναι κανείς κύριος του εαυτού του.*· Ο Στάλιν και 
ο ν\/ο]Ινΐ3^ έκαναν το ίδιο, ακολουθώντας τον Πλάτωνα και τον Μοντεσκιέ, οι 
οποίοι αφαίρεσαν την επιλογή από τη διάσταση της ελευθερίας. Με τα λόγια 
του Πλάτωνα: «ο άνθρωπος γίνεται ελεύθερος όταν κατευθύνεται προς το 
Αγαθό».® Ή με τα λόγια του Μοντεσκιέ: «η ελευθερία συνίσταται στο να έχει 
κανείς τη δυνατότητα να κάνει αυτό που πρέπει να θέλει».® 

Σ' αντίθεση με τα παραπάνω, οι μόνες έννοιες της ελευθερίας που θα πρέ¬ 
πει να μας ενδιαφέρουν είναι εκείνες που είναι χρήσιμες για τον ορισμό της 


3 «Η ελευθερία είναι πιθανόν η πιο χρησιμοποιημένη λέξη στην πολιτική ζωή και θεωρία [...]. 
Τείνει να χρησιμοποιείται από όλους ανεξαιρέτως για να χαρακτηρίσει οποιαδήποτε πρά¬ 
ξη, θεσμό, διευθυντικό ή πολιτικό σύστημα προτιμά ο καθένας, από την υπακοή στο νόμο 
(θετικό ή φυσικό) ως την οικονομική ευημερία», Ε.Ε. ΟρρθηΗθίΓΠθΓ, Οίηεπίίοηϊ άβΙΙα Ιίύεηά, 
ΡβίΐΓίπείί, Μιλάνο, 1982, σ. 121. 

4 Θυμίζουμε ότι το κείμενο γράφτηκε το 1989, [Σ.τ.Ε.]. 

5 Οουηςίί ίοτ ΜυΐυΒί Εεοηοπιίε ΑϊδίδΙβηοε (Συμβούλιο Αμοιβαίας Οικονομικής Βοήθειας), 
1949-1991: οικονομικός οργανισμός των χωρών του ανατολικού μπλοκ και άλλων «κομμου¬ 
νιστικών» κρατών ως απάντηση στη δημιουργία του ΟΕΕΘ (μετέπειτα ΟΕΘΟ) ανάλογου ορ¬ 
γανισμού των λεγάμενων ανεπτυγμένων κρατών, [Σ.τ.Ε.]. 

6 «Λέγοντας ελευθερία (με την αρνητική έννοια) σναφέρομαι στη μη αποδοχή παρέμβασης 
από άλλους. Όσο ευρύτερη είναι η περιοχή της μη παρέμβασης τόσο μεγαλύτερη είναι η 
ελευθερία... Ελευθερία με αυτήν την έννοια σημαίνει «ελευθερία από», ί. ΒεΜίπ, ό.π., σ. 190. 
«Η θετική έννοια της ελευθερίας πηγάζει από την επιθυμία του ατόμου να είναι κυρίαρχος 
του εαυτού του. Επιθυμώ η ζωή και οι αποφάσεις μου να εξαρτώνται από εμένα και όχι από 
εξωτερικές δυνάμεις οποιουδήποτε είδους... Επιθυμώ να είμαι υποκείμενο, όχι αντικείμενο... 
Επιθυμώ να είμαι αυτός που αποφασίζει, όχι κάποιος για τον οποίο αποφασίζεται, να ελέγ¬ 
χομαι από τον εαυτό μου και να μην υπόκειμαι στις διεργασίες της εξωτερικής φύσης και 
άλλων ανθρώπων, σαν να ήμουν πράγμα, ζώο ή σκλάβος», ό.π., σ. 197. 

7 Κ3Γουόζθίννο]Ιγ)0,1920-2005:τοκοσμικόόνοματουπολωνικήςκαταγωγήςΠάπα Ιωάννη 
Παύλου Β', του οποίου τα κηρύγματα υπέρ της ελευθερίας (και του καπιταλισμού φυσικά) 
υποτίθεται ότι συντέλεσαν στην πτώση του «υπαρκτού σοσιαλισμού», [Σ.τ.Ε.]. 

8 Παρατίθεται στο ΟρρεπξιβίπίθΓ, ό.π., σ. 175. 

9 Παρατίθεται στο Η. Ατεπάΐ, ία ε/·/5ε£/8/ο Θυ/Γυτε, ΟΒίίίΓΠΒΓά, Παρίσι, 1989, σ. 209, (η έμφαση 
δική μου, Α.Β.). 

θεωρητικής και της πρακτικής διάστασης της ελευθερίας με την αναρχική της 
ένναια. 

Στη ραή των τρεχουσών παλιτικών εξελίξεων και της αόριστης και πολλα¬ 
πλής χρήσης της, η έννοια της ελευθερίας μπορεί να διατηρήσει την αξία της 
για τους αναρχικούς μόνο αν μπορέσουμε να την ορίσουμε επακριβώς στο 
πλαίσιο των αξιών που έχουν κεντρική σημασία για τους στόχους μας. Αυτό 
θα μας επιτρέψει να επανακυρώσουμε την ανεξάντλητη διαφορετικότητα του 
αναρχισμού, κυρίως στην αντιπαράθεσή του με τη φιλελεύθερη δημοκρατία. 
Την ίδια στιγμή, μπορούμε να διαλευκάνουμε τη διαφορετικότητα αυτή και να 
αποφύγουμε αστήριχτες θέσεις όπως: «από μια αναρχική οπτική, η δικτατορία 
και η δημοκρατία είναι ένα και το αυτό». Επιπλέον, μπορεί να βρούμε στην έν¬ 
νοια της ελευθερίας μια «ουδέτερη» περιοχή η οποία θα επιτρέψει τη γνήσια 
επικοινωνία και δράση μεταξύ αναρχικών και μη αναρχικών. Δηλαδή, ενώ θα 
πρέπει να διατηρούμε την ταυτότητά μας και τη διάκρισή μας από τους μη 
αναρχικούς, δεν θα πρέπει να εμφανιζόμαστε ως υπερβολικά «μοναδικοί». Πο¬ 
λιτισμικά μεταλλαγμένοι, ίσως -αλλά όχι Αρειανοί! Μοιραζόμαστε ένα μεγάλο 
μέρος της κοινής πολιτισμικής κληρονομιάς της ανθρωπότητας και ιδιαίτερα, 
στο βαθμό που αφορά στις αξίες, του ευρωπαϊκού πολιτισμού -κυρίως του 
πολιτισμού της περιόδου από το Διαφωτισμό και μετά. Υπάρχουν ορισμένες 
διαφορές που είναι σημαντικές, στην πραγματικότητα θεμελιώδεις, για την 
ταυτότητά μας, αλλά εντέλει μόνο ορισμένες. Για να χρησιμοποιήσουμε μια 
γενική μεταφορά: η διάκρισή μας δεν αφορά παρά ελάχιστα πολιτισμικά γονί¬ 
δια ανάμεσα σε εκατομμύρια άλλα. 

Επιπλέον, θα πρέπει να δούμε ότι ένας μόνο ορισμός της ελευθερίας δεν 
είναι αρκετός. Χρειαζόμαστε διάφορους ορισμούς, παρότι δεν μπορούν όλοι 
αυτοί οι ορισμοί να αποτελούν μέρος μιας αναρχικής αντίληψης για την ελευ¬ 
θερία. Υπάρχουν διαφορετικά επίπεδα, διαφορετικά περιβάλλοντα, διαφορε¬ 
τικά περιεχόμενα που αντανακλούν, άμεσα ή έμμεσα, την αναρχική έννοια της 
ελευθερίας τόσο στο περιγραφικό όσο και στο καθοριστικό της πλαίσιο, στους 
οργανωτικούς και τους ηθικούς σκοπούς της. 


II 

0 Μθχ Ρΐ3ηεΙ<'“ υποστήριξε ότι «το πρόβλημα της ελευθερίας οδηγεί κατευ¬ 
θείαν στην καρδιά του σκοτεινού δάσους μέσα στο οποίο έχει εξαφανιστεί η 
φιλοσοφία»". Αναζητούμε ένα μονοπάτι που να οδηγεί σ' αυτό, ένα μονοπάτι 
που μπορεί να είναι δύσκολο να βρεθεί. Με τα λόγια της Χάννα Αρεντ: 

«Το να θέσουμε το ερώτημα σχετικά με το «τι είναι η ελευθερία» φαίνεται 


10 Μ3Χ ΡI^η^I<, 1858-1947: γερμαυός φυσικός, θεμελιωτές της κβαντικής θεωρίας, [Σ.τ.Ε.]. 

11 Παρατίθεται στο Ατεπάτ, ό.π., σ. 188. 

αδύνατο... Στην πιο απλή της μορφή, η δυσκολία μπορεί να συνοψιστεί στην 
αντίθεση μεταξύ της συνείδησής μας που μας λέει ότι είμαστε ελεύθεροι και 
άρα υπεύθυνοι και στην καθημερινή εμπειρία του κόσμου γύρω μας στον 
οποίο καθοδηγούμαστε από την αρχή της αιτίας και του αποτελέσματος»."^ 

Το 1963, ήμουν μέλος μιας ομάδας αναρχικών που ίδρυσαν και εξέδιδαν, για 
σύντομο χρονικό διάστημα, ένα περιοδικό με τον τίτλο Υλισμός και Ελευθερία. 
Καθώς ήμαστε (ή νιώθαμε ότι ήμαστε) υλιστές και -την ίδια στιγμή- θεωρού¬ 
σαμε τους εαυτούς μας (και ήμαστε) βαθιά ελευθεριακούς, πιστεύαμε ότι δεν 
μπορούσε, στην πραγματικότητα, δεν θα έπρεπε, να υπάρχει καμιά αντίφαση 
μεταξύ των δύο πραγμάτων. Ο ίδιος ο Μπακούνιν δεν είχε μιλήσει για «την 
υλιστική αντίληψη της ελευθερίας»; Αφού το είχε πει ο «μεγάλος γέροντας»... 
Εκείνον τον καιρό ήμουν είκοσι δύο ετών. 

Σήμερα, η «υλιστική διάσταση της ελευθερίας» μου φαίνεται να είναι ένα 
πολύ πιο σύνθετο φιλοσοφικό ερώτημα απ' ό,τι πιστεύαμε τότε. Συγκεκριμέ¬ 
να, θεωρώ την ελευθερία (όχι μόνο με την αναρχική έννοια, αλλά την ελευθε¬ 
ρία απλά και καθαρά) ασύμβατη με την αναγωγιστική έννοια του μηχανιστι¬ 
κού υλισμού τον οποίο τόσο περήφανα υποστηρίζαμε. Ποιος μπορεί σήμερα 
να είναι τόσο σίγουρος σχετικά με τη φύση της πραγματικότητας, όταν πια δεν 
είμαστε σίγουροι ούτε για τη φύση της ύλης -όταν βρισκόμαστε αντιμέτωποι 
με τις σύνθετες υποθέσεις στο υποατομικό και στο αστροφυσικό άκρο του φά¬ 
σματος των επιστημονικών ερμηνειών."^ 

Εν τούτοις, εξακολουθώ να θεωρώ τον εαυτό μου «υλιστή», παρά την από 
μέρους μου ειλικρινή παραδοχή της αβεβαιότητας που περιβάλλει τον φι¬ 
λοσοφικό αυτόν όρο. Αυτός ο «υλιστής» θα πρέπει, και πιθανότατα πάντοτε 
έπρεπε, να θεωρείται ως υποστηρικτήςτου ποππεριανού «ρεαλισμού της κοι¬ 
νής λογικής»."^" Είμαι υλιστής στο βαθμό που, σ' αντίθεση με τους διάφορους 


12 Η. ΑΓΕπύΙ:, ό.π., σ. 186. 

13 Έχει αξία, σ' αυτό το πλαίσιο, να εξετάσουμε τον ΚβγΙ ΡορρβΓ, καθώς επιχείρησε μια χρή¬ 
σιμη προσέγγιση της πραγματικότητας που δεν είναι ούτε μονιστική (τα πάντα είναι ύλη/τα 
πάντα είναι πνεύμα) ούτε δυϊστική (ύλη/πνεύμα). Ο ΡορρβΓ διακρίνει τρία επίπεδα πραγμα¬ 
τικότητας, τα οποία ονομάζει Κόσμος 1, Κόσμος 2, Κόσμος 3.0 Κόσμος 1 είναι ο κόσμος της 
φυσικής, της χημείας και της βιολογίας- ο Κόσμος 2 της ψυχολογίας (ανθρώπινης και ζωικής), 
του φόβου, της ελπίδας, του αντίκτυπου της πράξης, κάθε είδους υποκειμενικής εμπειρίας, 
περιλαμβανόμενων και εκείνων του υποσυνειδήτου και του ασυνειδήτου- ο Κόσμος 3 είναι 
ο κόσμος των προϊόντων του ανθρώπινου πνεύματος Ιέργα τέχνης, ηθικές αξίες, κοινωνι¬ 
κοί θεσμοί, επιστημονικά έργα, βιβλία, θεωρίες -περιλαμβανομένων και των ψευδών, όπως 
σπεύδει να διευκρινίσει ο ΡορρβΓ). Αυτός ο Κόσμος 3, ο οποίος ξεκινά μόνο με την εξέλιξη 
μιας διακριτής ανθρώπινης γλώσσας («στην αρχή υπήρχε ο Κόσμος και ο Κόσμος ήταν ο άν¬ 
θρωπος», μπορεί να πει κανείς) είναι σε κάθε κομμάτι του εξίσου αληθινός με τους Κόσμους 
1 και 2 και τα «αντικείμενά» του βρίσκονται σε «στενή αλληλεπίδραση» με τα αντικείμε¬ 
να των άλλων δύο επιπέδων πραγματικότητας, βλ. Κ. ΡορρβΓ, "ί' ΙηάθΙθΓΓπίηίεΓΠθ η' Θ5ΐ ρ35 
5υίίί53ηΙ", στο ί'υηίνβΓΞ ίηέίοΐιι, ΗβΓΓΠΒηη, Παρίσι, 1984, σσ. 93-107. 

14 «Αν και, μαζί με τον Δρ. Ιοήηδοη, τον ΑΙίΓβά 1.3ης)β και τους άλλους λογικούς ρεαλιστές. 

τύπους και διαφόρων επιπέδων ιδεαλιστές, θεωρώ την «ύλη» (με την έννοια 
του φυσικού κόσμου) ως ένα αναγκαίο θεωρητικό μοντέλο για την πραγματι¬ 
κότητα. Αλλά ο λόγος μπορεί ακόμα να εξηγήσει και να μετασχηματίσει αυτήν 
την πραγματικότητα -έχοντας πάντοτε κατά νου ότι τα όργανα της λογικής 
μας είναι ασφαλώς πολύ διαφορετικά από την εργαλειακή λογική. 

Αν θέλουμε να βρούμε μια λογική εξήγηση των «πραγμάτων», πρέπει να συ- 
νεχίσουμε να αντιμετωπίζουμε το επίμονο πρόβλημα της σχέσης μεταξύ ντε¬ 
τερμινισμού και ελευθερίας. Αν πρόκειται η πραγματικότητα να αναχθεί σε κα¬ 
θαρά ντετερμινιστικές σχέσεις, πώς μπορεί να υπάρχει και να γίνει αντιληπτή 
η ελευθερία; Αν τα πάντα είναι καθορισμένα, τότε η ελευθερία της επιλογής 
-της κάθε επιλογής- είναι εντελώς φαινομενική, τίποτα παραπάνω από ένας 
τρόπος να περιγράφουμε την άγνοια όλων των αιτιών που έχουν κατ' ανάγκη 
καθορίσει εκείνη τη συνέχεια φαινομένων που έχουμε επιλέξει. Το να είμαστε 
επομένως ελεύθεροι σημαίνει ότι θα πρέπει να τροποποιήσουμε ή να απορρί- 
ψουμε τον απόλυτο ντετερμινισμό.'^ 

Υπάρχει μια πιο ελαστική εκδοχή του ντετερμινισμού, που αποκαλείται επί¬ 
σης και αυτο-ντετερμινισμός (μολονότι ελάχιστη σχέση έχει με αυτό που στη 
συνέχεια θα ονομάσω αυτοκαθορισμό), η οποία παρουσιάζει ενδιαφέρον (και 
είναι σχεδόν πειστική) από την οπτική ενός «ελευθεριακού υλισμού» -αλλά 
παραμένει ανεπαρκής. Αυτός ο ελαστικός ντετερμινισμός"^ όπως τον έχει χα¬ 
ρακτηρίσει ένας αναλυτής, συνοψίζεται από τον ΒθγΙϊπ ως εξής: «Η φύση και 
η δομή της προσωπικότητας, τα αισθήματα, οι συμπεριφορές, οι επιλογές, οι 
αποφάσεις και άλλες πράξεις που πραγματοποιούνται θα διαδραματίσουν ένα 
βασικό ρόλο σ' αυτό που συμβαίνει, αλλά θα είναι επομένως το αποτέλεσμα 
αιτιών, είτε ψυχολογικών είτε φυσικών, κοινωνικών ή ατομικών, οι οποίες εί¬ 
ναι με τη σειρά τους τα αποτελέσματα άλλων αιτιών και ούτω καθεξής σε μια 
ατέρμονη ακολουθία. Σύμφωνα με την πιο γνωστή εκδοχή αυτού του αξιώμα¬ 
τος, είμαι ελεύθερος εάν μπορώ να κάνω αυτό που θέλω... Εν τούτοις, η ίδια 
μου η επιλογή είναι αιτιωδώς καθορισμένη, γιατί σε διαφορετική περίπτωση 
θα αποτελούσε ένα τυχαίο συμβάν»."^ 

Η τύχη είναι το μαύρο πρόβατο των ντετερμινιστών, τόσο των αυστηρών 
όσο και των ελαστικών. Παρόλο που προσωπικά βρισκόμουν πάντοτε κοντά 
στη θέση των ντετερμινιστών, φαίνεται ότι η λύση στο φιλοσοφικό δίλημμα 


υποστηρίζω και εγώ ότι ο Κόσμος 1 Ιβλ. προηγούμενη σημείωση) αποτελεί το πραγματικό 
μοντέλο της πραγματικότητας, αυτό δεν με κάνει μονιστή αλλά μάλλον πλουραλιστή», Κ. 
ΡορρθΓ, ό.π., σ. 107. 

15 «Εάν ο άνθρωπος είναι ελεύθερος, τουλάχιστον εν μέρει, έτσι θα είναι και η φύση», Κ. 
ΡορρβΓ, ά.π., σ. 105 και «το σύμπαν μας είναι εν μέρει αιτιοκρατικό, εν μέρει, πιθανοκρατικό 
και εν μέρει ανοιχτό», ό.π., α 107. 

16 νν. ^οπθ5, παρατίθεται στο I. ΒεΓίίη, ό.π., σ. 13. 

171. ΒθΓΐίη, ό.π. 

της ελευθερίας μπορεί να αρχίσει να διαφαίνεται μόνο με την εισαγωγή της 
«τύχης» στα πλευρό του αιτιώδους καθορισμού. 

Το τυχαίο αποτελεί μια λογική κατηγορία από τα αρχαία χρόνια,η οποία τέ¬ 
θηκε απαξιωτικά στο περιθώριο από τη νεωτερική επιστήμη (στη θεωρία, εάν 
όχι στην πράξη) ως καθαρή άγνοια όσον αφορά στις σχέσεις αιτίας και αποτε¬ 
λέσματος, μέχρι λιγότερο από έναν αιώνα πριν. Τότε ο ποσοτικός ιντετερμινι¬ 
σμός (μη-αιτιοκρατία) και οι συνακόλουθες εξελίξεις στη φυσική και στη γενε¬ 
τική επανέφεραν το τυχαίο εκ νέου στη συζήτηση, όχι μόνο στο υποατομικό 
επίπεδο, αλλά και στο μακρομοριακό. Έτσι, η τύχη φαίνεται να έχει γραπωθεί 
γερά στο πλευρό της αιτίας και του αποτελέσματος ως «επιστημονικό» γεγο¬ 
νός, εισβάλλοντας στην αιτιώδη αλυσίδα. 

Εν τούτοις, αυτό δεν είναι ακόμη ελευθερία. Ο ιντετερμινισμός της τύχης 
(παρότι η πιθανότητα μπορεί να προχωρήσει προς μια κατεύθυνση αναγωγής 
του τυχαίου στο πεδίο του καθορίσιμου) δεν είναι περισσότερο ελευθερία απ' 
ότι ο αιτιώδης καθορισμός.'® Ωστόσο, και τα δύο μαζί μπορούν να ιδωθούν ως 
οι απαραίτητες προϋποθέσεις, οι λογικά αναγκαίες συνθήκες για την ύπαρξη 
της επιλογής σ' ένα ανθρώπινο, δηλαδή στο κοινωνικο-πολιτισμικό, επίπεδο. 

Η ελευθερία, αντιληπτή ως ατομική ή συλλογική επιλογή συμπεριφοράς 
μεταξύ ποικίλων δυνατοτήτων, σε μια συγκεκριμένη κατάσταση πραγμάτων,^“ 
προϋποθέτει μια ανοιχτότητα (ορθππθεε) σε σχέση με τη συμπεριφορά που 
είναι εξίσου συμβατή: α) με την ήδη εγκαθιδρυμένη κατάσταση πραγμάτων 
και β) με την εθελούσια παρέμβαση στα καθορίσιμα στοιχεία της. 

Η τύχη μπορεί επίσης να ιδωθεί από την ενεργητική ανθρώπινη προοπτική 
ως ένα είδος φυσικού προηγούμενου της ελευθερίας,^' πράγμα που σημαίνει 


18 «Οτιδήποτε υπάρχει στο σύμπαν είναι καρπός της τύχης και της αναγκαιότητας», Δημό¬ 
κριτος, παρατίθεται στο 1. Μοηοό, II €αιο ε Ια ηεϋβαΚά, ΜοπόεόοΓί, Μιλάνο, 1986, σ. 9, [ελλ. 
έκδ.-.Ητύχη και η αναγκαιότητα, μτφρ. Νίκος Π. Παπαδόπουλος, Κέδρος, Αθήνα, 2008, Σ.τ.Ε.]. 

19 «Παρά τις διαμαρτυρίες του Αϊνστάιν, η κβαντομηχανική εισήγαγε ένα στοιχείο που θα 
μπορούσε να ονομαστεί ένας «θεός που παίζει ζάρια»... [Αλλά] η ακαθοριστία των νόμων 
των πιθανοτήτων δεν οδηγεί από μόνη της στην ανθρώπινη ελευθερία. Αυτό που προσπα¬ 
θούμε να κατανοήσουμε δεν είναι το πώς μπορούμε να πράττουμε με έναν απρόβλεπτο 
και τυχαίο τρόπο αλλά πώς μπορούμε να πράττουμε εμπρόθετα και ορθολογικά... Η ακα¬ 
θοριστία είναι αναγκαία, αλλά από μόνη της δεν επαρκεί για την επίτευξη της ανθρώπινης 
ελευθερίας και δημιουργικότητας», Κ. ΡορρθΓ, ό.π., σσ. 102-103. 

20 Ο ορισμός αυτός είναι κατ' ουσίαν ίδιος με αυτόν του ίυόονίςο ΟεγητοηΒΐ, (ία Ιίύεηό, 
Ρυεςοηί, Μιλάνο, 1988, σ. 27), του οποίου οι ιδέες περί ελευθερίας ελάχιστη βοήθεια μπο¬ 
ρούν να προσφέρουν. 

21 Επιπλέον, μπορούμε ακόμα να αποδεχτούμε τις ιδέες για μια «δημιουργικότητα» της φύ¬ 
σης που υπερβαίνει την καθαρή τύχη και η οποία μπορεί να θεωρηθεί ως η μήτρα, για να 
χρησιμοποιήσουμε τον όρο του ΜυΓΓαγΒοοΚεήίη (ΤΗεΕεοΙοηγοίΡτεεάοίπ, ΒΙεςΚΗοεε ΒοοΙίί, 
Μόντρεαλ, 1991, ελλ. εκδ.: Η οικολογία της ελευθερίας, Διεθνής Βιβλιοθήκη, Αθήνα. 1978), της 
δημιουργικότητας και άρα της ανθρώπινης ελευθερίας, δεν ταυτίζεται όμως πλήρως με την 
τελευταία. 

ότι πρέπει στο σημείο αυτό να αναδυθεί μια ανοιχτή σε μεταβολές ανθρώ¬ 
πινη φύση, ένα βιολογικό ον του οποίου η συμπεριφορά δεν είναι ουσιωδώς 
καθορισμένη από τους «νόμους» της βιολογίας ” Είναι αλήθεια ότι και άλλα 
είδη επιδεικνύουν μια συμπεριφορά η οποία είναι σε κάποιο βαθμό εθελού¬ 
σια, «ελεύθερη», αλλά μόνο στο ανθρώπινο είδος αυτή η διάσταση της ελευ¬ 
θερίας, της εθελούσιας φύσης της συμπεριφοράς, έχει καταστεί ουσιώδης και 
χαρακτηριστική. 

Στη φυσική ιστορία του ανθρώπινου είδους η ελευθερία αναδύθηκε ως μια 
νέα διάσταση της πραγματικότητας μεταξύ αιτιότητας και τύχης. Η ελευθερία 
δεν είναι ούτε ντετερμινισμός ούτε ο ιντετερμινισμός της τύχης που αναφέ¬ 
ραμε παραπάνω. Είναι αυτοκαθορισμός. Και είναι σ' αυτό το σημείο όπου η 
κοινωνικο-ιστορική δημιουργία αναλαμβάνει την εξέλιξη της ανθρώπινης 
εμπειρίας από την απλή αλληλεπίδραση μεταξύ τύχης και αναγκαιότητας.^^ 

Στην πορεία της εξέλιξης της ανθρωπότητας, ο ρόλος του ενστίκτου συρρι¬ 
κνώνεται διαρκώς^·· και έχει αντικατασταθεί από τον πολιτισμό, δηλαδή από 
νόρμες, κανόνες, κώδικες επικοινωνίας και αλληλεπίδρασης. Όπως έχω γρά¬ 
ψει αλλού: «Είναι ακριβώς σ' αυτήν την αντικατάσταση στην οποία εδράζεται 
η ιδιαίτερη ελευθερία του ανθρώπου στο υψηλότερο επίπεδό της: τον "αυτο- 
καθορισμό". Στην πραγματικότητα, οι πολιτισμικά καθορισμένοι παράγοντες 
δε δίδονται στον άνθρωπο (από το Θεό ή από τη φύση), αλλά ο άνθρωπος 
τους δημιουργεί μόνος του. Οι νόρμες όχι μόνο δεν αντανακλούν φυσικές ανα- 


22 «Πρόσφατες έρευνες στην ανθρωπολογία δείχνουν ότι η κυρίαρχη αντίληψη ότι η δια¬ 
νοητική διαμόρφωση του ανθρώπου προηγείται γενετικώς του πολιτισμού... είναι λανθα¬ 
σμένη... τα τελικά στάδια της βιολογικής εξέλιξης του ανθρώπου συνέβησαν μετά τα αρχικά 
στάδια της ανάπτυξης του πολιτισμού [και] υποστηρίζει ότι... τα εργαλεία, το κυνήγι, η οικο¬ 
γενειακή οργάνωση και, αργότερα, η τέχνη, η θρησκεία και η «επιστήμη» σχημάτισαν σωμα¬ 
τικά τον άνθρωπο», ΟΙίίίοΓςΙ Οθογζ, παρατίθεται στο Α. Μοηιεςυ (επιμ.), Μαη αη^ί Αςςίβαίοη, 
ΟχίοΓό υηίνεΓδίΙγ Ργθ 55, Νέα Υόρκη, 1973, σ. 15. Επομένως, «ο εγκέφαλος του ανθρώπου 
άρχισε να αναπτύσσεται και να εξελίσσεται με μια ταυτόχρονη αναδραστική αλληλεπίδρα¬ 
ση με τον πολιτισμό», Α. Μοηί39υ (επιμ.), ό.π. 

23 Βλ. ς35ΐθΓί3άθ5, "ί' ίΓΠ39ίπ3ίΓθ; Ι3 ςΓθΒΐίοη 03Π5 Ιθ όθΓη3ίη 5οςί3ΐ-Ιιί$Ιοηςυθ'', στο 
Οοιτιαίη! άε ί'ΗοΓΠΓηε, νοΙ. II, δευίΙ, Παρίσι, 1986, σσ. 219-237, (ελλ. έκδ.: Χώροι του ανθρώπου, 
μτφρ. Ζήσης Σαρίκας, Ύψιλον, Αθήνα, 2007). 

24 «Υπό τις πιέσεις επιλογής που ασκούνται από την ανάγκη για δράση προς την κατεύθυνση 
του πολιτισμού, η ενστικτώδης συμπεριφορά θα ήταν κάτι περισσότερο από άχρηστη και 
άρα θα ήταν πολύ δύσκολο να επιλεγεί, με την προϋπόθεση ότι στους προγόνους του αν¬ 
θρώπου είχαν παραμείνει κατάλοιπα της συμπεριφοράς αυτής. Στην πραγματικότητα, θεω¬ 
ρώ ιδιαίτερα αμφίβολο κάποιο από τα μεγάλα θηλαστικά να έχει οποιοδήποτε ένστικτο», Α. 
Μοηΐ39υ (επιμ.), ό.π., σ. 15. Ή, για να το θέσουμε με λιγότερο ακραίο τρόπο, «όσο ψηλότερα 
βρίσκεται ο ζωικός οργανισμός στην εξελικτική κλίμακα, τόσο περισσότερο οι τάσεις του 
σχηματίζονται, αναπτύσσονται και οργανώνονται σε συμπεριφορά από την αλληλεπίδρα¬ 
σή του με το περιβάλλον του». Και «πλήθος διακεκριμένων ζωολόγων και ψυχολόγων ζώων 
επιμένουν ότι ακόμα και αν τα έντομα και τα λιγότερο εξελιγμένα ζώα καθοδηγούνται σε 
μεγάλο βαθμό από τα ένστικτα, ο ίδιος ο άνθρωπος σχεδόν δεν διαθέτει ένστικτα», Μ. ΗυηΙ, 
στο Α. Μοηΐ39υ (επιμ.), ό.π., σ. 21. 

γκαιότητες αλλά και δημιουργούν αυθαίρετες αναγκαιότητες. Αυτό σημαίνει 
ότι η δημιουργία νορμών είναι αναγκαία, επειδή είναι «εγγεγραμμένη» στην 
ανθρώπινη φύση (στην ανθρώπινη ελευθερία, η οποία κατά παράδοξο τρό¬ 
πο επιβάλλει τον αυτοκαθορισμό της), δεν είναι αναγκαία όμως τα ατομικά 
στοιχεία των νορμών αυτών. Ο άνθρωπος πρέπει κατ' ανάγκη να δημιουργεί 
νόρμες, μπορεί όμως να δημιουργεί τις νόρμες που επιθυμεί».” 

Αυτή η ελευθερία των ανθρώπινων όντων, η οποία ανήκει στο σκεπτόμενο 
ον ως είδος και σε κάθε επιμέρους μέλος του είδους, είναι μια ελευθερία που 
εδράζεται στην κριτική αποτίμηση των γεγονότων. Έτσι, η ελευθερία δεν κα¬ 
θίσταται καθαυτή ηθική αξία· και είναι η ελευθερία ως αξία που με ενδιαφέρει. 
Ωστόσο, αυτή η ανθρωπολογική διάσταση της ελευθερίας, όχι ακόμα ηθική 
αλλά με ορισμένες ηθικές πλευρές, αποτελεί τον εύθραυστο θεμέλιο λίθο της 
ηθικής ελευθερίας σε κάθε πιθανή ερμηνεία της -περιλαμβανομένης και της 
δικής μας. Αυτό αποτελεί μια ουσιαστική συνθήκη για τη συζήτησή μας.” Για 
να παραφράσω τον Μπακούνιν όταν μιλούσε για την ανυπαρξία του θεού, «ο 
άνθρωπος είναι και θέλει να είναι ελεύθερος, άρα ο απόλυτος ντετερμινισμός 
δεν υπάρχει».” 


III 

Ακόμα και εάν η ελευθερία είναι μια επιθυμητή δυνατότητα, την οποία οφεί¬ 
λουμε να επιδιώκουμε, δεν μπορεί να είναι επιθυμητή σ' ένα απομονωμένο 
πλαίσιο. Οι ηθικές αξίες ή στόχοι δεν υπάρχουν ανεξάρτητα από άλλες αξίες. 
Δεν υπάρχουν μεμονωμένες αξίες αλλά μόνο συστήματα αλληλοσυνδεόμε- 
νων αξιών. 


25 Α. ΒεΠοΙο, "ΡοιΛίθΓ, ΑυΐΗοηΐν 3πέί ΟοΓηίηβιΙοη”, στο ΤΝηΜη^ 05 ΑηακΜ5(5, ΟεπίΓΟ Βΐυάί 
ίίύθΠΔΓί, Μιλάνο, 1985, σ. 13 

26 «Εάν αποδεχτούμε τον κλασικό ντετερμινισμό, δεν μπορούμε να παριστάνουμε (όπως 
κάνουν ορισμένοι φιλάσοφοι) ότι διακατεχόμεθα από πραγματική ελευθερία και δημιουργι¬ 
κότητα», Κ. ΡορρθΓ, ό.π., σ. 102. Η αντίληψη του κλασικού ντετερμινισμού «οδηγεί στο προ¬ 
καθορισμένο τέλος, στην ιδέα ότι εκατοντάδες χιλιάδες χρόνια πριν, τα οττοιχειώδη κύτταρα 
εμπεριείχαν την ποίηση του Ομήρου, τη φιλοσοφία του Πλάτωνα, τις συμφωνίες του Μπετό- 
βεν, όπως το στάρι εμπεριέχει το αλεύρι», Κ. Ρορρες ό.π., σ. 105. «Εάν αποδεικνυόταν άτι ο 
ντετερμινισμός ισχύει, θα απαιτούνταν μια δραστική αναθεώρηση του συνόλου της ηθικής 
γλώσσας», I. ΒετΙίη, ό.π., σ. 22. «Στην πραγματικότητα, η ιδέα ενός ηθικά υπεύθυνου όντας θα 
αποτελούσε, στην καλύτερη περίπτωση, το προϊόν ενός μύθου», I. ΒειΙίη, ό.π., σ. 17. Εν τού- 
τοις, «ως τώρα, δεν μας έχουν δοθεί έγκυρα επιχειρήματα εναντίον της ανοιχτάτητας του 
σύμπαντος ή εναντίον του γεγονότος ότι ριζικά νέα πράγματα εμφανίζονται διαρκώς, ούτε 
μας έχει δοθεί κανένας έγκυρος λόγος για να αμφισβητήσουμε την ανθρώπινη ελευθερία 
και δημιουργικότητα», Κ. Ρορρετ, ό.π., σ. 107. 

27 «Εάν ο άνθρωπος είναι ελεύθερος, το ίδιο ελεύθερη, τουλάχιστον εν μέρει, θα είναι και η 
φύση», ό.π., σ. 105· και «το σύμπαν μας είναι εν μέρει αιτιοκρατικό, εν μέρει πιθανοκρατικά 
και εν μέρει ανοιχτά», Μ. ΒβΙϊυηίη, 'Όίο β Ιο 5ΐ31ο”, στο Μ. Ν 6 )Γ 0 ϋτί (επιμ.), Β/νο/Γα ε ίίίιεΓίά, 
ΕάίΙΟΓί ΡίυπίΙί, Ρώμη, 1973, σ. 107, [ελλ. έκδ.: Θεός και Κράτοζ, μτφρ. Θέμης Μιχαήλ, Διεθνής 
Βιβλιοθήκη, Αθήνα, 1974, Σ.τ.Ε.]. 

Αυτό ισχύει εξίσου και για το αναρχικό σύστημα αξιών, του οποίου ο ουσιώ¬ 
δης πυρήνας (όπως άλλωστε ο πυρήνας των άλλων τέκνων του Διαφωτισμού, 
του φιλελευθερισμού και του σοσιαλισμού) μπορεί να αναχθεί στη διαφωτι- 
στική-επαναστατική τριάδα της Γαλλικής Επανάστασης: ελευθερία, ισότητα, 
αδελφότητα. 

Είμαστε αντιμέτωποι επομένως με μια διάρθρωση αξιών, στην οποία η 
σχέση μεταξύ των διάφορων μερών λογοδοτεί για τον χαρακτήρα και το πε¬ 
ριεχόμενο τόσο των μερών όσο και του συνόλου. Δυστυχώς η γλώσσα μας 
μπορεί να ακολουθήσει μόνο το γραμμικό μονοπάτι της ειρημένης σκέψης· 
στην καλύτερη περίπτωση, δισδιάστατο με διαχωρισμούς, παρεκκλίσεις και 
επίμετρα. Εν τούτοις, για να μιλήσουμε σωστά για την ελευθερία, απαραίτητη 
προϋπόθεση είναι το να μπορούμε να μιλήσουμε γΓ αυτήν από μια πολλαπλό¬ 
τητα προοπτικών ταυτόχρονα, να μπορούμε να συμπεριλάβουμε όλες τις «δι¬ 
αρθρώσεις» της. 

Πρέπει επομένως να δούμε την ελευθερία υπό το πρίσμα άλλων ουσιωδών 
αναρχικών αξιών, αποδίδοντας έτσι σ' αυτήν τα στοιχεία των σχέσεών της με 
τις άλλες πλευρές της αξιολογικής διάρθρωσης. Σαν να πιέζουμε ένα τρισδιά¬ 
στατο σώμα σ' ένα δισδιάστατο πεδίο, ενσωματώνοντας άλλες αξίες στην 
ελευθερία. Η ελευθερία, στην εννοιολογική διάρθρωση του αναρχισμού, δι¬ 
αθέτει μια «πολυτέλεια» που συνίσταται στο ότι άλλες αξίες μπορούν, αν και 
με κάποια προσπάθεια, να αναγνωριστούν και ως προκείμενες και/ή ως συνέ- 
πειέςτης. 

Η πλέον εξέχουσα από αυτές είναι -όπως είναι αναμενόμενο- η ισότητα, 
την οποία οι φιλελεύθεροι επίμονα παρουσιάζουν ως την άσχημη αδελφή της 
ελευθερίας. Από μια αναρχική οπτική ωστόσο οι δύο αξίες όχι μόνο μπορούν 
αλλά και πρέπει αναπόφευκτα να είναι συμβατές. Στους φιλελεύθερους που 
θα έλεγαν ότι η ισότητα είναι το ηθικό και λογικό αντίθετο της διαφορετικό¬ 
τητας, επισημαίνουμε ότι η διαφορετικότητα αντιτίθεται στην ομοιομορφία. 
Κάνοντας τη διαφορετικότητα μια λογική κατηγορία καθαυτή και εγείροντας 
στις τάξεις συγκεκριμένων αξιών, η ισότητα φτάνει στο σημείο να αποτελεί την 
άρνησιί της. 

Δεν πρόκειται εδώ για ένα παιχνίδι λέξεων, αλλά στην πραγματικότητα για 
ένα σημασιολογικό εγχείρημα σύμφωνο όχι μόνο με την αναρχική μας παρά¬ 
δοση αλλά ακόμα και με την πιο έντιμη φιλελεύθερη παράδοση. Οι αναρχικοί 
πάντοτε θεωρούσαν τη διαφορετικότητα ως υπόρρητο κομμάτι της ελευθε¬ 
ρίας ως αξίας, όπως ο αναπόφευκτος ατομισμός μας, η προφανής «ακρότη- 
τά» μας, επιδεικνύει διαρκώς στην πράξη. Βρίσκεται επίσης στην καλύτερη 
φιλελεύθερη παράδοση, όπως όταν ο ϋοίτη 5ΐυ3Γί ΜίΙΙ έγραφε ότι τα κείμενά 
του για την ελευθερία «σχηματίζουν ένα είδος φιλοσοφικού εγχειριδίου μιας 
μοναδικής αλήθειας... δηλαδή, της σπουδαιότητας που έχει για τον άνθρωπο 
και την κοινωνία μια ευρεία ποικιλία χαρακτήρων και μια πλήρης ελευθερία 

της ανθρώπινης φύσης να αναπτυχθεί σε αναρίθμητες διαφορετικές κατευ¬ 
θύνσεις».^® 

Καθιστώντας ρητό αυτό που ως τώρα είναι υπόρρητο, όπως έχω προτείνει 
και αλλού,πρέπει να δούμε τη διαφορετικότητα -αντιληπτή ως διαφορά 
απαλλαγμένη από οποιεσδήποτε ιεραρχικές συνδηλώσεις- ως μια αξία κα¬ 
θαυτή, πράγμα που σημαίνει να αναγνωρίσουμε ως αξία ένα αναμφισβήτητο 
γεγονός της φύσης: την άπειρη διαφορετικότητα της πραγματικότητας.®® Οι 
περιβαλλοντιστές και οι φεμινίστριες επιτελούν ένα ανάλογο εγχείρημα. (Ταυ¬ 
τόχρονα πρέπει να τονιστεί η αρνητική αξία της ανισότητας, της εμποτισμένης 
με ιεραρχικά στοιχεία διαφορετικότητας). 

Σ' αυτό το σημείο, φτάνουμε στην ισότητα ως μια αξία απαλλαγμένη από 
την αμφισημία, μια αξία που έχει αναχθεί στην ουσιώδη μορφή της ως ποιο¬ 
τική ισότητα: ισότητα στην ελευθερία. Αυτό από μόνο του δεν εξαλείφει την 
ποσοτική ποιότητα της ισότητας όπως ορίζεται από τον Καστοριάδη: «αριθ¬ 
μητική» («που κατέχεται ισότιμα από όλους») και «γεωμετρική» («στον καθένα 
ανάλογα με...», «κατ' αναλογία με...»).®' Εντούτοις, αυτή η ποσοτική διάσταση 
μπορεί να αναχθεί σε εφαρμογές που είναι μόνο μερικές και μπορεί να συζη¬ 
τηθεί υπό το φως της ποιοτικής ισότητας -η οποία είναι ισότητα όσον αφορά 
στη δύναμη και κατά συνέπεια είναι και ελευθερία.®® Ακόμα και ένας ομολογη- 
μένος εχθρός της ισότητας, όπως ο ΡΒγηηοηά ΡοΠη, μπορεί να το παραδεχτεί 
αυτό: «Είναι αλήθεια ότι ακόμη κι εγώ υποστηρίζω ότι είναι αναμφισβήτητο 
ότι οι άνθρωποι γεννιούνται ελεύθεροι, δηλαδή ικανοί για την ελευθερία, και 
επιπλέον ότι γεννιούνται με τη δυνατότητα να υπάρχουν εν ελευθερία. Η ικα¬ 
νότητα για ελευθερία και συνείδηση, που είναι στην πραγματικότητα ένα και 
το αυτό, αποτελεί την ίδια την ουσία της ανθρώπινης φύσης. Από αυτό απορ- 

28 Παρατίθεται στο 6. ΟίΟΓθΙΙο, Ιπίωόυζϊοηε ίο λ Βΐυαη ΜίΙΙ, 5αςςίο ίυΙΙα Ιίϋεηά, II 5399131016 , 
Μιλάνο, 1984, σ. 7. Αλλά, μετά τον φιλελεύθερο, μπορούμε να στραφούμε σ' αυτό που γρά¬ 
φουν σύγχρονοι ιταλοί μαρξιστές: «Πρέπει να απελευθερώσουμε... τη διαφορά από το ιε¬ 
ραρχικό της στοιχείο», Ρ. (339ΐί3Γάί, στο ΗΒϊη\είϋαΙε, ένθετο στο ΙΙΜαηίίε$!ο, 31-1-1989, και 
«ο εξισωτισμός (θ93ΐίΐ3Π3ηί5πι) στην κοινωνική πρακτική, στη συγκεκριμένη διάσταση των 
συγκρούσεων και των μικροσυγκρούσεών του, δεν επιτέθηκε ποτέ [πώς;;; -αισθάνομαι ότι 
ονειρεύομαι και διαβάζω τα λόγια ενός αναρχικού! (Α.Β.)] στη διαφορά αλλά στην ιεραρχία, 
ποτέ σ' έναν κόσμο διαφοροποιημένων όντων, αλλά σ' έναν κόσμο κατώτερων και ανώ¬ 
τερων, αρχόντων και υπηκόων, στην ανισότητα ως μια αρχή προσταγής και ένα σύστημα 
Κυριαρχίας», Μ. Β35εθ£ΐ3, στο II ΒΙσιείΙίοΙε, ό.π. 

29 Α. ΒθΠοΙο, "ί3 9Γ3πιί9η3 εοννεΓδίνβ", στο ΙηΙεηοςαΙΙοη$, ηο 17-18,1979, σσ. 26-27. 

30 «Κάθε έμβρυο διαφέρει από τα υπόλοιπα; δεν υπάρχουν δύο, με εξαίρεση τα πανομοιό¬ 
τυπα δίδυμα, που να μοιράζονται ένα κοινό γονίδιο και ακόμα και τα πανομοιότυπα δίδυμα 
μπορούν να διαφέρουν φαινοτυπικά εξαιτίας ανισοτήτων κατά την κύηση», Ι. ΕίϊθπόθΓη, 
στο Α. Μοηά39υ (επιμ.), ό.π., σ. 65. 

31 0.0351003015, "ΝΒΐυΓθ θΐ ν3ΐθυΓ άθ Γ Θ93ΐίΐβ", στο V εχΙ^εηεε ά'εςαΙΙΙέ, άε Ι3 ΒβςοπηίθΓθ, 
ΝθυοΙΐ3ΐεΙ, 1982, σ. 321. 

32 Α. ΒβΠοΙο, "Ροννες ΑυΙάοΓίΙγ 3ηά ΟοπιίπβΙίοη", ό.π., σ. 60. 

ρέει ότι οι άνθρωποι πρέπει να θεωρούνται ίσοι ως προς την ικανότητά τους 
να είναι ελεύθεροι».” 

Παρόλ' αυτά, για να είναι εξίσου ελεύθερα τα ανθρώπινα όντα πρέπει να εί¬ 
ναι ίσα. Η ισότητα πρέπει να θεωρηθεί ως μια αξία, εάν είναι να προχωρήσουμε 
περαιτέρω. 

Αλλά τι συμβαίνει τώρα με την αδελφότητα ή, με μια πιο σύγχρονη δια¬ 
τύπωση, με την αλληλεγγύη, τη «Σταχτοπούτα» της επαναστατικής τριάδας; 
Ελάχιστα προβληματική μου φαίνεται στο πλαίσιο της παρούσας συζήτησης 
για την ελευθερία. 

Είναι σαφώς δύσκολο να φανταστούμε ένα τόσο χαρακτηριστικά κοινωνικό 
ον όπως οι εαυτοί μας να υπάρχει χωρίς μια ευρεία και επεκτεινόμενη εφαρμο¬ 
γή αλληλοβοήθειας.” Η αυτονομία των ατόμων πρέπει να συνυπάρχει με την 
κοινωνική αλληλεξάρτηση (ένας ακόμη όρος ο οποίος είναι αρκετά προσφι¬ 
λής στην περιβαλλοντική σκέψη). Αλλά η αλληλεγγύη είναι επίσης απαραίτη¬ 
τη στο επίπεδο των επιδιωκόμενων αξιών, ως το θεμέλιο της ελευθερίας, της 
ισότητας και της διαφορετικότητας, για να διασφαλίζει ότι η ελευθερία δεν 
καταντά αδιαφορία και ότι η διαφορετικότητα δεν γίνεται ανισότητα. Πρέπει 
επίσης να διασφαλίσει ότι η δικαιοσύνη δεν είναι τυφλή, αποφεύγοντας ό,τι 
ο Μπούκτσιν αποκαλεί ανισότητα των ίσων, μια «άβ ίθοίο ανισότητα» μεταξύ 
«ανθρώπων που έχουν ίσα δικαιώματα» και περιφρουρώνταςτις διαφορές και 
τα μέσα μιας ισότητας στη διαφορετικότητα. Η αλληλεγγύη είναι απαραίτητη 
για να δώσει μια αίσθηση συνοχής στο φαινομενικό παράδοξο του «κοινοτι- 
στικού ατομικισμού», στον οποίο ο ΑΙθπ θίΐΙθΓ εύστοχα ανάγει τον εννοιολογι- 
κό πυρήνα του αναρχισμού.” 

Εν τούτοις, αυτό το αίτημα για μια αίσθηση κοινότητας δεν πρέπει να μας 
απομακρύνει από το γεγονός ότι η αναρχική αλληλεγγύη δεν περιορίζεται σε 
μικρές ομάδες. Επεκτείνεται πέρα από την οικογένεια, την πατρίδα, τη φυλή 
ή το έθνος για να συμπεριλάβει ολόκληρο το ανθρώπινο είδος, μολονότι 
αναπόφευκτα σε μια σειρά ομόκεντρων κύκλων μειούμενης έντασης (και με 
ιδιαίτερη σημασία να δίνεται προς τους πιο αδύναμους). Η ένταση αυτής της 
αλληλεγγύης μπορεί να μειώνεται, αλλά η φύση της παραμένει αναλλσίωτη 
χωρίς ποτέ να καθίσταται παράταιρη. 


33 Β. ΡοΙίη, "ίβϊ ύθυχ 50βυΓ5 θηηθΓηίθ5: Θ99ΐί1θ θΐ ΙίύβΠθ", στο ί' εχϊςεηα ά'εςαΐϋέ, ό.π., σ. 
277. 

34 Βλ. προφανώς, Ρ. ΚτοροιΚίη, II ΜυΙυο Αρροςΐο, δΒίβτπο, Ρώμη, 1982, [ελλ. έκδ.: Αλληλο¬ 
βοήθεια. Ένας παράγοντος της εξέλιξης, μτφρ. Δημήτρης Ποταμιάνος, Καστανιώτης, Αθήνα, 
2009, Σ.τ.Ε], 

35 Α. ΒϊϋΙθΓ, "ί,' ίηάίνίάυο ςοπτυηίίβηο", στο νοΙοηια, (1984), ηο. 1. 

IV 

Αυτός είναι ο σκελετός του περιεχομένου της αναρχικής ερμηνείας της ελευ¬ 
θερίας ως αξίας. Το πρώτο βήμα για να επενδυθεί με σάρκα ο σκελετός αυτός 
μπορεί να βρεθεί στα γραπτά του Μπακούνιν. Αυτή η «πνευματική αναγνώ¬ 
ριση» δε συνιστά με κανένα τρόπο μια υπόκλιση μπροστά σε μια αυθεντία, 
αλλά είναι απλώς αποτέλεσμα του γεγονότος ότι δεν κατόρθωσα να βρω κάτι 
καλύτερο -παρά το γεγονός ότι οι ορισμοί του Μπακούνιν είναι μάλλον εν μέ- 
ρει διαισθητικοί (και πρέπει να κατανοηθούν διαισθητικά) παρά πλήρως ερμη- 
νεύσιμοι λογικά. 

Πέραν αυτού, η αναρχική αντίληψη για την ελευθερία, στα θεμέλιά της, βρί¬ 
σκεται πιθανώς έξω από τα όρια της λογικής ανάλυσης και δεν μπορεί να ανα- 
χθεί σ' έναν ακριβή και πλήρως ορθολογικό ορισμό. Είναι σχεδόν ακατάληπτη 
και μπορεί να εξηγηθεί μόνο με μεταφορές. Παρότι απέχω πολύ από το να επι¬ 
καλούμαι το πέπλο του μυστικισμού, ακόμα κι εγώ, άθεος και ορθολογιστής 
από πολύ νεαρή ηλικία, πρέπει να αποδεχτώ, σε κάποιο βαθμό, την άρνηση 
του να υποκλίνονται πλήρως στη λογική οι θεμελιώδεις αρχές του αξιακού μου 
συστήματος. Δεν με αφορά καθόλου κάτι τέτοιο. Ο Μπακούνιν είπε ότι η ελευ¬ 
θερία είναι πρώτα και κύρια αισθητική, ένα πάθος, πριν γίνει πολιτική· και ίσως 
ακόμη και πριν γίνει ηθική. Ο μεγάλος γέροντας είπε: «είμαι ένας παθιασμέ¬ 
νος εραστής της ελευθερίας». Εραστής! Αυτό μας φέρνει πλήρως μέσα στην 
αισθητική διάσταση της ελευθερίας, στο πεδίο του «συναισθήματος». Μου 
αρέσει η ελευθερία, την αγαπώ -και, σαν έσχατη λύση, θα πέθαινα γι' αυτήν. 

Αλλά επιστρέφοντας στο πιο εύληπτο, αν και ακόμα ολισθηρό, επίπεδο του 
ηθικο-πολιτικού, ο Μπακούνιν είπε; «Μπορώ να πω ότι αισθάνομαι ελεύθερος 
μόνο εν τη παρουσία άλλων ανθρώπων και σε σχέση μ' αυτούς... Είμαι ελεύ¬ 
θερος και άνθρωπος μόνο στο βαθμό που αναγνωρίζω την ελευθερία και την 
ανθρώπινη υπόσταση αυτών που βρίσκονται γύρω μου... Ένας ιδιοκτήτης 
δούλων δεν είναι άνθρωπος αλλά αφέντης». Έπειτα, φτάνοντας στην καρδιά 
του θέματος, «...η ελευθερία των άλλων, εάν απέχει από το να αποτελεί όριο ή 
άρνηση της δικής μου, αντίθετα είναι η αναγκαία συνθήκη που την επιβεβαι¬ 
ώνει. Μπορώ να είμαι πραγματικά ελεύθερος μέσα από την ελευθερία των άλ¬ 
λων έτσι ώστε όσο πιο πολλοί ελεύθεροι άνθρωποι υπάρχουν γύρω μου, όσο 
ευρύτερη, βαθύτερη και εκτεταμένη είναι η ελευθερία τους, τόσο ευρύτερη, 
βαθύτερη και εκτεταμένη είναι και η δική μου ελευθερία».^® Και πάλι, «Μιλώ 
για εκείνη την ελευθερία στην οποία κάθε άτομο αντί να αισθάνεται περιορι¬ 
σμένο από την ελευθερία των άλλων, βρίσκει σ' αυτή τη δική του επιβεβαίωση 
και τη δική του διέξοδο προς το άπειρο».^^ 


36 Μ. ΒΒΧυηίη, ό.τι., σσ. 55-56. 

37 Μ. Β3ΐ<υηίπ, ό.π., σ. 71. 

Ποια είναι λοιπόν αυτή η ελευθερία που δημιουργεί μια «συλλογική ισχύ»,^° 
έτσι ώστε το τελικό αποτέλεσμα, όταν προστίθενται οι ατομικές ελευθερίες, 
υπερβαίνει το άθροισμά τους -κατ’ ανάλογο περίπου τρόπο με αυτόν που ο 
Προυντόν περιέγραψε για την οικονομία; Είναι σαφώς η αναρχική ελευθερία η 
οποία συνδέεται στενά και υποχρεωτικά με την ισότητα, την αλληλεγγύη και 
τη διαφορετικότητα,^^ ισχυρή ισότητα,·*® ισχυρή αλληλεγγύη, ισχυρή διαφο¬ 
ρετικότητα. Είναι αυτή η «ισχύς»·” που τις καθιστά συμβατές, σε αντίθεση με 
τις αδύναμες αντιλήψεις για την ελευθερία και την ισότητα που εξασθενίζουν 
η μία την άλλη, διατηρώντας και ενισχύοντας ακόμα τις φαινομενικές αντιφά¬ 
σεις τους.·*^ 

V 

Για το επόμενο βήμα μας προς έναν πιο πλήρη τυπικό ορισμό της αναρχικής 
αντίληψης για την ελευθερία, είναι ίσως χρήσιμο να διακρίνουμε μεταξύ δύο 
κατηγοριών, οι οποίες σε γενικές γραμμές αντιστοιχούν στη «δημόσια» και την 
«ιδιωτική» σφαίρα. 

Αυτή η διάκριση είναι περισσότερο λογική παρά πραγματική. Η αντιπαρά¬ 
θεση της «ελευθερίας στην πολιτική» και της «ελευθερίας από την πολιτική», 
για να χρησιμοποιήσω τους όρους της Αρεντ,"® δεν είναι ουσιώδης εδώ. Η 
αναρχική αντίληψη φέρνει κοντά, με τους όρους του Β0η]3Γπίη €οη5ί3ηΙ άθ 


38 Με αυτήν την ερώτηση θα ήθελα επίσης να πω ότι ο ορισμόςτου Μπακούνιν δεν αποτελεί 
καθόλου μια κρίση βασισμένη στο γεγονός. Αυτό σημαίνει ότι δεν είναι η ελευθερία που 
προκαλεί τη «συλλογική ισχύ», αλλά ότι μια ελευθερία μπορεί να το κάνει αυτό (η αναρχική 
ελευθερία: «η ελευθερία μου αναπτύσσεται παρά εξαλείφεται με την ελευθερία των άλλων») 
εάν γίνει ένα κεντρικό στοιχείο στη φαντασιακή θέσμιση της κοινωνίας. 

39 Ο Μπακούνιν ξανά: «η απεριόριστη ελευθερία καθενός μέσω της ελευθερίας όλων- ελευ¬ 
θερία μέσω της αλληλεγγύης, της ελευθερίας και της ισότητας», Μ. ΒεΙίυηίη, ό.π. 

40 Μια «υπερβαλική» ελευθερία, όπως λέει ο ΡορρβΓ στο 5οαεια αρεηα, υηίνεηο αρεηο, 
ΒογΙβ, Ρώμη, 1984, σ. 26, [σχετικά μετην έννοια της «ανοιχτής κοινωνίας» του Ρορρετ βλ. στα 
ελληνικά: Η ανοιχτή κοινωνία και οι εχθροί της, τ. Α^-β·, μτφρ. Ειρήνη Παπαδάκη, Παπαζήσης, 
Αθήνα, 2003, Σ.τ.Ε.]. 

41 'Η, όπως είπε ο Νίςο ΒθΠί, στην «επέκτασή» τους, "ίθ άίΓΠθηείοπθ υιορΙεΒ άθί ρθη$ίεΓ 0 
ΒΠΒΓςΙιίεο", στο νοΙοηία, (1981), ηο. 3. Και πάλι: «Για τους αναρχικούς, η ατομική ελευθερία 
μπορεί να πραγματωθεί αληθινά μέσω της πλήρους γενίκευσης της κοινωνικής ισότητας και 
η κοινωνική ισότητα μπορεί να πραγματωθεί αληθινά μέσω της πλήρους γενίκευσης της 
ατομικής ελευθερίας», "Αη3ΓςΙιί$Γη: ΤοννΒΓάε βπ ΗίεΐοπεΒΐ ΒΒίβηςε 5ήθθ('' στο ΤΗίπΜπη αε 
ΑπακΗίεα, ΟθπΙγο 5ΐυςΙί ίίύθΠΒΓί, 1985. 

42 Η χρήση των επιθέτων, ισχυρή και αδύναμη, μπορεί να είναι παραπλανητική καθώς φαί¬ 
νεται ότι καταδεικνύουν μια καθαρά ποσοτική διαφορά. Εν τούτοις, ενώ ασφαλώς τα ποσο¬ 
τικά χαρακτηριστικά της ελευθερίας, της ισότητας κτλ μπορούν να μετρηθούν, η διαφορά 
είναι πάνω από όλα ποιοτική. 

43 Η. ΑΓθηάΙ, ό.π., σ. 194. 

Ρθι^6^ςυ6,'’‘' την αρχαία και τη νεωτερική ιδέα της ελευθερίας.·'= Έρχονται κο¬ 
ντά, αλλά δεν συγχωνεύονται. Πρέπει ίοως να παραμείνουν τυπικά διαχωρι¬ 
σμένες εάν, όπως μας λέει ο ΝοΓάθΓίο Βοΐ^άΐο,·*® «το πρόβλημα της ελευθερίας 
είναι το πώς να πράττουμε με τέτοιο τρόπο ώστε να μπορούμε να διακρίνουμε 
μία δημόσια σφαίρα και μία ιδιωτική, έτσι ώστε ο άνθρωπος να μην ανάγεται 
πλήρως στον πολίτη».''^ 

Έτσι έχουμε δύο εκδηλώσεις του ίδιου φαινομένου; 

1) την ελευθερία ως αυτοκαθορισμό του ανθρώπινου όντος, όλων των συ¬ 
γκεκριμένων επιμέρους ανθρώπινων όντων· οι άνθρωποι αυτοκαθορίζονται 
και αυτοπραγματώνονται συμμετέχοντας ενεργά και άμεσα στη διαδικασία 
του πολιτισμικού καθορισμού, της κοινωνικο-ιστορικής δημιουργίας, της δια¬ 
δικασίας λήψης αποφάσεων στην «πολιτική» σφαίρα. 

2) την ελευθερία στο ότι τα άτομα αυτοκαθορίζονται και αυτοπραγματώνο- 
νται επίσης με τις επιλογές τους στην «ιδιωτική» σφαίρα -δηλαδή, σ' οτιδήπο¬ 
τε έχει να κάνει με ατομικούς τρόπους ζωής. 

Η πρώτη σφαίρα, η δημόσια ή «πολιτική», είναι αυτή του γενικευμένου πλαι- 
οίου κοινωνικών καθορισμών της συμπεριφοράς. Και αυτοί οι καθορισμοί 
δεν θα είναι εξωτερικοί περιορισμοί που επιβάλλονται στο άτομο, εάν αυτό 
συμμετέχει στη διαρκή δημιουργία και αναδημιουργία τους (τροποποίηση ή 
επιβεβαίωση) στη βάση της ισότητας. Μόνο έτσι η δεύτερη σφαίρα, η «ιδι¬ 
ωτική», δεν καθίσταται το τελευταίο καταφύγιο της ελευθερίας (μια «ιδιωτι- 
κοποιημένη» ελευθερία), αλλά η σφαίρα μιας άλλης πλευράς της ελευθερίας, 
αυτής της ατομικής ελευθερίας μέσα στο δίκτυο της συλλογικής ελευθερίας 
-ή καλύτερα, μιας και ο όρος «συλλογική» μπορεί να είναι διφορούμενος, του 
συλλογικού «παιχνιδιού της ελευθερίας». Σκόπιμα χρησιμοποιώ τη λέξη «παι¬ 
χνίδι», επειδή όλα τα παιχνίδια έχουν κανόνες (μολονότι μπορούμε να εφεύ¬ 
ρουμε νέους).·*” (Υπάρχουν βεβαίως παιχνίδια που εξαρτώνται εντελώς από το 
τυχαίο, αλλά είναι τα λιγότερο απολαυστικά). 


Α4 Η6ηΓΐ-Βεη]3ΓηΙη ςοηίΐΒΠΙ: ύθ Ρθύβαςυβ, 1767-1830: γάλλος ευγενής και συγγραφέας, ένας 
από τους πρώτους φιλελεύθερους στοχαστές, [Σ.τ.Ε.]. 

45 «Οι αρχαίοι πολίτες επιθυμούσαν τον καταμερισμό της κοινωνικής δύναμης (ρον/θΓ) με¬ 
ταξύ όλων των πολιτών ενός Κράτους: αυτό ήταν αυτό που αποκαλούσαν ελευθερία... Ο 
σύγχρονος στόχος είναι η διαφύλαξη της ιδιωτικής ευημερίας και η ελευθερία θεωρείται 
ως η εγγύηση ότι οι θεσμοί προσφέρουν αυτήν την ευημερία», Β. ΟοπεωηΙ, 'Όθ Ιβ ΙίόθΓΐι 
άθ5 Βπςίθπδ ςοπτρΒΓθθ 3 ςεΙΙε άθ5 ΓηοάθΓΠθ$", 1819, παρατίθεται στο 0. νΐνίβηι, Επς/ς/ορεόία 
ίίΙοΒοίκα., σ. 102. 

46 ΝοώετΙο Βοόόίο, 1909-2004: Ιταλός πολιτικός φιλόσοφος και ιστορικός. 

47 Παρατίθεται στο 0. νίνίβηί, ΕπΜορεύία, ό.π., σ. 203. 

48 «...ένα σύστημα ελέγχων που επιτρέπει την καθιέρωση κανόνων του παιχνιδιού που 
μπορούν να είναι συμβατοί με έναν σημαντικό αριθμό συνδυασμών πράξεων και επιθυμιών, 
χωρίς την απειλή μιας ριζικής κατάρρευσης ολόκληρου του συστήματος με δυνατότητες για 
μια ποιοτική παραβίαση και πλήρη ανανέωση των κανόνων του παιχνιδιού που υπερισχύ¬ 
ουν επί του σχηματισμού ενός νέου και διαφορετικού συστήματος ελευθερίας», Ρ. ΒΙεείο, 5. 
1/300310, Ε. ΡίοτάίΙίπο, IIιαρείεε Ιβ3υβραωΐε, ΙΙβ ΡβΙπίΒ, Παλέρμο, 1989, σ. 158. 

Έτσι η αντιπαράθεση της ελευθερίας στην πολιτική και της ελευθερίας από 
την πολιτική δεν μας αφορά (ως αναρχικούς), αλλά είναι ένα δίλημμα που τίθε¬ 
ται μόνο σ' αυτούς που βλέπουν την πολιτική (τη δημόσια σφαίρα, τις κοινωνι¬ 
κές νόρμες) ως τη σφαίρα της ανελευθερίας, προδιαγεγραμμένη από αυτούς 
που θέλουν τα πάντα να ελέγχονται, να αποφασίζονται και να προβλέπονται, 
και βλέπουν την ατομική ελευθερία ως ένα παράλογο αίτημα, ως μια ανεπίτρε¬ 
πτη αταξία. Αλλά για τους αναρχικούς, όπως είπε ο Ελιζέ Ρεκλύ, «ο αναρχισμός 
είναι η υψηλότερη μορφή τάξης». 

Το πρόβλημα της διάκρισης μεταξύ «αρνητικής» και «θετικής» ελευθερίας, 
μεταξύ της «ελευθερίας από...» και της «ελευθερίας για...» επιλύεται με ανά¬ 
λογο τρόπο. 

Θεωρούμενη καθαυτή, εάν η αυθεντική ελευθερία είναι η ελευθερία που 
κινείται προς το Καλό, ένας στόχος που μπορεί να οριστεί με αναρίθμητους 
τρόπους είτε θρησκευτικούς είτε κοσμικούς, τότε όλα είναι δυνατά στο όνομα 
της «πραγματικής» θετικής ελευθερίας -συμπεριλαμβανομένων των γκου- 
λάγκ και της ιεράς εξέτασης. Εν τούτοις, μια καθαρά αρνητική αντίληψη της 
ελευθερίας είναι επίσης εύκολο να συσκοτιστεί, ιδιαίτερα επειδή υποτιμά 
ή ακόμα και αποκλείει τα άτομα (στο όνομα της ελευθερίας) από τη σφαίρα 
της δύναμης (ροννοή, από τις λειτουργίες που θεσμίζονται και ελέγχονται από 
την κοινωνία, η οποία είναι θεμελιώδης για την ανθρώπινη υπόστασή μας, για 
να είμαστε πλήρως ανθρώπινοι. Και ακόμη και στην ιδιωτική σφαίρα είναι πι¬ 
θανόν να δούμε την επάνοδο μιας εσωτερικευμένης ψευδοελευθερίας με τη 
μορφή της ελευθερίας από; από την αμαρτία ή από τη χειρότερη φύση μας ή 
από το μικροαστικό ατομικισμό ή από την απογοήτευση κτλ.” 

Είναι πιθανώς αλήθεια ότι η θετική και η αρνητική ελευθερία έχουν εν γέ- 
νει εξελιχθεί ιστορικά προς διαφορετικές κατευθύνσεις.^" Αυτό όμως δεν είναι 
αλήθεια -στην πραγματικότητα είναι παντελώς λάθος- στην περίπτωση του 
αναρχισμού, ο οποίος εκφράζει την πλέον ολοκληρωμένη ιστορικά σύνθεση 
των δύο «ελευθεριών». Για τους αναρχικούς, οι δύο ελευθερίες ήταν ανέκαθεν 
στενά και άρρηκτα συνδεδεμένες. Αποτελούν, όπως λέει ο ΒθΓΐίη, «δύο τρό¬ 
πους για να πει κανείς το ίδιο ουσιαστικά πράγμα». 

Για να επιστρέφουμε στον Μπακούνιν, προσβλέπουμε: «...όχι στην ατομικι- 
στική, εγωιστική, στενόμυαλη, προσποιητή ελευθερία που εφαρμόζεται από 
τη σχολή του Ζ.Ζ. Ρουσσώ και από όλες τις άλλες σχολές του αστικού φιλελευ¬ 
θερισμού, οι οποίες θεωρούν τα λεγάμενα δικαιώματα όλων, που εκφράζονται 
από το Κράτος, ως τα όρια του ατόμου και η οποία καταλήγει αναπόφευκτα να 

49 Εάν η ελευθερία είναι «η απουσία εμποδίων για την ικανοποίηση των επιθυμιών ενός 
προσώπου... ένας τρόπος για να επιτύχει κανείς αυτήν την ελευθερία είναι η υπέρβαση των 
ίδιων του των επιθυμιών... Αντί να αντιστέκομαι στις πιέσεις που με συνθλίβουν ή να τις 
απομακρύνω, μπορώ να τις «εσωτερικεύσω», ί. ΒβΓίίπ, ό.π., σ. 37. 

50 ί. ΒθΓΐίη, ό.π., σ. 198. 

εκμηδενίσει το δικαίωμα του ατόμου... Όχι, εννοώ... την ελευθερία που συνί- 
σταται στην πλήρη ανάπτυξη όλων των υλικών, διανοητικών και ηθικών δρα¬ 
στηριοτήτων που βρίσκονται σε λανθάνουσα μορφή στον καθένα απόμαςη.^' 


VI 

Οδηγούμαστε έτσι στο τελευταίο κουβάρι που πρέπει να ξετυλιχθεί στον 
ειρμό της σκέψης μου (μολονότι όχι προφανώς και στο τέλος της μη επιδεχό- 
μενης τέλος συζήτησης περί ελευθερίας). Αυτό αφορά στη δυνατότητα συ¬ 
γκρότησης αυτού που θα μπορούσε να ονομαστεί ως μια «μη ειδική αντίλη¬ 
ψη» για την ελευθερία, που να επιδέχεται διαφορετικές «πίστεις». Νωρίτερα σ' 
αυτό το κείμενο, χρησιμοποίησα τον όρο «ουδέτερη», αλλά ίσως ο όρος αυτός 
να υπονοεί μια αντίφαση με την ίδια την έννοια της ελευθερίας ως ηθικού σκο¬ 
πού.” Το ερώτημα είναι το εξής: μπορεί να υπάρξει μια αντίληψη της ελευθερί¬ 
ας που επιτρέπει την επικοινωνία και την πράξη, που να περιλαμβάνει αλλά να 
μην εξαντλείται (και εδώ βρίσκεται το πρόβλημα) στη συγκεκριμένη αναρχική 
αντίληψη για την ελευθερία; 

Εφόσον θέτουμε το ερώτημα πρέπει προφανώς να αποδεχτούμε την ιδέα 
ότι δεν υπάρχει μία αληθινή αντίληψη για την ελευθερία (δηλαδή, η δική μας). 
Η αναρχική μας ιδέα είναι «προφανώς» (για μένα τουλάχιστον) η πιο όμορ¬ 
φη, η πλουσιότερη, η πιο υποσχόμενη, η πλέον αρμονική με την ανθρώπινη 
φύση. Αλλά δεν είναι η μοναδική ούτε -δυστυχώς- η πιο διαδεδομένη στο 
συλλογικό φαντασιακό σήμερα· στην πραγματικότητα απέχει πολύ από κάτι 
τέτοιο. Δεν είναι δύσκολο να διαπιστώσει κανείς ότι η αναρχική αντίληψη για 
την ελευθερία δεν είναι και δεν μπορεί να είναι η μόνη αντίληψη για την ελευ¬ 
θερία, επειδή η ελευθερία, από την ίδια της τη φύση, δεν μπορεί να αναχθεΐ σε 
μία συγκεκριμένη ερμηνεία χωρίς να αυτοαναιρείται.” Έτσι πρέπει να καθορί¬ 
σουμε εάν η αναρχική αντίληψη για την ελευθερία είναι όχι μόνο ουσιωδώς 
διαφορετική αλλά και ασύμβατη με άλλες αντιλήψεις ή όχι. 

Εάν εφαρμόσουμε σ' αυτό το δίλημμα το μείγμα ουτοπικού φαντασιακού 
και κοινής λογικής που πρότεινα στους αναρχικούς πριν από κάποια χρόνια,^·* 
υπάρχει μία σχεδόν αναπόφευκτη απάντηση: η ελευθερία των αναρχικών εί¬ 
ναι θεμελιωδώς διαφορετική από άλλες ελευθερίες, ανεξάρτητα από το πόσο 
ομοιάζουσες μπορεί να φαίνονται (αυτό αποτελεί την ουτοπική διάσταση). 


51 Μ. Β3ΐ<υηίη, ό.π., σ. 70, (η έμφαση δική μου, Α.Β.). 

52 Είναι φυσικά δυνατό να αναζητήσουμε (και πιθανόν να βρούμε) έναν ουδέτερο ορισμό 
της ελευθερίας, αλλά μόνο αν θεωρήσουμε την ελευθερία ως έναν μη-ηθικό όρο -όπως 
προσπαθεί να κάνει, για παράδειγμα, ο ΟρρθπήθίηπθΓ. Αλλά ένας ορισμός αυτού του είδους 
δεν έχει κανένα νόημα και καμιά χρησιμότητα στο πλαίσιο που μας ενδιαφέρει. Μας απα¬ 
σχολεί η ελευθερία ως αξία και με μια συγκεκριμένη αντίληψη γι' αυτήν. 

53 Βλ. Νο ΒθΠί, "ϋόεπα άεΙΓ εΙίοΒ εά ε1ίς3 ςΙεΙΐ3 Ιίόεηα'', στο νοΙοηία, (1987), ηο. 1. 

54 Α. ΒεηοΙο, "ΟΙί εχ, ίΙ όυοη δεηεο ε Γ υίορίβ", στο νοΙοηΐα, (1985), ηο. 3. 

αλλά ταυτόχρονα είναι συμβατή με αυτές (η διάσταση της κοινής λογικής). 
Πιστεύω ότι μπορεί να υπάρξει μια ανοιχτή ιδέα της ελευθερίας στην οποία 
διαφορετικές αντιλήψεις, περιλαμβανομένης της αναρχικής, μπορούν να έρ¬ 
χονται αντιμέτωπες και να «συνυπάρχουν». Ορισμένες (π.χ. η φασιστική ή η 
λενινιστική ερμηνεία) θα αποκλείονταν αυτόματα μόλις αυτή η ανοιχτή διά¬ 
σταση οριζόταν πάνω κάτω· όχι όμως όλες. 

Πώς να την ορίσουμε λοιπόν; Δεν πρόκειται για ένα εύκολο εγχείρημα, εν 
μέρει επειδή μόλις έχω αρχίσει να σκέφτομαι πάνω σ' αυτό. Χρειαζόμαστε ορι¬ 
σμούς που να μην είναι εντελώς ανοιχτοί, ειδάλλως τα πάντα θα μπορούσαν 
να περιληφθούν σ' αυτούς, από την άποψη του ν\/ο]1:γΐ3 ότι «ελευθερία είναι το 
να επιθυμείς αυτό που πρέπει να γίνει» (1983) ως την «ελευθερία να σκλαβω¬ 
θώ από τα όμορφα μαύρα (ή μπλε ή πράσινα) μάτια σου» των ποιητών. Έτσι, 
είναι όχι εντελώς ανοιχτή, αλλά προφανώς δεκτική κατ' αρχήν προς διάφορες 
αξιωματικές προσεγγίσεις. Έχοντας υπόψη την πολιτισμική μου διαμόρφωση, 
σκέφτομαι τις δύο άλλες μεγάλες σχολές της μετά το Διαφωτισμό σκέψης, το 
φιλελευθερισμό και το σοσιαλισμό (περιλαμβανομένου και του μαρξιστικού, 
αλλά όχι μόνο αυτού). Σκέφτομαι λοιπόν ορισμούς που μπορούν να προσελ- 
κύσουν τα λιγότερο ιεραρχικά μυαλά αυτών των δύο παραδόσεων, που μπο¬ 
ρούν να ευαισθητοποιήσουν τον αυθεντικά ελευθεριακό (ή εξισωτικό) χαρα¬ 
κτήρα τους. 

Θα μπορούσαμε να ξεκινήσουμε με τον ΒθΓΐίη: «Οποιοσδήποτε βλέπει μια 
αξία στην ελευθερία αυτή καθαυτή έχει αποδεχτεί ότι η ελευθερία της επι¬ 
λογής είναι ένα αναπόσπαστο στοιχείο αυτού που κάνει τα ανθρώπινα όντα 
ανθρώπινα. Αυτός είναι ο παράγοντας πάνω στον οποίο θεμελιώνεται τόσο η 
θετική απαίτηση για συμμετοχή στη νομοθεσία και στις πρακτικές της κοινω¬ 
νίας στην οποία ζει κάποιος όσο και η απαίτηση για έναν προσωπικό χώρο... 
στον οποίο είναι κανείς κύριος του εαυτού του».^^ 

Η ελευθερία είναι επίσης ένας «...ελεύθερος χώρος στον οποίο ο άνθρω¬ 
πος δεν υποχρεούται να λογοδοτεί για τις πράξεις του σε κανέναν άλλο, στο 
βαθμό που αυτό μπορεί να είναι συμβατό με την ύπαρξη μιας οργανωμένης 
κοινωνίας».^® 

Αν και κάπως πιο «αδύναμη» εκδοχή της αναρχικής αντίληψης, εδώ περιλαμ¬ 
βάνεται τόσο η ελευθερία ως συμμετοχή στη δύναμη (ροΐΛ/εή όσο και η ελευ¬ 
θερία ως η αυθαιρεσία της ατομικής επιλογής (που περιορίζεται μόνο από την 
«ίση ελευθερία των άλλων»). Είναι ή θα μπορούσε να είναι μια βάση για έναν 
εποικοδομητικό διάλογο, σε συνδυασμό με μια σειρά αγώνων για ελευθερία. 


55 Η έμφασή μου έχει σκοπό να τονίσει την εσωτερική αντίφαση (μια αθέλητη «παραδρο¬ 
μή» -πιθανόν ένα σημαντικό ολίσθημα, από ελευθεριακή άποψη). Ο ΒθΓΐίη στην πραγματι¬ 
κότητα αναφέρει το να είναι κανείς κύριος του εαυτού του ως μια κατηγορία της «θετικής» 
ελευθερίας και όχι της «αρνητικής» όπως σ' αυτήν την πρόταση. 

56 Και τα δύο αυτά αποσπάσματα βρίσκονται στο I. ΒοΓίίη, ό.π., ο. 57. 

για ατομική και συλλογική ελευθερία στην «ιδιωτική» και στη «δημόσια» σφαί¬ 
ρα. Θα μπορούσαμε τότε να κατευθυνθούμε προς μια ευρεία αποδοχή της 
αναρχικής αντίληψης για την ελευθερία, χωρίς να απομακρυνθούμε από το 
ανοιχτό πλαίσιο.^' 

«Το να έχει κανείς λόγο» στην πολιτική μπορεί κάλλιστα να οδηγήσει στην 
άμεση δημοκρατία στην πολιτική σφαίρα (δηλαδή στην άρνηση του Κράτους 
ως αρχής ιεραρχικής οργάνωσης).^® Η «ίση ελευθερία» μπορεί να παρέχει 
ισότητα και να οδηγήσει πολύ λογικά στην αυτοδιεύθυνση στην οικονομική 
σφαίρα. Και το όριο της ελευθερίας των άλλων μπορεί, εξίσου αρκετά λογικά, 
να φτάσει στο σημείο να μοιάζει ψευδοόριο. Μπορούμε κάλλιστα να ανακα- 
λύψουμε και να αποδείξουμε, τόσο στη θεωρία όσο και στην πράξη, ότι η ίση 
ελευθερία όλων μπορεί να μη μειώνει αλλά αντίθετα να ενισχύει την ελευθε¬ 
ρία καθενός, όλων και καθενός ξεχωριστά. 

Όπως άλλωστε υποστήριζε αυτός ο μεγάλος γέροντας, ο Μπακούνιν! 


57 Και στη συνέχεια Ισως προς την καθιέρωσή της (αναγκαστικά τραυματική/επαναστατική, 
εφόσον είναι ασύμβατη με την αρχή της κυριαρχίας) ως κεντρικό στοιχείο της φαντασιακής 
θέσμισης της κοινωνίας. 

58 «Οποιοσδήποτε είναι υπέρ της ελευθερίας πρέπει να είναι υπέρ του να τον κυβερνούν όσο 
το δυνατό πιο λίγο και να έχει υπέρ του τη μικρότερη δυνατή κυβέρνηση, και έτσι να κινεί¬ 
ται προς την απουσία κυβέρνησης, προς τον αναρχισμό», Κ. ΡορρβΓ, ΒοαίβΙα αρείία, υηίνεηο 
αρεηο, σ. 26. «Η συμμετοχή στην αυτοκυβέρνηση είναι, όπως η δικαιοσύνη, μια θεμελιώδης 
ανθρώπινη ανάγκη», I. θθΓΐίη, ό.π., σ. 55. 

Εάν εκληψθεί κυριολεκτικά 
μια δημοκρατία ττρέπει να είναι μια ακρατική κοινωνία. 

Η εξουσία ανήκει στο λαό 
στο βαθμό που ο λαός ασκεί την εξουσία ο ίδιος. 

Οίονδηηϊ 53Γΐοη 


Το άρθρο αυτό ασχολείται με τη δημοκρατία από μια αναρχική οπτική και με 
τον αναρχισμό από μια δημοκρατική οπτική. Το κύριο ζήτημα είναι εκείνες οι 
πλευρές των δύο αυτών πολιτικών και φιλοσοφικών κατηγοριών που προκύ¬ 
πτουν από μια αντιπαράθεση μεταξύ τους, δηλαδή οι ουσιώδεις διαφορές και 
ομοιότητες μεταξύ της δημοκρατίας και του αναρχισμού. 

Αυτό σημαίνει ότι δε θα εξεταστούν λεπτομερώς ούτε η δημοκρατία με 
την έννοια που της αποδίδεται συνήθως («αντιπροσωπευτική» δημοκρατία), 
ούτε ο πολιτικός αναρχισμός (όπως τον βλέπουν οι αναρχικοί), ούτε ακόμα η 
πρωταρχική μορφή δημοκρατίας, η «άμεση δημοκρατία», που βρίσκεται στο 
μεταίχμιο μεταξύ δημοκρατίας και αναρχισμού. Θα χρειαζόταν πολύ μεγαλύ¬ 
τερος χώρος από αυτόν που έχουμε εδώ για να εξετάσουμε λεπτομερώς όλα 


1 Η παρούσα μετάφραση προέρχεται από την αγγλική εκδοχή του άρθρου όπως δημοσιεύτη¬ 
κε στο ΟβΓποαααγ από Ναΐυιε, νοΙ. 5, ηο. 2,1999 και αποτελεί αναδημοσίευση Αναδημοσίευση 
βελτιωμένης μορφήςτου άρθρου που είχε εμφανιστεί στην Εντόπια, τεύχος 5, Ιούλιος 2000, σσ. 
7-16. 

τα παραπάνω. Γι’ αυτό θα περιοριστώ σε σύντομους ορισμούς με σκοπό μια 
σύγκριση, ή καλύτερα, μια γενική εκτίμηση της συμβατότητας/συγκρισιμότη- 
τάς τους. 

Αυτό που ελπίζω να καταδείξω είναι ότι η δημοκρατία και ο αναρχισμός δεν 
είναι ούτε ταυτόσημες (υπό ορισμένες συνθήκες) ούτε αντιθετικές έννοιες. 
Ο αναρχισμός είναι η πλέον αναπτυγμένη μορφή δημοκρατίας, ταυτόχρονα 
όμως εκτείνεται οπωσδήποτε πέρα από αυτήν -όπως υποστηρίζει και ο τίτλος 
αυτού του άρθρου. 

Στο ερώτημα εάν είναι δυνατό ο αναρχισμός να πάει πέρα από τη δημοκρα¬ 
τία θα απαντούσα ότι μπορεί, τόσο ποιοτικά όσο και ποσοτικά. Σε μια ανα¬ 
λογία μ' αυτό που έγραψα κάποτε για την ελευθερία,^ η αναρχική αντίληψη 
της ελευθερίας είναι και «μεγαλύτερη» και «διαφορετική» από τη φιλελεύθερη 
αντίληψη. Με απλούστερους όρους, αυτή η «διαφορά» έγκειται στο γεγονός 
ότι για τους φιλελεύθερους η ελευθερία του ατόμου περιορίζεται από την 
ελευθερία των άλλων, ενώ για τους αναρχικούς ενισχύεται από αυτήν. 

Εντούτοις, η «διαφορετική» ελευθερία των αναρχικών ενσωματώνει και την 
ελευθερία των φιλελεύθερων, ενώ ταυτόχρονα την υπερβαίνει τόσο ποσοτικά 
όσο και ποιοτικά. Η ποσότητα είναι ουσιαστική, εφόσον χωρίς αυτή δεν υπάρ¬ 
χει καμιά εγγύηση της ποιότητας' μια «διαφορετική» ελευθερία πρέπει την ίδια 
στιγμή να σηματοδοτεί μια μεγαλύτερη ελευθερία. Ακόμα και θρησκευτικοί 
φονταμενταλιστές (χριστιανοί, μουσουλμάνοι κλπ) μιλούν για «διαφορετική» 
ελευθερία, η οποία όμως είναι μικρότερη ελευθερία, τόσο σε ατομικό όσο και 
σε συλλογικό επίπεδο -ιδιαίτερα στο ατομικό. Έτσι, η πολιτική ιδέα των αναρ¬ 
χικών είναι, και πρέπει κατ' ανάγκη να είναι, μεγαλύτερη δημοκρατία, πέρα και 
πάνω από οτιδήποτε άλλο, εάν είναι να μην παραμείνει σ' αυτήν την πλευρά 
της διαχωριστικής γραμμής. Αυτό είναι στην πραγματικότητα ό,τι υποστηρί¬ 
ζουν οι αναρχικοί: ότι η πολιτική τους αντίληψη είναι ταυτόχρονα ευρύτερη 
και διαφορετική. 

Έτοι, η αναρχική αντίληψη για το πολιτικό υπερβαίνει ποσοτικά και ποιοτικά 
την αντίστοιχη δημοκρατική αντίληψη. Αυτό ισχύει τόσο για την επικρατούσα 
δημοκρατική αντίληψη, την αντιπροσωπευτική, όσο και για τις περισσότερο 
ριζοσπαστικές, όπως αυτή της «συμμετοχικής δημοκρατίας»...,^ ακόμα και για 
τη λεγάμενη «άμεση δημοκρατία».·* Η αναρχική αντίληψη για το πολιτικό -η 


2 Απηειίθο ΒθγΙοΙο, “I ίεηεΐΐα άθΙΐΒ ΙΙύειΙέ". Ι/ο/οπίά, ηο 3-4.1996. Μια συντομευμένη μετάφρα¬ 
ση στα αγγλικά μιας προηγούμενης μορφής αυτού του γραπτού δημοσιεύθηκε ως "ΡεηεΙίεε 
οί ΡΓεεάοΓπ" στο περιοδικό Ουτ βεπεΓοΓ/οπ, νοΙ 23, ηο 2 (1992), σσ. 50-66. Βλ. την ελληνική 
μετάφραση στην παρούσα έκδοση. 

3 Οενίά ΗεΙά, ΜοάεΙΙί άί άεηιοααζία, Μπαλόνια 1989, σ. 332 (αγγλική έκδοση: Μοάε\$ οί 
ΟΐΓηοσαογ, ς3πιύπςΐ9θ, 1987). 

4 Για μια σχετικώς πλήρη συζήτηση και καλοπροαίρετη κριτική της άμεσης δημοκρατίας από 
μη-αναρχικές σκοπιές (την πρώτη νεο-μαρξιστική και τη δεύτερη φιλελεύθερη-σοσιαλιστική, 
βλέπε Ρ3νΙς| ΗεΙά, ό.π., σσ. 157-178, και ΝοΓύειΙο ΒούάΙο, II ίυιυω άεΙΙα άετηοοΓοζΙο, Τορίνο, 

οποία θα μπορούσε να ονομαστεί «αναρχική πολιτική»- είναι στην πραγματι¬ 
κότητα ταυτόχρονα κάτι περισσότερο από τη δημοκρατία αλλά και κάτι δια¬ 
φορετικό. 

Πώς μπορεί λοιπόν κάτι να είναι ένα πράγμα και την ίδια στιγμή να είναι κάτι 
άλλο; Όσο δύσκολο κι αν είναι να γίνει αυτό αντιληπτό, είναι στην πραγματι¬ 
κότητα δυνατό. Εδώ δεν αναφερόμαστε σε πράγματα από τον φυσικό κόσμο, 
αλλά σε «πράγματα» από το κοινωνικο-πολιτικό φαντασιακό, των οποίων ο 
τρόπος του «είναι» εξαρτάται από την οπτική γωνία από την οποία θεωρού¬ 
νται. Ο αναρχισμός σ' αυτήν την περίπτωση μπσρεί να ειδωθεί ως μια ακραία 
μσρφή δημοκρατίας και ως μια διαφορετική μορφή οικοδόμησης του πολιτι¬ 
κού, ή ακόμα και ως κάτι που βρίσκεται πέραν του πολιτικού. 

Κατ' αρχήν, θα πρέπει να ξεκαθαριστεί ότι έχω κατά νου συγκεκριμένους 
ορισμούς της δημοκρατίας (ή καλύτερα των δημοκρατιών^), οι οποίοι ήταν 
πάντοτε υπόρρητοι, έχουν όμως σταδιακά καταστεί περισσότερο ρητοί. Οι 
ορισμοί αυτοί είναι σχετικά ουδέτεροι -με δεδομένο ότι η απόλυτη ουδε¬ 
τερότητα δεν είναι ούτε δυνατή ούτε ωφέλιμη. Πρόκειται για ορισμούς του 
αναρχισμού, πρώτα και κύρια από μια αναρχική προοπτική (έχοντας κατά νου 
τη δημοκρατική κριτική), και της δημοκρατίας από δημοκρατική προοπτική·· 
(έχοντας κατά νου την αναρχική κριτική). 

Πρώτα όμως θα ήθελα να κάνω μια παρέκβαση, η οποία μόνο φαινομενικώς 
δείχνει να είναι άσχετη και/ή προσωπική. 


Παρέκβαση 

Όταν έχω κακή διάθεση και κοιτάζω γύρω μου στην «ιδεολογική αποθήκη» 
του αναρχισμού, αισθάνομαι σαν να βρίσκσμαι στο βάθος ενός καταστή¬ 
ματος μεταχειρισμένων ειδών. Όχι σ' ένα παλαισπωλείσ, όπως μπορεί να το 
έθετε κάποιος κακόβουλος εχθρός του αναρχισμού, αλλά χειρότερα -σ' ένα 
κατάστημα μεταχειρισμένων ειδών. Μεταξύ των φθαρμένων από το χρόνο 
φράσεων, των διακηρύξεων αρχών, του λεκτικού εξτρεμισμού, των δηλώσεων 
αλληλεγγύης, των αναμνήσεων, αγαπημένων προσώπων που έχουν πεθάνει... 
μπορώ να δω ορισμένα πιο πρόσφατα κομμάτια -όχι τόσο παλαιά για να είναι 
αντίκες, αλλά αρκετά για να μην είναι πραγματικά μοντέρνα, δηλαδή σχεδόν 
σύγχρονα. 


1993,00.36-61. 

5 Βλ. ΟβνΙά ΗθΙΘ, ό.π. 

6 Βλ. Μυπβν ΒοοίιςήΙη, Οετηοααζία Ο'κεηα, Μιλάνο, 1993 [αγγλική έκδοοη: ΚειτιαΚίηρ Βοαεί}/, 
Μόντρεαλ, 1993. ελλ. έκδ.: Ξαναφτιάχνοντας την κοινωνία, Εξάντας, Αθήνα, 1993, Σ,τ.Ε.], 
"ςοΓτίΓηυηθΠεΓη: ΤΗθ ΟθΐϊΐοείΒΐΙς ΟΙπίθηεΙοη οί ΑηΒΓςΗΙίΓπ", ΟθΓποεΓβεγ 3ηά Νβΐυτθ, 1995, αο. 
1-17 [ελλ. έκδ.: "Τι είναι ο κομμουναλιομός: η δημοκρατική διάσταοη του αναρχισμού". Δημο¬ 
κρατία και Φύση 1, Μάρτιος 1996, σσ. 40-56, Σ.τ.Ε.] ΡούθΓΐ ΟβίιΙ, Οετηοεταοχ αηάίίί Οίίία, Υ3ΐθ, 
1989, ΟίονΒπηί 53Γΐ0Γί, Οετηοααζία. ςοδ'έ, Μιλάνο, 1993. 

Γνωρίζω ότι ο αναρχισμός έχει παραγάγει αυθεντικά και σημαντικά πράγμα¬ 
τα κατά τα πενήντα τελευταία χρόνια (ιδιαίτερα κατά τα τελευταία είκοσι-τριά- 
ντα), πράγματα που δικαιολογημένα μπορούν να χαρακτηριστούν μοντέρνα. 
Γνωρίζω επίσης ότι η αναρχική σκέψη έχει ασφαλώς διατηρήσει ορισμένες 
υπέροχες «αντίκες» από την κλασσική της περίοδο. Εξακολουθεί να βασίζε¬ 
ται σε μεγάλο βαθμό σ' αυτές και περιφρονώντας την εφευρετικότητα και το 
πλούσιο δυναμικό του «μοντέρνου», το «παλαιό», δηλαδή η βίβλος, έχει χτίσει 
ένα καβούκι για να προστατεύσει την εύθραυστη ταυτότητά της. Η ταυτότητα 
των «κλασσικών», των θεμελιωτών του αναρχισμού, ήταν τόσο ισχυρή, που 
αυτοί μπορούσαν ακόμα και να αντιφάσκουν με τον εαυτό τους (πραγματικά ή 
φαινομενικά) χωρίς μεγάλες δυσκολίες. Τυχεροί! 

Το 1848, ο Πιερ-Ζόζεφ Προυντόν ήταν μέλος της Εθνοσυνέλευσης· το 1849, 
διατύπωσε μια ξεκάθαρη και ορμητική πολεμική όχι μόνο ενάντια στο κράτος 
και στην κυβέρνηση, αλλά και στην ίδια την πολιτική διάσταση ρβΓ 5θ. Το 1863 
(στο Ου ΡΓίηείρε ίθάθΓ3ίίί), διαμόρφωσε ένα σχέδιο για μια αυτόνομη πολιτική 
σφαίρα, μιλώντας για κομμούνες, επαρχίες, περιφέρειες και, «άκουσον-άκου- 
σον», για κυβέρνηση και κράτος.^' 

Μετά, ήταν ο Μιχαήλ Μπακούνιν που έγραψε στο φίλο και σύντροφό του 
από τη Νάπολη, τον ^^^Iο Οδπιόυζζί: «Θα εκπλαγείς πιθανώς ακούγοντας ότι 
εγώ, ένας βαθύτατα πεπεισμένος υποστηρικτής της αποχής, συστήνω τώρα 
στους φίλους μου να συμμετάσχουν στις εκλογές για την Εθνοσυνέλευση. 
Εντούτοις, οι συνθήκες έχουν αλλάξει.»® Και ποιες συνθήκες είχαν αλλάξει; Δεν 
ήταν πια ο παλιός καλός Μπακούνιν αναρχικός; Θα πρέπει να αστειεύεστε! 
Είναι απλώς ότι, ενώ ο αναρχισμός σήμερα υποστηρίζει την αποχή ως αρχή, 
για τον Μπακούνιν, αυτή ήταν μια στρατηγική επιλογή, ή κρίνοντας από το 
παραπάνω παράθεμα, θα μπορούσαμε να πούμε σχεδόν μια τακτική επιλογή.® 

Μπορεί να αναρωτιέστε τι σχέση έχει αυτό με το θέμα μας, αλλά έχει πράγ¬ 
ματι σχέση, έστω και εν μέρει. Η ιδέα που έχουν σήμερα οι αναρχικοί για τη 
δημοκρατία είναι βαθύτατα επηρεασμένη από την αναρχική βίβλο, ακριβώς 
όπως η ιδέα που έχουν οι δημοκράτες για τον αναρχισμό (πέρα από ορισμένες 
ξεκάθαρες περιπτώσεις άγνοιας και δυσπιστίας) είναι βαθύτατα επηρεασμένη 
από τη δική τους βίβλο. 

Ένα παράδειγμα είναι ότι «οι αναρχικοί δεν ψηφίζουν». Εάν αυτή είναι μια 
θεμελιώδης αρχή, είναι αναπόφευκτο ότι η βίβλος υποστηρίζει όχι μόνο ότι οι 
αναρχικοί είναι ενάντιοι στην ψηφοφορία σ' ορισμένες ιστορικές (κοινωνικές, 


7 ΟίΒΓπρϊβίΓΟ ΒθΠί [ΐπιμ.), ία άίηιεηΒίοηβ ΙίΙ}€Γ(αηα άί ΡίουάΙιοπ, Ρώμη, 1982, α. 77. 

8 Παρατίθεται στο ΡΓεηςοίε Μυηοζ, ΒαΙιουηίηε ε( Ια ίΐύετίέ, Παρίσι, 1965, σ. 228. 

9 Ο ΕΓΓίεο Μ3ί3ΐβ5(3 επίσης, ύστερα από 25 χρόνια, έγραψε ότι «για μας η αποχή είναι ζήτη¬ 
μα τακτικής», αν και προσέθεσε ότι είναι τόσο σημαντική, ώστε, όταν εγκαταλείπεται ρισκά¬ 
ρουμε να εγκαταλείψουμε τις αρχές μας (Ε. Μ3ΐ3ΐθ5ΐ3, Ρ.5. ΙΥίθΓίίηο, ΑηακΗΐΒΓηο ε άενηοαοζία, 
Ρ39υ53,1974, σ. 60). 

οικονομικές, πολιτικές) συνθήκες, αλλά ότι οι αναρχικοί ποτέ μα ποτέ δεν θα 
ψηφίσουν σ' οποιεσδήποτε συνθήκες, και αυτό είναι ανυπέρβλητα ανόητο. 
Ανυπέρβλητα επειδή αποτελεί μια δήλωση πίστης απολύτως ουτοπική και η 
ουτοπία είναι ουσιώδες στοιχείο του αναρχισμού. Ανόητο επειδή στερείται 
απόλυτα της κοινής λογικής χωρίς την οποία δεν μπορεί να υπάρξει κανένας 
«εφικτός αναρχισμός», δηλαδή ένας αναρχισμός που να έχει έναν σημαντικό 
ρόλο στο μετασχηματισμό της κοινωνίας, και όχι μόνο μέσω της επανάστασης. 

Προς αποφυγή οποιοσδήποτε παρεξήγησης, θα πρέπει να πω ότι είμαι πενη- 
νταεπτά χρόνων και δεν έχω ψηφίσει ποτέ σε καμία από τις εκλογικές αναμε¬ 
τρήσεις (οι περισσότερες από τις οποίες χαρακτηρίζονταν ως «αποφασιστικής 
σημασίας») στην Ιταλία τα τελευταία τριανταδύο χρόνια. Αλλά δεν είναι αυτό 
το θέμα, ή τουλάχιστον δεν είναι εδώ ο χώρος να ασχοληθούμε μ' αυτό. 

Ποιο είναι λοιπόν το θέμα; Νομίζω ότι ο Μπακούνιν το συνόψισε στη σκι¬ 
αγράφησή του για την μετεπαναστατική κοινωνία: «Η βάση κάθε πολιτικής 
οργάνωσης σε μια χώρα πρέπει να είναι η πλήρως αυτόνομη κομμούνα, που 
εκπροσωπείται πάντοτε από την πλειοψηφία (η έμφαση δική μου -Α.Μ.) των 
ψήφων όλων των ενήλικων ανδρών και γυναικών που ζουν σ' αυτή».'“ Και πάλι; 
«Η εκλογή όλων των εκπροσώπων σε επίπεδο έθνους, επαρχίας και κομμού¬ 
νας [...] θα πρέπει να γίνεται με καθολική ψηφοφορία (η έμφαση δική μου -Α.Μ.) 
όλων των ενήλικων ανδρών και γυναικών.»" 

Και αυτό μας επαναφέρει στο θέμα μας. 


Η κυβέρνηση όλων 

Ο ΡΓ3ηοθ5εο 53νθΓίο ΜθγΙϊπο, αναρχικός μέχρι τα τελευταία περίπου χρόνια 
της τελευταίας δεκαετίας του 19““ αιώνα και αργότερα κάτι μεταξύ ελευθερια- 
κού σοσιαλιστή και φιλελεύθερου σοσιαλιστή, έγραψε ότι «η κυβέρνηση όλων 
είναι κυβέρνηση κανενός».'^ Λίγο πριν πεθάνει, έγραψε μια σημείωση σ' ένα 
χειρόγραφο που υποστήριζε ότι «δημοκρατία=αναρχία». Ο ΜθΓΐίηο στράφηκε 
πέρα από τις ομοιότητες που είναι προφανείς για μένα και διαπίστωσε ταυτό¬ 
τητα [μεταξύ δημοκρατίας και αναρχίας], είτε επειδή υποτίμησε την αναρχία 
είτε επειδή υπερτίμησε τη δημοκρατία, είτε επειδή έκανε και τα δύο ταυτό¬ 
χρονα. 


ΙΟΜΙεΙίΒΐΙ β3ΐ(υηΙη, υΐ}€Γίάε3υα^ΙίαηζαηνοΙυζίοηε, Μιλάνο 1976, α 93. 

11 Ό.π.,σ.88, 

12 Παρατίθεται στο ΟίΒητρΙείΓο ΒβΠΐ, ΡΓαπΐεκσ Βανεπο ΜείΙίπο, Μιλάνο, 1993, σ. 414. [Εδώ 
χρωστούμε ευχαριστίες στον Γιάννη Καρύτοα που εντόπισε ένα μεταφραστικό λάθος στην 
πρώτη έκδοση της μετάφρασης η οποία είχε δημοσιευτεί στο περιοδικό Ευτοηία. Βλέπε σχετι¬ 
κό το σχόλιό του στο "Σχετικό με τη διαμάχη Μερλίνο-Μαλατέστα, Με αφορμή ένα μεταφρα¬ 
στικό λάθος", Ευτοπία 6, Δεκέμβριος 2000, σ. 17, Σ.τ.Ε.] 

Οι δυο δηλώσεις του ΜογΙϊπο (οι οποίες φαίνεται πράγματι ότι παρουσιά¬ 
ζουν ένα ζεύγος ξεκάθαρων ομοιοτήτων, κυβέρνηση απ' όλους/δημοκρατία, 
κυβέρνηση από κανέναν/αναρχία) μπορούν να λειτουργήσουν ως σημείο εκ¬ 
κίνησης για μια βαθύτερη συγκριτική ανάλυση της δημοκρατίας και της αναρ¬ 
χίας, εάν συμπληρωθούν με ορισμένους χρήσιμους ορισμούς και μια τέτοια 
αντιπαράθεση. 

Εξετάζοντας κατ' αρχήν την αναρχία, αυτή μπορεί να γίνει αντιληπτή (και 
έχει πράγματι γίνει) με διαφορετικούς τρόπους, ακόμα και από τους ίδιους 
τους αναρχικούς. Οι συγκεκριμένες ερμηνείες που έχουν σημασία εδώ είναι 
αυτές για μια κοινωνία χωρίς κυβέρνηση ή χωρίς κράτος ή χωρίς εξουσία (ή κα¬ 
λύτερα, χωρ/ςκυρ/αρχια). Οι ερμηνείες αυτές απαιτούν περαιτέρω διασάφηση. 
Τι εννοούμε για παράδειγμα με τον όρο κυβέρνηση; Οι αναρχικοί μιλούν συ¬ 
χνά θετικά για την «αυτοκυβέρνηση», επομένως αυτό που αρνούνται πρέπει 
να είναι η «κυβέρνηση από άλλους», η διακυβέρνηση που επιβάλλεται σ' ένα 
τμήμα της κοινωνίας από ένα άλλο, μια διάκριση μεταξύ κυβερνώντων και κυ- 
βερνωμένων, παρά η διακυβέρνηση ρβηε. 

Όσον αφορά στο κράτος, πρόκειται για μια συγκεκριμένη ιστορική μορφή 
νομιμοποίησης και οργάνωσης της πολιτικής εξουσίας. Η νομιμοποίησή του 
είναι ορθολογική, αποδιδόμενη από μια πραγματική ή υποτιθέμενη «λαϊκή 
βούληση» παρά από τη βούληση του Θεού ή ποιος ξέρει ποιου άλλου. Εξα¬ 
κολουθεί όμως να εντάσσεται σε μια ιεραρχική αντίληψη της κοινωνίας, με το 
κράτος να αποτελεί ένα παράδειγμα εξουσίας ή καλύτερα κυριαρχίας.'^ Το κρά¬ 
τος είναι ένας θεσμός (ή ένα σύνολο θεσμών), πάνω απ' όλα όμως είναι κάτι 
που παρέχει την εννοιολογική θεμελίωση της σύγχρονης ταξικής κυριαρχίας.··* 

Όταν οι αναρχικοί αναφέρονται στην εξουσία, ουσιαστικά εννοούν πάντοτε 
εκείνη την «κακή» (αυτό δηλαδή που αρνούνται) ιεραρχική εξουσία που ενέ¬ 
χει μια σχέση προσταγής-υποταγής. Στην περίπτωση της πολιτικής εξουσίας 
(η οποία γίνεται πάντοτε αντιληπτή αρνητικά), αυτή δεν είναι η κανονιστική 
λειτουργία της κοινωνίας ούτε η «συλλογική πολιτική δύναμη»,·^ αλλά ο σφε- 
τερισμός του πολιτικού σώματος της κοινωνίας με όλες του τις λειτουργίες του 
από μια μειονότητα. Ένα κοινωνικό σχίσμα μεταξύ αρχόντων και αρχόμενων, 
η εξουσία την οποία αρνούνται οι αναρχικοί είναι αυτή που ασκείται σε μόνιμη 
βάση από τσυς πρώτους πάνω στους δεύτερους. Η αναρχία δεν είναι α-νομία 
(δηλαδή η απουσία κανόνων [νόμων]), αλλά με τις απαραίτητες εξηγήσεις, αυ- 
το-νομία. 


13 ΕύυΒΓτΙο ΟοΙοππΙτο, "ίο 5ΐ3ΐο ςοτηθ ρΒΤΒύίςπίΒ ύεΙ ροΐθτθ", Ι/6/οπίά, ηο3,1984. 

14 Βλέπε Κθπέβ Ιουταυ, ίΈίαί ίπτοΒαίεηί, Ρότίε, 1978. 

15 ΟίόΓπρίείΓΟ ΒετΙί (επιμ.), ό.π., σ. 45. 

Παρεμπιπτόντως, προτιμώ τον όρο «κυριαρχία»'^ για να δηλώσω τη σφετε¬ 
ριστική εξουσία του «συλλογικού δυναμικού», διατηρώντας ένα περισσότερο 
ουδέτερο νόημα για τον όρο «εξουσία», αν και σε μια ιεραρχική κοινωνία, ο 
όρος αυτός εξακολουθεί να είναι σε μεγάλο βαθμό δυνάμει ιεραρχικός. Προ¬ 
τιμώ επίσης να χρησιμοποιώ τον όρο «κυριαρχία» για να αναψερθώ στις σε 
μόνιμη βάση ασύμμετρες σχέσεις εξουσίας, συμπεριλαμβανομένων των σχέ¬ 
σεων εκείνων που βρίσκονται εκτός της πολιτικής σφαίρας. Εδώ συμπεριλαμ- 
βάνονται και εκείνες οι ασύμμετρες σχέσεις μεταξύ ανθρώπων και φύσης, των 
οποίων οι ρίζες μπορούν να εντοπιστούν στην ίδια έννοια της κυριαρχίας που 
μεταφέρθηκε από το κοινωνικό επίπεδο.'^ 

Επιστρέφοντας στο ζήτημα της αναρχίας, πρόκειται για μια βαθύτατα ελευ- 
θεριακή αρχή οργάνωσης της πραγματικότητας, μια μη-ιεραρχική αντίληψη 
του κόσμου, η οποία δεν περιορίζεται στην πολιτική σφαίρα. Η «αναρχία» 
αποτελεί περισσότερο το πεδίο της φιλοσοφίας, της ηθικής και της αισθητι¬ 
κής παρά αυτό της πολιτικής, αν και είναι αυτή η πολιτική διάσταση που μας 
ενδιαφέρει εδώ. 

Εφόσον λοιπόν οι αναρχικοί υποστηρίζουν ότι έχουν μια αντίληψη της κοι¬ 
νωνίας που αρνείται την κυριαρχία, όχι όμως και τις συλλογικές λειτουργίες 
οργάνωσης της κοινωνίας (αρνούμενοι μόνο τις ιεραρχικές μορφές και τις συ¬ 
νέπειες της κυριαρχίας), μπορεί ίσως να ειπωθεί ότι οι αναρχικοί πιστεύουν σε 
μια κυβέρνηση/μη-κυβέρνηση, σ' ένα κράτος/μη-κράτος, σε μια εξουσία/μη- 
εξουσία. Τα παραπάνω σχήματα μόνο φαινομενικά είναι παράδοξα, εφόσον 
ο πρώτος όρος σε κάθε ζεύγος αναφέρεται σε μια ουδέτερη έννοια της αντί¬ 
στοιχης λειτουργίας, ενώ ο δεύτερος αναφέρεται στην πραγματική λειτουργία 
θεμελιωμένη στην αρχή της ιεραρχίας. 

Όσο για το κράτος, είναι επίσης απαραίτητο να είμαστε σαφείς σε σχέση με 
το τι πραγματικά εννοούμε με τον όρο. Δεν εννοούμε το κράτος στην ιστο¬ 
ρική του διαμάρφωση (η οποία, όπως σωστά έδειξαν οι αναρχικοί, είναι μια 
παραδειγματική μορφή της σύγχρονης κυριαρχίας, ένας κεντρικός ιεραρχικός 
θεσμός της πραγματικότητας και του κοινωνικού φαντασιακού της μετά το Δι¬ 
αφωτισμό εποχής), αλλά αντίθετα το κράτος με την έννοια μιας «πολιτείας» 
[ΓθρυόΙίε] {γθ 5 ρυόΙίοΒ),"® του δημοσίου χώρου, ενός όρου που χρησιμοποιήθη- 


16 Βλ. Αητίθύβο ΒθΠοΙο, "ΡοΙθγε, βυΙοπΙέ, άοπιΐπίο”, νοΙοηίό, ηο 2, 1983. Μια ουντομευμένη 
μετάφραση στα αγγλικά δημοσιεύθηκε με τον τίτλο "ΑυΐΙτοΓίΐγ, Ροννετ 3πά ΟοΓπίηβιίοη", στο 
Ι-33ΐο ΒθΙίθΙ] (επιμ.), Αη3ΓεΙτί5Πΐ, ςοπτπτυπίΐγ 3ηέ1 υίορίβ, ΡγβΙτβ, 1993, σσ. 137-166. Βλ. ελληνική 
μετάφραση στην παρούσα έκδοση. 

17 Βλ. ΜυΓΓ3ν ΒοοΙιεΙτίη, Γδεέεο/οδγοέΡΓβεάοιπ, ΡβΙο Αΐΐο, 1982. 

18 Όπως δείχνει ο Ε. ΟοΙοιηδο στο 'ΌθΙΙβ ροΙίδ ε άεΙΙο ίρβζίο εοείβΙε ρΙεύεο", νοΙοηΙά, ηο 4, 
1989 [Ελληνική μετάφραση: Ελευθεριακή Κουλτούρα, «Περί της πόλεως και του Πληβειακού 
κοινωνικού χώρου», Το Μοναστήρι Του Θελήματος 1,1996, Σ.τ.Ε.], το ρυύΙίευί προέρχεται από το 
ρορυΙίευί, δηλαδή "που ανήκει στο λαό", το οποίο είναι ξεκάθαρα σχετικό με τη δημοκρατία. 

κε με ουδέτερη σημασία από τους κλασικούς του αναρχισμού περισσότερες 
από μία φορές. 

Οι λέξεις ασφαλώς φέρουν ένα βαρύ συναισθηματικό και ιδεολογικό φορτίο 
και για το λόγο αυτό οι αναρχικοί προτιμούν να μη χρησιμοποιούν με ουδέτερη 
σημασία λέξεις όπως «κυβέρνηση», «κράτος» και «εξουσία», λέξεις που έχουν 
μεγάλη ιστορική σημασία. Με τον ίδιο τρόπο αρνούνται τη λέξη «κόμμα» για 
τις πολιτικές τους οργανώσεις, μολονότι υπάρχουν αναμφισβήτητα μορφές 
κόμματος/μη-κόμματος. Μια τέτοια πολιτική οργάνωση αποτελεί κόμμα, επει¬ 
δή πρόκειται για μια κοινωνική ομάδα που οργανώνεται για να επιδιώξει συ¬ 
γκεκριμένες αξίες και συμφέροντα, αποτελεί όμως και μη-κόμμα, επειδή δεν 
έχει καμιά ιεραρχική δομή και δεν κινείται για να κερδίσει την εξουσία. 


Μορφές του πολιτικού 

Ανεξάρτητα από το πόσο μπορεί να επιθυμούν να πάνε «πέρα από την πο¬ 
λιτική», οι αναρχικοί δεν έχουν κατορθώσει πλήρως να αποφύγουν, τόσο στη 
θεωρία όσο και στην πράξη, μορφές πολιτικής οργάνωσης που είναι συμβατές 
(μολονότι όχι ταυτόσημες) με τον αναρχισμό νοούμενο ως απουσία/άρνηση 
της κυριαρχίας. Με τον ίδιο τρόπο, στο οικονομικό πεδίο, ενώ αναγνωρίζουν 
κάτι «πέρα» από την οικονομία, πρότειναν πάντοτε οικονομικές μορφές οργά¬ 
νωσης, οι οποίες ουσιαστικά συμπυκνώνονται σ' ό,τι θα μπορούσαμε να απο- 
καλέσουμε «αυτοδιεύθυνση». Οι μορφές κυβέρνησης/μη-κυβέρνησης, που 
προτείνουν οι αναρχικοί για τις πολιτικές λειτουργίες της κοινωνίας, μπορούν 
ουσιαστικά να συμπυκνωθούν σ' ό,τι έχει οριστεί ως «άμεση δημοκρατία». Ανε¬ 
ξάρτητα απ' ό,τι μπορεί να έχει πει ο ΜθΓΐίηο, η δημοκρατία, ακόμα και στην 
άμεση μορφή της, δεν είναι αναρχισμός (το ίδιο ισχύει και για την αυτοδιεύ¬ 
θυνση). Δεν ισχύει ότι η εξουσία όλων είναι την ίδια στιγμή εξουσία κανενός 
ή τουλάχιστον δεν ισχύει απόλυτα. Εξακολουθεί να υφίσταται μια ορισμένη 
ποσότητα καταναγκαστικής εξουσίας, έστω κι αν αυτή ασκείται μέσω ηθικών 
κυρώσεων. Είναι εξουσία πάνω σε κάποιον, όχι εξουσία πάνω σε κανέναν. Έτσι, 
ακόμα και η περιορισμένη μορφή άμεσης δημοκρατίας, η δημοκρατία που 
λειτουργεί πρόσωπο με πρόσωπο και μέσω ομοφωνίας (δηλαδή μόνο μέσω 
ομόφωνων αποφάσεων), περιορισμένη ακόμα από την περιορισμένη περιοχή 
στην οποία ασκείται εμπράκτως, δεν είναι κατ' ανάγκη αναρχική με όλη τη 
σημασία του όρου. Μπορεί ίσως να είναι με πολιτικούς όρους, εφόσον θεωρη¬ 
τικά, όταν όλοι οι κανόνες είναι σταθεροί και όλες οι αποφάσεις λαμβάνονται 
από όλους και ιδιαίτερα από κάθε σχετιζόμενο με αυτές άτομο, δεν υπάρχει 
κυριαρχία. 

Η διάκριση αυτή, μεταξύ όλων και κάθε επιμέρους ατόμου, είναι σημαντι¬ 
κή, εφόσον για την «ανθρωπολογική μορφή» που προτείνεται ως η βάση του 
αναρχισμού (αυτό που ένας συγγραφέας έχει αποκαλέσει κοινοτική ατομικό- 

τητα, η «πολιτική (αυτο)κυριαρχία» (ροΙίΙϊοδΙ 5ονθΓθί9ηΙν) δεν εδράζεται ούτε 
στην κοινωνία ούτε στο άτομο, αλλά στη διαρκώς ανεπίλυτη ένταση μεταξύ 
των δύο. Εάν επικρατεί ο πρώτος όρος, ακόμα και με μια δημοκρατική μορφή, 
έχουμε τυραννία. 

Εάν επικρατήσει ο δεύτερος όρος, θα ακολουθήσουν η αποσύνθεση και η 
απώλεια νοήματος. Ο αναρχισμός είναι αξιοζήλευτα ατομικιστικός, αλλά και 
γενναιόδωρα κοινοτιστικός. Και έχει πλήρη συνείδηση ότι το μοναδικό άτομο 
είναι επίσης αναπόφευκτα ένα κοινωνικό προϊόν και υποκείμενο. 

Εάν ο καθένας/μια συμμετέχει συνειδητά και ελεύθερα σε θεσμικές διαδικα¬ 
σίες και ταυτόχρονα σέβεται (όχι υποτάσσεται) τις διαδικασίες αυτές, τότε δεν 
έχουμε να κάνουμε με κυριαρχία ενός μέρους της κοινωνίας, ούτε με την κυ¬ 
ριαρχία του συνόλου πάνω στο άτομο. Υπάρχει βέβαια το σημαντικό θεωρητι¬ 
κό πρόβλημα των θεσμών που έχουν θεσμισθεί στο παρελθόν και βρίσκονται 
ακόμα σε ισχύ λόγω μιας κοινωνικής αδράνειας, θεσμών στων οποίων τη δη¬ 
μιουργία δεν έχει συμμετάσχει το άτομο ή θεσμών τους οποίους δεν εγκρίνει 
και τους οποίους δεν μπορεί να τροποποιήσει, οι οποίοι συνεπώς αποτελούν 
μια μορφή κυριαρχίας του παρελθόντος πάνω στο παρόν, αλλά μπορούμε για 
την ώρα να παραβλέψουμε το πρόβλημα αυτό. Έτσι, εάν ο καθένας/μια κλπ... 
η κυριαρχία (5ονθΓθί9ηΙγ) εδράζεται τόσο στο άτομο όσο και στη συλλογικό- 
τητα. Σε θεωρητικό επίπεδο, η άμεση δημοκρατία στην πιο «καθαρή» μορφή 
της μπορεί να συμβιβάσει το φαινομενικά ασυμβίβαστο. 

Εντούτοις, πρόκειται για μια πολύ περιορισμένη υπόθεση; ομόφωνη άμεση 
δημοκρατία, που μπορεί να εφαρμοστεί μόνο σε περιπτώσεις που δεν σχετί¬ 
ζονται με γενικευμένη εφαρμογή, δηλαδή σε μικρό επίπεδο και με εξαιρετική 
ομοιογένεια αξιών και συμφερόντων. Πέρα από αυτήν την πολύ περιορισμένη 
διάσταση, η εκπροσώπηση καθίσταται ουσιώδης. Εάν δεν υπάρχει μια πολύ 
ισχυρή ομοιογένεια, πρέπει να υπάρχει κάποιος μηχανισμός λήψης αποφάσε¬ 
ων πέρα και πάνω από την ομοφωνία. 

Εάν οι αποφάσεις ήταν πάντοτε και αποκλειστικά πραγματικά ομόφωνες, 
πολύ λίγες θα λαμβάνονταν, ακόμα και μέσα σε ομάδες με υψηλό επίπεδο 
κοινωνικής και πολιτισμικής ομοιογένειας. Είναι αλήθεια ότι, όταν υπάρχει ένα 
ορισμένο επίπεδο ομοιογένειας και δεν υπάρχουν αντικρουόμενα συμφέρο¬ 
ντα, μπορούν συχνά να επιτευχθούν αποφάσεις χωρίς μεγάλη δυσκολία ή εξο¬ 
ντωτικές συζητήσεις, εφόσον ένα άτομο (ή μια μειοψηφία) μπορεί κάλλιστα να 
αποσύρει την αντίθεσή του προς τις απόψεις και άρα τις αποφάσεις της πλειο- 
ψηφίας. Εντούτοις, αυτό θα μπορούσε ασφαλώς να ειδωθεί ως μια επιμέρους 
[συναινετική) μορφή πλειοψηφικής απόφασης. 

Όταν η συλλογικότητα που λαμβάνει αποφάσεις (είτε δέκα άνθρωποι, είτε 
εκατό, είτε χίλιοι...) είναι ετερογενής όσον αφορά στις αξίες και στα συμφέ¬ 
ροντα, οι ομόφωνες αποφάσεις, ακόμα και στην πιο περιορισμένη μορφή που 

προαναφέρθηκε, καθίστανται δύσκολες, εάν όχι αδύνατες. Είναι σ' αυτήν την 
περίπτωση που ο δημοκρατικός μηχανισμός της πλειοψηφίας φαίνεται ως το 
ελάχιστο κακό μεταξύ των δυνατών κριτηρίων λήψης αποφάσεων (ελάχιστα 
κακό σύμφωνα με την αναρχική οπτική). Οι πλειοψηφίες μπορεί να είναι απλές, 
απόλυτες, επαρκείς, ακόμα και υπερεπαρκείς (δύο τρίτα, τέσσερα πέμπτα, εν¬ 
νέα δέκατα...), παραμένουν όμως πλειοψηφίες. 

Όταν ο αναρχικός Ερρίκο ΐνίαλατέστα απάντησε στον ΐνίερλίνο, που τον είχε 
κατηγορήσει για τη θέση του ότι σε ορισμένες περιπτώσεις μια πλειοψηφική 
απόφαση είναι καλύτερη από καμιά απόφαση..., το έκανε αποδεχόμενος κατ' 
ουσίαν το κριτήριο της πλειοψηφίας.'® 


Η κλίμακα 

(νΐόλις περάσουμε ένα ορισμένο αριθμητικό επίπεδο (εκατό άνθρωποι, πε¬ 
ντακόσιοι, χίλιοι), η άμεση δημοκρατία με την αυστηρή έννοια των πρόσωπο 
με πρόσωπο δημοκρατικών συνελεύσεων παύει να λειτουργεί. Δεν μπορεί να 
λειτουργήσει, επειδή προκειμένου να λειτουργεί η πρόσωπο με πρόσωπο δη¬ 
μοκρατία, πρέπει αυτοί που συμμετέχουν σε μια συνέλευση να γνωρίζονται 
μεταξύ τους έστω και λίγο και να έχουν ένα βαθμό αμοιβαίας εμπιστοσύνης. 
Πρέπει να είναι σε θέση να μιλούν μεταξύ τους και σε άλλες περιπτώσεις. Πρέ¬ 
πει επίσης να είναι σε θέση να συνεισφέρουν άμεσα στη συζήτηση που οδηγεί 
σε μία απόφαση, εφόσον αυτό αποτελεί ουσιώδες μέρος της διαδικασίας λή¬ 
ψης των αποφάσεων. 

Οποιοσδήποτε έχει μιαν ορισμένη εμπειρία από συνελεύσεις γνωρίζει ότι, 
πέρα από ένα αριθμητικό όριο, αυτές τείνουν περισσότερο προς τη δημαγω¬ 
γία παρά προς την άμεση δημοκρατία, με την πλειονότητα των «συμμετεχό- 
ντων» απλώς να παραβρίσκεται. Με τον τρόπο αυτό, το «κοινό» μεταβάλλεται 
από συμμετέχοντες σε θεατές με διαφορετικούς βαθμούς ενδιαφέροντος, 
ακριβώς όπως το κοινό σ' ένα θέατρο (ή σ' έναν κινηματογράφο ή μια συναυ¬ 
λία) ή σ' έναν ποδοσφαιρικό αγώνα. Μετατρέπονται από το πράγμα στην αντι¬ 
προσώπευσή του, έστω κι αν ενέχονται συναισθηματικά. Η άμεση δημοκρατία 
καθίσταται αντιπροσωπευτική δημοκρατία. 

Το πρώτο ερώτημα είναι πού βρίσκεται το όριο. Αυτό εξαρτάται από πολ¬ 
λούς παράγοντες: την πολυπλοκότητα των υπό συζήτηση θεμάτων, τη «δημο¬ 
κρατική ωριμότητα» των συμμετεχόντων, τη γνώση τους γύρω από το θέμα, 
την ψυχολογική τους κατάσταση, την προθυμία τους να εμπλακούν πραγματι¬ 
κά στη διαδικασία λήψης της απόφασης και τη σχετική ομοιογένεια των αξιών 
και των πραγματικών συμφερόντων τους. Ανεξάρτητα όμως από τις συνθήκες, 
υπάρχει ένα όριο και δεν είναι πολύ υψηλό. 


19 Ε. Μ3ΐ3ΐθ5ΐ3, Ε.5. ΜθγΠπο, ό.π., σσ. 42-43. 

Το μακροχρόνιο «ουτοπικό» πείραμα των ισραηλινών κιμπούτς καταδεικνύ¬ 
ει ότι το ανώτατο όριο για να θεωρείται μια συνέλευση αμεσοδημοκρατική 
βρίσκεται στις ορισμένες εκατοντάδες ανθρώπων. Απέχει σίγουρα πολύ από 
τις εκατοντάδες χιλιάδες. Το να συγκεντρώσεις έναν τέτοιο αριθμό ανθρώπων 
σ' ένα στάδια δεν σημαίνει ότι θα συζητήσουν ένα ζήτημα και θα φτάσουν σε 
συμφωνία επιδιώκοντας έναν αποδεκτό συμβιβασμό. Ακόμα και το να θέσεις 
μια απόφαση στην υποθετική ηλεκτρονική ψηφοφορία ενός εκατομμυρίου 
ανθρώπων σημαίνει ότι πρέπει να απλουστεύσεις το ζήτημα και τις πιθανές 
εναλλακτικές σ' ένα δυαδικό ναι ή όχι. Σε μια τέτοια περίπτωση, αυτός που 
απλουστεύει το ζήτημα έχει ήδη κατά μια έννοια προκαθορίσει εν μέρει την 
απάντηση. Ούτε στο καλύτερο πιθανό σενάριο δεν μπορεί αυτό να θεωρηθεί 
άμεση δημοκρατία με την πραγματική έννοια του όρου. 

Έτσι, πάνω και πέρα από την πρόσωπο με πρόσωπο δημοκρατία, υπάρχει 
αναπόφευκτα μια διάσταση δημοκρατίας που είναι κατά κάποιο τρόπο έμμε¬ 
ση, τουλάχιστον στην πράξη. Υπάρχουν ομοσπονδιακές και συνομοσπονδια- 
κές μορφές «άμεσης» δημοκρατίας. Όπως είπε ο Μπακούνιν; «κάθε οργάνωση 
πρέπει να λειτουργεί από τα κάτω προς τα πάνω, από την κομμούνα προς το 
κεντρικό όργανο, το κράτος, διαμέσου της ομοσπονδίας».^" Τέτοιες ομοσπον¬ 
διακές και συνομοσπονδιακές μορφές πρέπει αναπόφευκτα να χρησιμοποι¬ 
ούν κάποια μορφή «εκπροσώπησης» (τα εισαγωγικά χρησιμοποιούνται για να 
διακρίνουν αυτήν την εκπροσώπηση από την ιδιαίτερη μορφή αντιπροσώ¬ 
πευσης που συναντάται στην αντιπροσωπευτική δημοκρατία). Η μορφή την 
οποία έχουν δώσει οι αναρχικοί σ' αυτήν την «ομοσπονδιακή» εκπροσώπη¬ 
ση (τόσο στη θεωρία όσο και στην πράξη) είναι αυτή της «εξουσιοδοτικής και 
ανακλητής» εντολής. Η εντολή αυτή μπορεί οποιαδήποτε στιγμή να ανακλη¬ 
θεί από αυτούς που την έδωσαν, δηλαδή με αμεσοδημοκρατικό τρόπο με την 
αυστηρή έννοια του όρου. Είναι δύσκολο, αλλά όχι αδύνατο, να φανταστού¬ 
με αυτήν την αμεσότητα ακόμα και για εντολές δεύτερου και τρίτου βαθμού 
(εντολοδόχοι που εκλέγονται από εντολοδόχους και ούτω καθεξής). Η εξουσία 
της εντολής προκύπτει, επειδή η πολιτική είναι η τέχνη της μεσολάβησης, του 
συμβιβασμού και η διαδικασία λήψης των αποφάσεων (σ' όλα τα επίπεδα, από 
την τοπική συνέλευση μέχρι όλα τα διαφορετικά επίπεδα εκπροσώπησης) εί¬ 
ναι μια διαδικασία συμβιβασμού μεταξύ απόψεων και συμφερόντων, που δεν 
είναι απαραίτητο να είναι αντιτιθέμενα (αν και μερικές φορές είναι) όσο δια¬ 
φορετικά. Πώς είναι λοιπόν δυνατό να βρεθεί μια ισορροπία στη βάση εξου- 
σιοδοτικών, δηλαδή άκαμπτων, εντολών; Μόνο εντολές που χαρακτηρίζονται 
από εύλογη ευελιξία μπορούν να πετύχουν έναν ικανοποιητικό συμβιβασμό. 

Μεταξύ των τριών στοιχείων άμεσης δημοκρατίας που οι αναρχικοί θεω¬ 
ρούν ως «αναγκαία» {ομοφωνία, μια εξουσιοδοτική και ανακλητή εντολή), δύο 


20 ΜΙςΙΐ3ίΙ ΒθΙιυηΙη, ό.π., σ. 92. 

τουλάχιστον -εάν εκληφθούν κατά γράμμα- είναι δύσκολο να συμβιβαστούν 
(για να το θέσουμε ήπια) με τη λειτουργία μιας κοινωνίας που είναι κατά τι πε¬ 
ρισσότερο πολύπλοκη από αυτή των Ιηυίΐ (εσκιμώοι), των Υθηοιτίδηί (ινδιάνοι 
του Αμαζονίου) ή των ΝυθΓ (από το Σουδάν). Αυτό, εάν εκληφθούν κατά γράμμα. 

Αξίζει να αφήσουμε προς το παρόν αυτό το ζήτημα στην άκρη και να επι¬ 
στρέφουμε στην αντιπροσωπευτική δημοκρατία. 


Οι κυρίαρχοι και οι κυριαρχούμενοι 

Η δημοκρατία, όπως γίνεται γενικά αντιληπτή και όπως την εκθειάζουν δι¬ 
άφοροι αυτόκλητοι φιλελεύθεροι δημοκράτες, είναι η αντιπροσωπευτική δη¬ 
μοκρατία και όχι η δημοκρατία καθαυτή. Ακόμα και η «λαϊκή δημοκρατία» των 
πρώην αυτοαποκαλούμενων σοσιαλιστικών κρατών ήταν αντιπροσωπευτική 
δημοκρατία, με τους δικούς της φυσικά όρους. Ακόμα και ο φασισμός ήταν 
με τον τρόπο του μια αντιπροσωπευτική δημοκρατία. Η «πολιτική τάξη» του 
αντιπροσώπευε τον ιταλικό «δήμο» ήταν απλώς οι μορφές αντιπροσώπευσης 
που διέφεραν από αυτές των πλουραλιστικών πολιτικών συστημάτων. Δεν θα 
πρέπει να παραβλέπουμε το γεγονός ότι η ελευθερία του λόγου, του τύπου, 
της συναναστροφής... ήταν περιορισμένη. Αλλά τότε ό,τι ανήκει στη φιλελεύ¬ 
θερη σφαίρα δεν ανήκει κατ' ανάγκη και στη δημοκρατική. Δεν μπορεί να αρ- 
νηθεί κανείς ότι, στην αυγή του Δεύτερου Παγκοσμίου Πολέμου, το φασιστικό 
καθεστώς απολάμβανε της υποστήριξης, ενεργητικής ή παθητικής, της πλει¬ 
ονότητας των Ιταλών, δηλαδή του λαού. Ούτε ότι η Οβγπθγδ άθί Ρβεεί θ άθΐΐε 
ΟοΓροΓΒζΐοηί (η ιταλική φασιστική βουλή) δεν ήταν ένα εκλεγμένο σώμα που 
αντιπροσώπευε το δήμο. 

Ένας φίλος μου αναρχικός από την Πορτογαλία μου επεσήμανε ότι το κα¬ 
θεστώς του Αηΐοπίο 53ΐ3Ζ3Γ έκανε τακτικά ημιδημοκρατικές εκλογές και τις 
κέρδιζε όλες. Ακόμα και στις τελευταίες, λίγο πριν από την «επανάσταση των 
γαρυφάλλων», το καθεστώς κέρδισε μια ομολογουμένως ισχνή πλειοψηφία. 

Δεν προσπαθώ να θέσω στο ίδιο επίπεδο το φασισμό και τη φιλελεύθερη 
δημοκρατία -τέτοιες λογικές ακροβασίες θα ταίριαζαν στο χειρότερο αναρ¬ 
χικό «]υηΙ< δΡιορ». Προσπαθώ απλώς να δείξω ότι ο όρος δημοκρατία καλύ¬ 
πτει ένα σημασιολογικό χώρο που εκτείνεται από την άμεση δημοκρατία με 
την αυστηρή έννοια ως την εξουσιαστική δημοκρατία, περνώντας, μέσα από 
μορφές περιορισμένης και ελεγχόμενης εκπροσώπησης, σε μορφές αντιπρο¬ 
σώπευσης που είναι γενικά περιορισμένες (πραγματικά «περιορισμένοι συνε¬ 
ταιρισμοί») και ανανεώνονται περιοδικά μέσω της εκλογικής διαδικασίας (με 
τη διπλή έννοια της εκλογής και της επιλογής), μορφές που συνενώνουν τα 
στοιχεία της συμφωνίας και κοινής αποδοχής σε διαφορετικούς βαθμούς. 

Εάν η άμεση δημοκρατία στην «καθαρή» της μορφή αποτελεί τον έναν πόλο 
σ' αυτό το συνεχές, η φιλελεύθερη εκδοχή της αντιπροσωπευτικής δημοκρατί- 

ας (η οποία είναι η καλύτερη μορφή που έχει συγκροτηθεί διανοητικά ή που 
έχει εφαρμοστεί στην πράξη μέχρι σήμερα), δηλαδή η φιλελεύθερη δημοκρα¬ 
τία, δεν αποτελεί τον αντίθετο πόλο (που είναι η εξουσιαστική/δεσποτική δη¬ 
μοκρατία), αλλά είναι αναμφίβολα κατά τι πλησιέστερα προς αυτόν. Δεν απο¬ 
τελεί σύμπτωση το γεγονός ότι σε περιόδους κοινωνικής κρίσης, όταν τίθεται 
αντιμέτωπη όχι τόσο με τον κίνδυνο μιας επανάστασης αλλά ενός ριζοσπαστι¬ 
κού μετασχηματισμού της οικονομικής δύναμης, η φιλελεύθερη δημοκρατία 
έχει επιδείξει ιδιαίτερη ευκολία ή προθυμία να «αφεθεί να μετατραπεί» στην 
εξουσιαστική/δεσποτική της μορφή (και σ' ορισμένες περιπτώσεις σε πραγ¬ 
ματική δικτατορία) για όσο χρονικό διάστημα μπορεί να χρειάζεται για την 
ανοικοδόμηση επαρκούς υποστήριξης προς την άρχουσα/κυρίαρχη τάξη για 
μια επιστροφή σε μια περισσότερο «φιλελεύθερη» μορφή δημοκρατίας. Εί¬ 
ναι απολύτως φυσικό ότι η φιλελεύθερη αντιπροσωπευτική δημοκρατία θα 
πρέπει να βρίσκεται πλησιέστερα προς τον εξουσιαστικό πόλο παρά προς τον 
ελευθεριακό. Στην πραγματικότητα, αποτελεί το «ανθρώπινο πρόσωπο» της 
«λογικής» διάκρισης μεταξύ άρχοντα και αρχόμενου, το πολιτικό ανάλογο της 
διάκρισης μεταξύ κυρίαρχου και κυριαρχούμενου, της ταξικής διάρθρωσης 
της κοινωνίας και της ιεραρχικής δομής της. Δεν υπάρχει λόγος να επεξεργα¬ 
στούμε εδώ το ζήτημα αυτό, μιας και υπάρχει αφθονία κειμένων,^’ αναρχικών 
και μη, που έχουν καταρρίψει το μύθο της αντιπροσωπευτικής δημοκρατίας, 
δηλαδή το μύθο ότι αυτή αποτελεί πραγματική δημοκρατία με την αυθεντική 
έννοια του όρου. 

Η δημοκρατία είναι η κυβέρνηση του δήμου [ελληνικά στο κείμενο], δηλαδή 
του λαού. Ο δήμος έχει ορισθεί με διάφορους τρόπους; στη βάση του φύλου, 
της ιδιότητας του πολίτη, του πλούτου, της ηλικίας και ούτω καθεξής.^^ Στην 
ευρύτερη μορφή του (όπως για παράδειγμα, στην Ιταλία σήμερα) περιλαμβά¬ 
νει στην ουσία όλους τους πολίτες άνω των 18 ετών (πράγμα που διαφέρει από 
το σύνολο των κατοίκων), ανεξάρτητα από την τάξη, τον πλούτο, το φύλο και 
τη φυλή. 

Πώς λοιπόν αυτός ο δήμος, δηλαδή η συντριπτική πλειονότητα των Ιταλών, 
ασκεί αυτήν την κυβέρνησή του, την «εξουσία» του; Δεν την ασκεί αυτοπρο¬ 
σώπως. Αυτό θα ήταν αυτοκυβέρνηση, άμεση δημοκρατία. Αντίθετα, εκχωρεί 
το αναγνωρισμένο δικαίωμά του σε μια εκλεγμένη ολιγαρχία, η οποία στη συ- 

21 Βλ. ΡούβΠ ΟβΗΙ, ό.π., ο οποίοζ ξεκινά και επιχειρηματολογεί κατά της κριτικής δημοκρατίας 
από διάφορες σκοπιές, συμπεριλαμβανόμενης της αναρχικής, αν και στην πραγματικότητα 
βασίζει κυρίως την αναρχική κριτική σε έναν συγγραφέα που δεν είναι αναρχικός (ΡοδεΠ 
ννοΐίί). Βλ. επίσης Ε. ΟοΙοΓηόο, 'ΌβΙΙα ροΙίε”, ό.π. 

22 0 Ε. ΟοΙοΓπόο ('ΌθΙΙβ ροΙίε", ό.π.) μάλιστα λέει ότι, σύμφωνα με κάποιους ελληνιστές, ο όρος 
«δημοκρατία» (που δημιουργήθηκε από εχθρούς της δημοκρατίας) είναι ακατάλληλος καθώς 
«κράτος» σημαίνει κυριαρχία ή εξουσία που ασκείται από το ένα μέρος της κοινωνίας πάνω 
στο άλλο, ενώ η «νάμιμη εξουσία» είναι η αρχή. Θα ήταν συνεπώς πιο σωστό να μιλάμε για 
«δημαρχία» αντί για «δημοκρατία» και ίσως για «ακρατία» αντί για «αναρχία». 

νέχεια ασκεί αυτήν την εξουσία στο όνομά του. Και το θέμα δεν τίθεται σαν να 
υπήρχε μόνο η επιλογή μεταξύ ενός απίθανου αναρχισμού και μιας εκλογικής 
ολιγαρχίας (αντιπροσωπευτική δημοκρατία)... Ο 03ΗΡ^ λέει ότι μολονότι η 
αντιπροσωπευτική δημοκρατία μπορεί να έχει σημαντικότατα μειονεκτήματα 
(άλλος ένας ευφημισμός) δεν υπάρχει καλύτερη λύση... Εντούτοις, υπάρχει. 

Υπάρχει η εναλλακτική της άμεσης δημοκρατίας, διαρθρωμένης σ' ένα 
σύστημα ομοσπονδιών και συνομοσπονδιών, με την ευρύτερη έννοια, στα 
πλαίσια μιας πλήρως αποκεντρωμένης πολιτικής σφαίρας, στην οποία η εξου¬ 
σιοδότηση, ακόμα και των εντολοδόχων στις βασικές κοινωνικές δομές, μπο¬ 
ρεί να ανακληθεί και να περιοριστεί σε συγκεκριμένες αποφάσεις (έχοντας 
ωστόσο το σχετικό χώρο για ελιγμούς) και όπου η εξουσία που μεταβιβάζεται 
σε μια συντονισμένη κατάσταση είναι πάντοτε μικρότερη από αυτήν που δε 
μεταβιβάζεται. Αυτό θα αποτελούσε μια δημοκρατία στην οποία η διακυβέρ¬ 
νηση μιας κοινότητας δέκα χιλιάδων κατοίκων ασκείται πρωταρχικά με βάση 
τις δικές της αποφάσεις και όχι με βάση τις αποφάσεις της επαρχίας, της πε¬ 
ριφέρειας κλπ, κλπ σε μια ομοσπονδιακή διαδοχή. Αυτή θα ήταν μια δημο¬ 
κρατία στην οποία οι «περιφερειακές» πολιτικές οντότητες (γειτονιές ή μικρές 
πόλεις ή περιφέρειες) δε συγκροτούνται στη βάση μιας κεντρικής μεταβίβα¬ 
σης εξουσιών από μια κεντρική εξουσία, αλλά μια δημοκρατία στην οποία το 
«κεντρικό» σώμα είναι ένα ομοσπονδιακό σύστημα, στο οποίο μεταβιβάζεται 
μερικά η εξουσία που πηγάζει από τη βάση. Δεν πρόκειται για ένα παιχνίδι 
λέξεων. Στην αντιπροσωπευτική δημοκρατία, από την άλλη μεριά, η εξουσία 
λήψης αποφάσεων εκχωρείται σ' ένα σώμα επαγγελματιών πολιτικών και η 
μόνη εξουσία που αφήνεται στο δήμο είναι αυτή της επιλογής των αντιπροσώ¬ 
πων του (υπό συνθήκες που επιτρέπουν τη διατύπωση βάσιμων αμφιβολιών 
σε σχέση με την πραγματική και συνειδητή ελευθερία επιλογής) και η εξουσία 
μεγαλώνει παρά μειώνεται καθώς κινούμαστε από την πολιτική «περιφέρεια» 
προς το κέντρο, από το τοπικό προς το εθνικό. Πρόκειται για μια διαφορετική 
διάσταση της δημοκρατίας. Δεν είναι ο δήμος που αυτοκυβερνείται, έστω και 
με αντιφάσεις που δεν μπορούν να εξαλειφθούν, μπορούν όμως να ελεγχθούν 
από τη στιγμή που αναγνωριστεί η ύπαρξή τους, αλλά ένας δήμος στο όνομα 
του οποίου κυβερνά κάποιος άλλος, με ορισμένους μηχανισμούς δημιουργίας 
πραγματικής ή κατ' επίφαση συναίνεσης. Υπάρχει ένα ποιοτικό χάσμα στο χα¬ 
ρακτήρα του φαινομενικού συνεχούς των μορφών της δημοκρατίας. 

Μια δημοκρατία συμβατή με την αναρχική άρνηση της κυριαρχίας (και με 
πολιτικούς όρους της διάκρισης μεταξύ αρχόντων και αρχόμενων) είναι ανα¬ 
γκαστικά μια «άμεση» δημοκρατία με την έννοια που δώσαμε παραπάνω, δη¬ 
λαδή μια δημοκρατία που βασίζεται πρωταρχικά σε δημοκρατικές συνελεύ¬ 
σεις και με ένα αναγκαίο αλλά ελεγχόμενο σύστημα προσωρινών πολιτικών 

23 ΡούθΠ ΟβΗΙ, ό.π., σσ. 75-76. 

εντολοδόχων. Οι εντολοδόχοι μπορεί να εκλέγονται ή να καθορίζονται με κλή¬ 
ρο (γιατί όχι; -έτσι συνέβαινε με τους αξιωματούχους στην κλασική Αθήνα), 
θα είναι όμως πραγματικοί εκπρόσωηοι. Σε καμιά περίπτωση δεν θα υπάρχει 
μια πολιτική τάξη (το αν αποτελείται από ένα κόμμα ή από περισσότερα δεν 
κάνει καμιά διαφορά) αποκομμένη από το δήμο λόγω του απλού γεγονότος ότι 
συγκροτείται από επαγγελματίες πολιτικούς. 


Ένα μοντέλο 

Το να σχεδιάζουμε μορφές άμεσης δημοκρατίας είναι ήδη μια κίνηση πέρα 
από τη δημοκρατία, όπως γίνεται αυτή γενικά αντιληπτή, δηλαδή ως αντιπρο¬ 
σωπευτική φιλελεύθερη δημοκρατία. Αυτός ο χώρος πέρα από τη δημοκρατία 
(όπως έχουμε ήδη πει περισσότερες από μία φορές) προϋποθέτει μια δημο¬ 
κρατία που να είναι ταυτόχρονα ευρύτερη και διαφορετική. Η άμεση δημοκρα¬ 
τία δίνει πολύ μεγαλύτερη εξουσία σε κάθε άτομο που συναποτελεί το δήμο, 
διαχωρίζοντας, αποκεντρώνοντας και διαχέονταςτην πολιτική δύναμη. 

Η άμεση δημοκρατία είναι μια διακριτική προσέγγιση της πολιτικής αν¬ 
αρχίας (απουσία κυριαρχίας) και στην πραγματικότητα, τόσο στη θεωρία 
(όπως με τον Προυντόν και τον Μπακούνιν) όσο και στην πράξη (στις διάφο¬ 
ρες επαναστατικές καταστάσεις όπως στην Ισπανία το 1936, όπου οι αναρχικοί 
έπαιξαν αποφασιστικό ρόλο) οι πολιτικές μορφές που προτείνονται και γίνο¬ 
νται αντικείμενο πρακτικής εφαρμογής είναι αυτές της «άμεσης δημοκρατίας 
σε ομοσπονδιακή βάση». 

Αυτή είναι μια καλή προσέγγιση του πολιτικού αναρχισμού. Δεν είναι τίποτα 
περισσότερο ούτε όμως τίποτα λιγότερο. Ο πολιτικός αναρχισμός θεμελιώνεται 
σίγουρα σε κάτι πολύ «πέρα» από αυτό, αλλά όπως το χριστιανικό ιδεώδες 
είναι η αγιότητα «καθ' ομοίωση του Χριστού» και παρόλ' αυτά οι χριστιανοί, 
συμπεριλαμβανομένων των αγίων, συμβιβάζονται με λιγότερο, στην πραγμα¬ 
τικότητα με πολύ λιγότερο, με το να παλεύουν δηλαδή για το ιδανικό, το ίδιο 
κάνουν και οι αναρχικοί. Ο αναρχισμός προχωρά πέρα από τη δημοκρατία και 
κατά μία ακόμη έννοια. Όπως έχουμε ήδη πει, ο αναρχισμός είναι μια αρχή 
οργάνωσης της πραγματικότητας, που προχωρά πέρα από την πολιτική σφαί¬ 
ρα (και πράγματι πέρα ακόμα και από την κοινωνική σφαίρα, αλλά αυτό το 
θέμα ξεπερνά τον ορίζοντα αυτού του άρθρου). Ως μια φιλοσοφική, ηθική και 
αισθητική αρχή επεκτείνεται πέρα από την πολιτική αρένα (που είναι αυτή της 
δημοκρατίας) και πράγματι την απορρίπτει. Εκτείνεται πέρα από αυτή, επει¬ 
δή ακόμα και το ακραίο μοντέλο άμεσης δημοκρατίας δεν είναι πραγματικά 
επαρκές. 

Μια πρόσωπο με πρόσωπο συνέλευση μπορεί να περάσει ομόφωνες απο¬ 
φάσεις που να είναι πραγματικά ασύμβατες με τον αναρχισμό. Η άμεση δη¬ 
μοκρατία της Αθήνας μπορούσε να κάψει τα βιβλία του Πυθαγόρα ή να κατα- 

δικάσει τον Σωκράτη σε θάνατο, αλλά κανείς δεν μπορεί να υποχρεώσει έναν 
αναρχικό να αποδεχτεί το δίκαιο μιας ετυμηγορίας που τιμωρεί ετερόδοξες 
ιδέες. Η ομοφωνία, ή ακόμα λιγότερο η πλειοψηφία, μπορεί να γίνονται απο¬ 
δεκτές από τους αναρχικούς ως το κριτήριο για τη λήψη πολιτικών αποφά¬ 
σεων σε συγκεκριμένα πλαίσια, ποτέ όμως ως τρόπος λήψης αποφάσεων με 
απόλυτους όρους σε σχέση με το τι είναι καλό και τι κακό, τι είναι όμορφο και 
τι άσχημο. 

Ακόμα και οι φιλελεύθεροι θεωρούν ότι ορισμένες περιοχές «ανθρώπινων 
δικαιωμάτων» εκτείνονται έξω από τον πλειοψηφικό μηχανισμό και έχουν 
αρκετές συνειδητές αμφιβολίες σε σχέση με την εξουσία της πλειοψηφίας. 
Για παράδειγμα: «σύμφωνα με το δημοκρατικό δόγμα, το απλό γεγονός ότι η 
πλειοψηφία θέλει κάτι είναι αρκετό για να κάνει αυτό το κάτι καλό. [...] η βού¬ 
ληση της πλειοψηφίας καθορίζει όχι μόνο ότι κάτι είναι νόμος, αλλά και ότι 
είναι ένας καλός νόμος». Και πάλι: «μπορεί να γίνει τουλάχιστον αντιληπτό ότι 
υπό την κυριαρχία μιας πολύ ομογενοποιημένης και δογματικής πλειοψηφίας, 
ένα δημοκρατικό καθεστώς θα μπορούσε να είναι εξίσου καταπιεστικό με τη 
χειρότερη δικτατορία.»^"" 

Υπάρχει μία ακόμα ευρύτερη ίσως έννοια κατά την οποία ο αναρχισμός 
υπερβαίνει την πολιτική. Η πολιτική, όπως η οικονομία, είναι μια διάσταση 
της κοινωνίας που έχει καταστεί ορατή και «αυτονομηθεί» από το σύνολο των 
κοινωνικών λειτουργιών και έχει γίνει μια «σταθερά» της ιστορίας. Με αυτόν 
τον τρόπο, μπορεί να ειδωθεί ως μια ιστορική δημιουργία. Τόσο η πολιτική όσο 
και η οικονομική λειτουργία υπήρχαν πάντοτε σε κάποια μορφή και σε κάποιο 
βαθμό στην κοινωνία, αλλά (με εξαίρεση το αθηναϊκό «ιντερλούδιο») μόνο 
στους τελευταίους αιώνες παρατηρήθηκαν, περιγράφησαν, σκιαγραφήθηκαν, 
μελετήθηκαν και εξασκήθηκαν ως ανεξάρτητες κοινωνικές μορφές, αρχίζο¬ 
ντας από τον Μακιαβέλι, τον Χομπς κλπ και αυξανόμενα μετά τον Διαφωτισμό 
με την απομυθοποίηση του κόσμου και την σε «παγκόσμιο» επίπεδο αποκέ¬ 
ντρωση και επανασυγκέντρωση της κυριαρχίας. 


Ελευθεριακή δημοκρατία 

Όπως η οικονομία, και σχεδόν ταυτόχρονα, η πολιτική έχει αποκτήσει και 
αυτή μια «αυτονομία» από το κοινωνικό μάγμα στη φαντασιακή και θεσμική 
αντιπροσώπευση. Η οικονομία επιδίωξε να εφαρμόσει τις δικές της κατηγορίες 
στα κοινωνικά φαινόμενα (η «ουτοπική» εφαρμογή της καπιταλιστικής ιδεολο¬ 
γίας είναι στην πραγματικότητα αδύνατη) και να τα προσαρμόσει στη δική της 


24 ΡΓ^θ^^^^^^ι νοη Η3χθ1(, αναφέρεται στο Ο. Ηθώ, ό.π., σ. 314. 

μορφή «λογικής».^^ Η πολιτική υπήρξε περισσότερο μετριοπαθής, μολονότι 
όχι λιγότερο επικίνδυνη, και επιδίωξε να ερμηνεύσει τον εαυτό της «σύμφωνα 
με τους δικούς της κανόνες». Υπήρξαν προσπάθειες διαμόρφωσης της κοινω¬ 
νίας σύμφωνα με τα πρότυπά της, που είχαν μεγάλη ιστορική και ιδεολογική 
σημασία; ο λενινισμός και εκείνες οι τριτοκοσμικές μορφές που μολύνθηκαν 
λίγο ή πολύ από αυτόν καθώς και ο φασισμός: «τα πάντα για το Κράτος, τίποτα 
έξω και εναντίον του Κράτους», όπως είπε ο Μουσολίνι. 

Αλλά η οικονομική, η πολιτική, η νομική, η ιδεολογική/θρησκευτική και οι 
άλλες λειτουργίες της κοινωνίας είναι ακριβώς αυτό, λειτουργίες ενός «κοινω¬ 
νικού όντος» που δεν είναι ούτε οικονομικό, ούτε πολιτικό, ούτε... Η συνειδη- 
τοποίηση του ότι η συνολική φυσιολογία του κοινωνικού όντος έχει διάφορες 
διαφορετικές λειτουργίες αποτελεί μια σημαντική προσθήκη στη γνώση μας, 
μια γνώση που είναι απαραίτητη για έναν ριζοσπαστικό μετασχηματισμό της 
κοινωνίας. Είναι όμως εξίσου σημαντικό να αναγνωρίσουμε και να αντιλη- 
φθούμε τους στενούς δεσμούς και τις αλληλεπιδράσεις μεταξύ των διαφόρων 
οργάνων και λειτουργιών. 

Η «ολιστική» φαρμακευτική αγωγή μπορεί να θεωρηθεί προοδευτική, μόνο 
εφόσον η ανατομία και η φυσιολογία έχουν ήδη αναγνωρίσει και μελετήσει τις 
διάφορες διαδικασίες του ανθρώπινου σώματος, συμπεριλαμβανομένων και 
των ψυχοσωματικών σχέσεων για τις οποίες ελάχιστη γνώση έχουμε ως τώρα. 
Η ολιστική ιδέα μπορεί να έχει αξία μόνο ως κάτι πέρα από την ανατομία και τη 
φυσιολογία, αλλιώς θα είναι απλώς μαγεία ή τσαρλατανισμός. 

0 αναρχισμός είναι στην πραγματικότητα μια «ολιστική» αντίληψη της 
κοινωνίας και μπορεί μόνο να εκτείνεται πέρα από την πολιτική, την οικονο¬ 
μία κλπ (όχι ένα αφελές και πριμιτιβιστικό «πριν»). 0 κοινωνικός οργανισμός 
δεν είναι απλώς ένα σύνολο, ένας μηχανικός συνδυασμός της πολιτικής, της 
οικονομίας και των άλλων λειτουργιών. Δεν μπορεί να υπάρξει πραγματική 
δημοκρατία στην πολιτική σφαίρα, εάν όλοι όσοι πράττουν σ' αυτή δεν είναι 
κοινωνικά ίσοι (ή ισοδύναμοι, αν προτιμάτε). Έτσι, δεν είναι δυνατό να έχουμε 
πολιτική δημοκρατία χωρίς οικονομική δημοκρατία,^® την οποία μπορούμε να 
αποκαλέσουμε αυτοδιεύθυνση. Και δεν είναι δυνατόν να έχουμε αυτοδιεύθυν¬ 
ση, εάν οι άνθρωποι που συμμετέχουν δεν είναι ίσοι, δηλαδή χωρίς την ενο¬ 
ποίηση της χειρωνακτικής και της διανοητικής εργασίας.” Και ούτω καθεξής. 


25 Βλ. ίυ^^^πο 1.3ηζ3, "II ΓηθΓ 03 ηΙθ θ ΓυΙορΐ5ΐ3", νοίοηϋβ, ηο 1-2,1990. 

26 Βλ. Τ 3 ΚΙ 5 ΡοιορουΙοί, Τοηαίά! Αη ΙηαΙυίίνε Οενηοσατγ, ΤΗε ΟίίίΒ οίΐίιε ΰίοννώ Εεοηοιηγ αηά 
ώε ηεεά ίοΓα Νε\ν ίίύειαίοΓ)/ΡίοΙεει, 0355611, Λονδίνο, 1997 [ελλ. εκδ.: Τάκης Φωτόπουλος, Πε¬ 
ριεκτική Λιιμοκραζιο, Καστανιώτης, 1999, Σ.τ.Ε.]. 

27 Βλ. δύο «κλασσικούς» του αναρχισμού: ΜΙςΡιβΙΙ Β3ΐ<υπΙη, όπως πριν, το κεφάλαιο "ΙηΙθ9Γ3ΐ 
ΕδυςβΙΙοη", και ΡείΓ ΚτοροΐΚΙη, “ΡΙθΙεΐ5, Ρ3εΙοηθ5 3ηά ννοΓΐ(5ΐιορ5 ΤοΓΠΟΓΓονι/" με επιμελητή τον 
0. νν3Γϋ, Λονδίνο, 1974, το κεφάλαιο ΊπΙβΙΙθςΙυεΙ βηά ΜβουβΙ ΙΛ/ογΚ" [ελληνική μετάφραση: 
Πιότρ Κροπάτκιν, Αγροί, εργοστάσια, εργαστήρια, μτφρ. Βασίλης Τομανάς, Νησίδες, Θεσσαλο¬ 
νίκη, 2005, Σ.τ.Ε.1. 

Η ελευθεριακή δημοκρατία (για να χρησιμοποιήσουμε έναν νεολογισμό,^® που 
είναι λίγο ή πολύ συνώνυμος με τον εφικτό, πρακτικό αναρχισμό) είναι αδύνα¬ 
τη, εάν το ήθος της κοινωνίας και οι θεμελιώδεις αξίες της δεν έχουν μια ορισμέ¬ 
νη τουλάχιστον συνάφεια με την άμεση δημοκρατία και την αυτοδιεύθυνση, 
δηλαδή με την ισότητα, την ελευθερία, την αλληλεγγύη και τη διαφορετικό¬ 
τητα με την ευρύτερη έννοια. Αυτό είναι πάνω κάτω ο αναρχισμός. Ουοά θγδΙ 
άθΓηο5ίΓ3ηάυπη. 


28 Από όοο γνωρίζω, αυτή η έκφραση χρησιμοποιήθηκε πρώτη φορά από τον Οβδίοη ίβνπΙ, 
ε:ρα^ηε υΐ)βηαίΓ€, 1936-1939, Παρίσι, 1971, οσ. 217-225. 



Εξουσία, δύναμη και κοριιαρχία'' 


Σ' ολόκληρο το φάσμα της αναρχικής σκέψης δεν παρατηρούμε δυσκολό¬ 
τερη «συνύπαρξη» από αυτή που υφίσταται μεταξύ της ουτοπίας και της κοι¬ 
νωνικής πρακτικής (ή κατά τη διατύπωση αυτού του σεμιναρίου, μεταξύ της 
«ουτοπίας» και της «κοινότητας») στη σχέση τους με την έννοια της δύναμης. 

Η δύναμη είναι μια αρνητική κατηγορία στα πλαίσια της αναρχικής ουτο¬ 
πίας,^ μια ουτοπία που εδώ γίνεται αντιληπτή περισσότερο ως μια επίμονη 
τάση προς την υπέρβαση της υπάρχουσας κοινωνίας παρά ως ένα ιδεώδες, 
αφαιρετικό μοντέλο. Μόνο με την ακύρωση της δύναμης, στη θεωρία και στην 
πράξη, μπορούμε να επιτύχουμε την ανθρώπινη χειραφέτηση. Σ' αυτήν την 
προοπτική, το κράτος είναι κάτι περισσότερο από μια νομική-πολιτική δομή· 
αντιστρέφοντας τις μαρξικές κατηγορίες, ώστε το πολιτικό εμφανίζεται σχε¬ 
δόν ως δομή και η οικονομία ως υπερδομή,^ είναι μια συμβολική προέκταση 
του συσχετισμού δυνάμεων, μια οργανωτική αρχή της κοινωνικής πραγματι- 


1 Το «ΡοΙθΓθ, 3υΙοΓΐ[3, ύοΓΠΐηίο: υηβ ρΓορθ5ΐ3 ύΙ άεΠηίζίοηθ» πρωτοδημοσιεύτηκε στο πε¬ 
ριοδικό νο/οηΐό, νοΙ. XXXVIII, αρ. 2, 1983. Μεταφράζεται εδώ από τα αγγλικά στη συντο- 
μευμένη μορψή που δημοσιεύτηκε υπό του τίτλο "ΑυΙόοπΙγ, ροννθΓ 3ηό όοΓηίηΒΐίοη" στον 
συλλογικό τόμο: 1 .35ΐο5θΙ<6ΐ](επιμ.),ΑπαΓε/π·5ΐπ.·&/ππτυπίΓγοπό μίορ/ο, Πράγα, 1993. Οι τρεις 
βασικές έννοιες που πρσγματεύται το άρθρο, οι έννοιες δύυαμη/εξουσία/κυριαρχία απο¬ 
τελούν μετάφραση των αντίστοιχων ιταλικών ροΙθΓθ/3υΙθΓίΐ3/άοπιίηίο (αγγλικά: ροννει/ 
3υΐΗθΓίΙγ/άοιτιίη3ΐίοη) και η χρήση τους είναι σταθερή σε όλο το κείμενο, [Σ.τ.Ε.]. 

2 Α. ΒθΠοΙο, Τ' ίηηπΐ39ίη3ηο εοννευίνο", στο Α, ηο. 93, Ιούυιος-Ιούλιος 1981. 

3 Ρ. 0ΐ35ΐΓε5, ία ίοε/βΐό ςοπίτο Ιο ίίαίο, ΡεΙίΓίηεΙΙί, Μιλάνο, 1967 [ελλ. έκδ.: Η κοινωνία ενάντια 
στο κράτος, Αλεξάνδρεια, Αθήνα, 1992, Σ.τ.Ε,]. 

κότητας κατά ιεραρχικό τρόπο.·* Πράγματι, το κράτος «οργανώνει» τις ουσι¬ 
ώδεις κοινωνικές πλευρές των καπιταλιστικών κοινωνιών, όπως κάνει και για 
τις μη καπιταλιστικές, είτε προ-καπιταλιστικές είτε μετακαπιταλιστικές (π.χ. το 
τεχνογραφειοκρατικό σύστημα).^ 

Από την άλλη μεριά, η δύναμη δεν έχει απλώς μια σαφή παρουσία, αλλά 
εμφανίζεται και ως αναπόφευκτη στις προσδοκίες των αναρχικών και κυρίως 
στην ιστορική πρακτική τους. Αυτό ισχύει ανεξάρτητα από τους όποιους περί 
του αντιθέτου βερμπαλιστικούς εξορκισμούς. Αρκούν δύο παραδείγματα -το 
ένα από τη θεωρία, το άλλο από την πράξη. Η «κοινή γνώμη» ήταν για τον 
Κροπότκιν μια άθ ί3θ:ο δύναμη· παράλληλα, στην Ισπανία μεταξύ 1936-1939, 
οι αναρχικοί «επέβαλαν» εναλλακτικά τη δύναμή τους ή τη μοιράστηκαν με 
άλλους (με άσχημο μάλιστα τρόπο, βλ. παρακάτω). Θα μπορούσαμε όμως να 
καταθέσουμε και το Καταστατικό της Αδελφότητας του ΙΥΙπακούνιν ή οποιοσ¬ 
δήποτε αναρχικής ομοσπονδίας. Σχεδόν πάντοτε γίνεται πρόβλεψη σ' αυτά 
για πράξεις συλλογικής δύναμης (όπως, για παράδειγμα, η αποπομπή από την 
ομοσπονδία). Μπορούμε επίσης να αναφερθούμε και στην αυτοδιεύθυνση, 
μια έννοια στενά συνδεδεμένη με τους αναρχικούς.^ 

Εν τούτοις, η αντίφαση αυτή είναι μόνο (ή, καλύτερα, κυρίως) φαινομενική. 
Η αντίφαση είναι περισσότερο τυπική παρά ουσιαστική λόγω της σημασιο- 
λογικής αμφισημίας της λέξης «δύναμη» και της σχετιζόμενης με αυτή λέξης 
«εξουσία». Η αμφισημία αυτή ήταν δικαιολογημένη και πιθανόν αναπόφευκτη 
κατά τη διαμόρφωση του αναρχισμού και των κοινωνικών επιστημών γενικό¬ 
τερα κατά το δεύτερο μισό του δέκατου ένατου αιώνα. Οι σημασιολογικές αμ¬ 
φισημίες ήταν τότε σε κάποιο βαθμό αναπόφευκτες. Σήμερα αποτελούν ένα 
σοβαρό εμπόδιο για τη μελέτη της έννοιας της δύναμης και για την κριτική 
της κυριαρχίας. (Η διάκριση μεταξύ των δύο αυτών εννοιών θα αποσαφηνιστεί 
στην ανάπτυξη του άρθρου). 


Κατά παράδοξο τρόπο, ο αναρχισμός, που μπορεί να θεωρηθεί ως η μέχρι 
σήμερα πιο ριζοσπαστική κριτική ενάντια στην κυριαρχία τόσο στη θεωρία 
όσο και στην πράξη, δεν έχει ακόμα διαμορφώσει μια θεωρία για τη δύναμη 
που να είναι πιο εκλεπτυσμένη και πισ αναπτυγμένη από τις απολογητικές ως 
προς την κυριαρχία θεωρίες. 

Δεν έχει υπάρξει καμιά περαιτέρω θεωρητική ανάπτυξη, που να αντιστοι- 


4 Ε. ςοΙοΓπθο, “ίο 5(310 εοιτίθ ρ3Γ3άί9Γη3 ύθΙ ροΙθΓθ", στο νοΙοηΐά, νοΙ. XXXVIII, ηο. 3,1984. 

5 Α. ΒεΠοΙο, “ΡθΓυπΒ ύθίΐπίζίοηθ οΙεΙ ηυονε ρβύΓοπΙ", στο/ησον/ροιίΓοη/, ΑηΙΙδΟίο, Μιλάνο, 
1977. 

6 Α. ΒεΠοΙο, “ία 5ονν6Γ5ΐνα'', στο /πΙεΓΓοροΓ/οητ, ηο. 17-18,1979. 

χεί στην αξία των έξοχων «συλλήψεων» των «πατέρων» του αναρχισμού. Οι 
συλλήψεις αυτές εξακολουθούν να είναι πολλά υποσχόμενες, αλλά, από επι¬ 
στημονική άποψη, έχουν παραμείνει σπερματικές και μετά από έναν αιώνα 
κινδυνεύουν σοβαρά να καταστούν απλές στερεοτυπικές φόρμουλες, πίστεις 
ή ταμπού, χάνοντας έτσι ένα μεγάλο μέρος από την αξία τους ως θεμελιώδεις 
υποθέσεις για την ερμηνεία και το μετασχηματισμό της κοινωνίας. Αυτές οι 
συλλήψεις έχουν καταστεί άκαμπτες και η σχετική ασάφεια, όσον αφορά τόσο 
στις έννοιες όσο και στην ορολογία, ανεξάρτητα από το πόσο αναπόφευκτη 
ή και αναγκαία υπήρξε στα πρώτα στάδια του στοχασμού, παρεμποδίζει την 
περαιτέρω εξέλιξη της σκέψης και της πράξης. 

Οι αναρχικοί μπορούν ίσως να μην αισθάνονται άβολα σε σχέση μ' αυτό, 
επειδή η ορθόδοξη επιστήμη τον τελευταίο αιώνα έχει ελάχιστα διαφωτίσει 
αυτό το «όλον» (που συνίσταται σε σχέσεις, συμπεριφορές, κοινωνικές δο¬ 
μές...) το οποίο περιγράφεται με τον όρο «δύναμη» (ή «εξουσία» ή «κυριαρ¬ 
χία»). Παρόλο που η δύναμη δεν αποτελεί μόνο ένα ζωτικής σημασίας στοι¬ 
χείο της αναρχικής κριτικής προς την υπάρχουσα πραγματικότητα, αλλά είναι 
αναντίρρητα και ζωτικής σημασίας στοιχείο σε κάθε σύστημα κοινωνικής και 
πολιτικής σκέψης,^ η έννοια της δύναμης είναι αυτή τη στιγμή μια από τις πιο 
αμφιλεγόμενες και ταυτόχρονα τις λιγότερο υπό συζήτηση έννοιες, αποκλειό- 
μενη κατ' ουσία από το πεδίο εφαρμογής όλων εκείνων των αναλυτικών απο¬ 
σαφηνίσεων για τις οποίες οι ακαδημαϊκοί είναι τόσο περήφανοι. Μολονότι 
μπορεί να λεχθεί ότι η ανάλυση της έννοιας της δύναμης είναι αρκετά επεξερ¬ 
γασμένη, αυτά ισχύει περισσότερο σε σχέση με την μάλλον αρνητική έννοια 
της διαψευσιμότητας (ίδΙϊίίίεδζίοηθ/ίδΙείίίεΒίίοη) παρά με τη θετική έννοια της 
περαιτέρω εκλέπτυνσης. 

Αρκεί μια σύντομη ανάγνωση της σχετικής με το ζήτημα βιβλιογραφίας για 
να έρθει στην επιφάνεια όχι μόνο μια σημαντική σύγχυση σε σχέση με την 
ορολογία, αλλά και μια εξίσου σημαντική εννοιολογική ασάφεια. Όσον αφορά 
στην ερμηνεία και στην τεκμηρίωση των τράπων και της γέννεσης της δύνα¬ 
μης, οι ακαδημαϊκοί δείχνουν να έχουν σταματήσει λίγο πολύ στον Χομπς και 
τον Λοκ ή ακόμα και στον Πλάτωνα και τον Αριστοτέλη. 

Ωστόσο, η άνεση που μπορεί να παρέχει το γεγονός αυτό στους αναρχι¬ 
κούς δεν είναι ιδιαίτερα σημαντική. Η κυρίαρχη επιστήμη μπορεί κάλλιστα να 
επιτρέπει στον εαυτό της την πολυτέλεια να μην είναι πειστική στσ επίπεδο 


7 «Η δύναμη είναι η αποφασιστική τυπική κατηγορία τόσο στην ανάλυση των δομών όσο 
και στην ανάλυση των διαδικασιών της κοινωνίας», β. ΡΒήΓεηύοΓΪ, ία ΙίύεΠά εδε ααίηύία, 
ΪΒίθΓΖΒ, Μπάρι, 1979, σ. Ιδδ' «Σ' ολόκληρο το λεξικό της πολιτικής επιστήμης, η δύναμη εί¬ 
ναι ίσως η πιο θεμελιώδης έννοια, η πολιτική διαδικασία είναι ο σχηματισμός, η κατανομή 
και η άσκηση της δύναμης», Η.Ο. ί355ννθΙί, Α. Κ3ρΐ3π, ΡοίβΓβ ε 5οαεΙά, Ε(35, Μιλάνο 1969, σ. 
90' «Η μελέτη της δύναμης είναι η αρχή της επιστήμης της κοινωνισλσγίας», ί.ί-. ΗοεοννίΕζ, 
"ΙπίΓοάυζίοηθ" στο 0. \/νΓί9ΐιΐ ΜίΙΙδ, ΡοΙϋκαεροίεΓε, Βοπιρίβηί, Μιλάνο, 1970, σ. 20. 

του καθαρού λόγου, εφόσον υποστηρίζεται από τη δύναμη τόσο της πραγ¬ 
ματικότητας όσο και της ασυνείδητης φαντασίας την οποία διαμορφώνει και 
από την οποία διαμορφώνεται ταυτόχρονα. Επιπλέον, ένας ορισμένος βαθμός 
σύγχυσης τής είναι χρήσιμος, εφόσον η σύγχυση αυτή καθιστά δύσκολη, αν 
όχι αδύνατη, την αναγνώριση της κοινωνικής κυριαρχίας στη θεωρία και την 
καταστροφή της στην πράξη. Από την άλλη μεριά, η αναρχική σκέψη οφείλει 
να κατακτήσει ένα υψηλότερο επίπεδο διαύγειας, εάν επιθυμεί, όπως πράγμα¬ 
τι συμβαίνει, να είναι μια ανατρεπτική επιστήμη, δηλαδή ένα όργανο για την 
κατανόηση και την ανατροπή της υπάρχουσας πραγματικότητας. 

Στο άρθρο αυτό διατυπώνονται συγκεκριμένοι ορισμοί. Θα γίνει σαφές ότι 
το έργο των ορισμών δεν προσανατολίζεται τόσο προς τους όρους όσο προς 
το περιεχόμενο των όρων αυτών. Μ' αυτήν την έννοια, το γραπτό (και φωνη¬ 
τικό) σύμβολο «σπίτι» μπορεί να εκφράζει την έννοια του «κατασκευασμένου 
από τον άνθρωπο καταφύγιου», το περιεχάμενο όμως που βρίσκεται πίσω από 
την έννοια αυτή μπορεί να ποικίλει από την καλύβα ως τον ουρανοξύστη. Στο 
συγκεκριμένο κείμενο θα περιοριστώ στη διατύπωση ορισμών για ευρείες 
κατηγορίες περιεχομένων (και εννοιών) που θα είναι χρήσιμοι για μια αρχική, 
μερική απάντηση στο ακόλουθο ερώτημα: σε ποιο βαθμό ό,τι είναι γνωστό ως 
δύναμη συνιστά καθολικές κοινωνικές λειτουργίες και σε ποιο βαθμό ενέχει 
λειτουργίες που ανήκουν συγκεκριμένα σε μια σχέση κυριαρχίας. 

>· 


Είναι κοινή πρακτική, όχι μόνο μεταξύ των ακαδημαϊκών, μια συζήτηση γύρω 
από τη σημασιολογία να ξεκινά εξετάζοντας πρώτον τις ετυμολογικές και δεύ¬ 
τερον τις ιστορικές καταβολές ενός όρου. Στην περίπτωση που μας απασχολεί 
εδώ, τίποτα από τα δύο δεν θα είχε ιδιαίτερη χρησιμότητα. Η ετυμολογία των 
όρων που μας ενδιαφέρουν εδώ εκτείνεται τόσο πίσω στο παρελθόν, ώστε η 
ενασχόληση μαζί της να καταντά γλωσσολογική αρχαιολογία. Επιπλέον δύο 
στους τρεις υπό εξέταση όρους είχαν αρχικά σημασίες ουσιαστικά αδιάκριτες 
μεταξύ τους. Όσον αφορά δε στην ιστορική χρήση των όρων, αυτή αποκαλύ¬ 
πτει ένα επίπεδο πολυσημίας και αδιάκριτης χρήσης στην πορεία του χρόνου 
που καθιστά οποιαδήποτε τέτοια ανάλυση άσχετη με τις προθέσεις μας.” 

Για να το θέσουμε επιγραμματικά, η εξέταση της ρίζας και της χρήσης των 
λέξεων που μας ενδιαφέρουν εδώ, στην πορεία του χρόνου και σε διαφορε¬ 
τικά κοινωνικοοικονομικά πλαίσια, μας δείχνει απλώς ότι, εάν φανταστούμε 
ένα φάσμα σημασιών που εκτείνονται από ένα θετικό σ' έναν αρνητικό πόλο 
σε σχέση με τις αξίες της ελευθερίας και της ισότητας, ο όρος εξουσία τοποθε- 


8 Βλ. για παράδειγμα, Τ. Ε3εΙΐθηΕυΓ9, ΟεΙΙ'αυίοηΙά, II ΜυΙΙπο, Μπαλόνια, 1970. 

τείται σε μια ενδιάμεση θέση ουδετερότητας, ο όρος κυριαρχία τοποθετείται 
γενικά προς τον αρνητικό πόλο, ενώ ο όρος δύναμη καλύπτει ολόκληρο το 
φάσμα χάρη στην ιδιαίτερη διπλή σημασία του «δύναμη να κάνω» και του «δύ¬ 
ναμη να κάνω κάποιον άλλο να κάνει». 

Εξίσου περιορισμένη αξία έχει και μια εξέταση της χρήσης των τριών όρων 
από τη μεριά των αναρχικών (είναι σίγουρα χρησιμότερη μια εξέταση των 
υπολανθάνουσων αντιλήψεων): είτε εξετάσουμε τα «κλασικά» είτε τα σύγχρο¬ 
να κείμενα, είτε κείμενα στοχασμού είτε κείμενα προπαγάνδας, βρίσκουμε 
συνήθως τους όρους δύναμη/εξουσία/κυριαρχία να χρησιμοποιούνται ως συ¬ 
νώνυμα (και άρα με αρνητικές συνδηλώσεις). 

Είναι αλήθεια ότι μπορούμε πιθανόν να εντοπίσουμε μιαν ορισμένη δια¬ 
φοροποίηση, περισσότερο ή λιγότερο ρητή, μεταξύ των όρων δύναμη και 
εξουσία, αλλά η διάκριση αυτή δεν είναι σαφής. Για τον Προυντόν για παρά¬ 
δειγμα, η δύναμη εδράζεται σ' ένα συλλογικό δυναμικό, ενώ η εξουσία είναι 
αλλοτρίωση (μονοπωλιακή οικειοποίηση) αυτού του συλλογικού δυναμικού 
(μολονότι χρησιμοποιεί και τον όρο «πολιτική δύναμη» για να ορίσει αυτήν 
την απαλλοτρίωση του κοινωνικού δυναμικού). Για τον Προυντόν επομένως, η 
εξουσία μπορεί να θεωρηθεί ως αρνητικός όρος, ενώ η δύναμη είναι, ή μπορεί 
να χαρακτηριστεί, ουδέτερος. Ο Μπακούνιν από την άλλη μεριά αναγνώρι¬ 
ζε την ύπαρξη μιας «ουδέτερης» έννοιας του όρου εξουσία.^ Περνώντας από 
τους κλασικούς στους σύγχρονούς μας, ο ΰίονθηηί ΒθΙάθΙΙΪ δίνει μια ξεκάθαρα 
θετική σημασία στη λέξη «εξουσία»,'° την οποία χρησιμοποιεί γενικά με την 
έννοια της ηθικής και διανοητικής επιρροής. 

Η εξέταση της χρήσης των τριών όρων σήμερα, τόσο στην καθημερινή 
γλώσσα όσο και στην επιστημονική ορολογία, έχει κάπως μεγαλύτερη (μολο¬ 
νότι όχι ιδιαίτερη) σημασία. 

Στην καθημερινή γλώσσα, το επίθετο εξουσιαστικός καταδεικνύει τη χρήση, 
τόσο θετική όσο και αρνητική, του ουσιαστικού «εξουσία» από το οποίο παρά- 
γεται, ένα ουσιαστικό που μπορεί να αναφέρεται σ' έναν ρόλο πολιτικής δύνα¬ 
μης ή σε μια ιδιαίτερη ικανότητα ή ηθική τελειότητα. Από την άλλη, πάντοτε 
στην καθημερινή γλώσσα, ο όρος «δύναμη» έχει εφαρμογή σ' ένα ολόκληρο 
φάσμα καταστάσεων, δηλώνοντας από την ικανότητα του να είναι ή να κάνει 
κάποιος, ως τη διάρθρωση της κοινωνικής ιεραρχίας. Μόνο ο όρος κυριαρχία 


9 «Όταν έχω να κάνω με παπούτσια, υποκλίνομαι στην εξουσία του υποδυματοποιού' όταν 
έχω να κάνω με ένα σπίτι, ένα κανάλι ή με ένα σιδηρόδρομο συμβουλεύομαι την εξουσία 
του αρχιτέκτονα ή του μηχανικού (...) Υποκλίνομαι στην εξουσία των ειδικών, επειδή αυτό 
υπαγορεύει η λογική μου (...) Δεχόμαστε κάθε φυσική εξουσία και όλες τις επιρροές της 
πραγματικότητας, αλλά καμιά εξουσία του νόμου ή εκείνες που μας επιβάλλονται από αξι- 
ωματούχους», Μ. ΒύΙωπίη, Ο/ο ε Ιο 5(α(ο, Β.ί., Γένοβα, 1966, σσ. 63-66 [ελλ. έκδ.: Θεός και 
Κράτος, Ελεύθερος Τύπος, Αθήνα, 1986, Σ,τ.Ε.]. 

10(3. ΒύΙόθΙί, 5οαο/ΑπαΓε/ι/5πι, Ρθη9υίη, ΗΒΓΓΠοηόεννοΓΕή, 1971, σσ. 79-94. 

χρησιμοποιείται σχεδόν πάντοτε με την έννοια της δυναμικής επιβολής (όε 
]υΓθ ή άθ ίδςίο) της βούλησης κάποιου πάνω σε κάποιους άλλους με τη χρήση 
φυσικής ή ψυχολογικής πίεσης. 

Ο μικρότερος βαθμός αμφισημίας του όρου κυριαρχία (και των σχετικών 
ρημάτων και επιθέτων του) σε σύγκριση με το βαθμό αμφισημίας των όρων 
εξουσία και δύναμη επεκτείνεται και στην ορολογία των κοινωνικών επιστη¬ 
μών. Ίσως λόγω της σύμφυτης με τον όρο αυτό αρνητικής συναισθηματικής 
αξίας που είναι διαδεδομένη στην τρέχουσα χρήση του, ο όρος αυτός χρη¬ 
σιμοποιείται σπάνια ή σε διαφορετική περίπτωση χρησιμοποιείται με μια 
ρητή αρνητική κρίση σε σχέση με την ηθική του αξία." Όσον αφορά στους 
ορισμούς των όρων δύναμη και εξουσία, μπορεί κανείς να βρει ορισμούς που 
να ικανοποιούν όλα τα γούστα. Αυτό που για κάποιους ονομάζεται εξουσία, 
για άλλους είναι επιρροή ή κύρος ή, με μια άλλη έννοια, αυτό που ορισμένοι 
ονομάζουν εξουσία είναι για άλλους δύναμη ή καλύτερα νόμιμη δύναμη ή επί¬ 
σημη δύναμη...'^ 

Για τους λόγους αυτούς, έχουμε την αίσθηση ότι είναι απαραίτητο να προ¬ 
σπαθήσουμε για άλλη μια φορά να ορίσουμε τους όρους αυτούς και το πρώτο 
βήμα που πρέπει να κάνουμε είναι να αναγνωρίσουμε τις λανθάνουσες έννοι¬ 
ες, ακόμα κι αν αυτό παρουσιάζει φυσικά ορισμένες λεξικολογικής φύσης δυ- 


11 Μεταξύ των περιπτώσεων στις οποίες η κυριαρχία χρησιμοποιείται με μια «ουδέτερη» έν¬ 
νοια, υπάρχουν δύο που έχουν ιδιαίτερη σχέση με τη συζήτηση που κάνουμε εδώ: ο δίητητίθΙ, 
για τον οποίο η κυριαρχία είναι μια καθολική κατηγορία κοινωνικής αλληλεπίδρασης και η 
δύναμη μια ιδιαίτερη μορφή αυτής της κατηγορίας και ο ΟοΗΓοηάοΓξ ο οποίος προτείνει 
έναν οριομό της κυριαρχίας νοούμενης ως «η κατοχή εξουσίας και άρα το δικαίωμα να δίνει 
κανείς δεσμευτικές εντολές», β. ΟΒάΓθπάοΓί, έ/θ55ί ε αοηίΙίΚο άί ς/θ55ε ηε//σ 5σςίεΓά ίηόυίΜοΙε, 
ί3ΐθΓΖ3, Μπάρι, 1970. 

12 Παραθέτω ορισμένα, μάλλον τυχαία, παραδείγματα: ΔΥΝΑΜΗ: «Δύναμη είναι α) ικανό¬ 
τητα ή φυσική δυνατότητα για την τέλεση μιας πράξης' β) νομική ή ηθική εξουσία, το δι- 
καιώμα να κάνει κανείς κάτΓ γ) εξουσία, ιδιαίτερα με τη στενή έννοια, το θεσμισμένο σώμα 
που ασκεί αυτήν την εξουσία, η κυβέρνηση», Α. ί3ΐ3πάθ, Οίζίοπαηο σίίίεο άϊ ίϊΙοίοίία, Ι5Ε0Ι, 
Μιλάνο, 1971· «δύναμη είναι η συμμετοχή στη διαδικασία λήψης των αποφάσεων» και «μια 
απόφαση αποτελεί μια γραμμή συμπεριφοράς που φέρει μαζί της αυστηρές κυρώσεις», Η.Ο 
ί355ννθΙΙ, Α. Κ3ρΐ3η, ό.π., σσ. 89-90· δύναμη είναι «ένα μόνιμο σώμα στο οποίο συνηθίζει 
κανείς να υπακούει, το οποίο κατέχει τα υλικά μέσα του εξαναγκασμού και το οποίο υποστη¬ 
ρίζεται από την κοινή γνώμη σε σχέση με την ισχύ του, από την πεποίθηση στο δικαίωμά του 
να διατάζει, δηλαδή, από τη νομιμότητά του και με την ελπίδα της αγαθοεργίας του», Β. Οθ 
Ι ουνεπεί, //ροίεεε, ΒίζζοΙί, Μιλάνο, 1947^ «η δύναμη είναι επικοινωνία που ρυθμίζεται από 
έναν κώδικα», Νο ίυίιπίΒΠ, ΡοίβΓβ €εοαιΙε5$ίίά ίοααίε, II 5399ί3ΐθΓε, Μιλάνο, 1979. ΕΞΟΥΣΙΑ: 
Εξουσία είναι «κάθε δύναμη που ασκείται από έναν άνθρωπο ή ομάδα ανθρώπων πάνω σ' 
έναν άλλο άνθρωπο ή ομάδα ανθρώπων», Νο Αάΐ339η3ηο, Οίζ/οπαπο άί ίίίοιοίία, υΤΕΤ, Το- 
ρίνο, 1964· εξουσία είναι «μια αποδεκτή εξάρτηση», Μ. ΗοιΙςΙιείπιεΓ, όπως παρατίθεται στο 
Τ. ΕεςΗεπάυΓη, ό.π., σ. 9^ «εξουσία είναι (ψυχολογικά) η προσωπική ανωτερότητα ή υπεροχή 
(...) και (κοινωνιολογικά) το δικαίωμα του αποφασίζειν ή του διατάσσειν», Α. ίεΐεπάε, ο.π.' 
«εξουσία είναι η αναμενόμενη και νόμιμη κατοχή της δύναμης», Η.Ο. Ε35$ννεΙΙ και Α. ΚπρΙεη, 
ό.π. 

σκολίες. Θα προσπαθήσουμε να τις ξεπεράσουμε πότε με μια «διαισθητική» 
χρήση ορισμένων όρων (ανάλογα με το συγκεκριμένο πλαίσιο), πότε παρα¬ 
φράζοντας, με κομψό ή όχι τρόπο, και πότε προλαμβάνοντας τους ορισμούς 
που θα παρουσιαστούν σε κάποιο σημείο αργότερα. Θα καταφύγω επίσης στη 
συχνή χρήση «κοινστοπιών», δηλαδή εννοιών που θεωρούνται δεδομένες από 
τους αναρχικούς ή που είναι ευρέως γνωστές και αποδεκτές στο πεδίο της μη 
αναρχικής επιστημονικής και φιλοσοφικής σκέψης’ από ένα ασυνήθιστο συν¬ 
δυασμό διαφορετικών κοινοτοπιών μπορεί να ανακαλύψουμε κάτι καινούργιο. 




Ας ξεκινήσουμε μ' έναν (φαινομενικά) αντίστροφο τρόπο. Η ελευθερία του 
ατόμου, νοούμενη ως η δυνατότητα επιλογής μεταξύ εναλλακτικών πράξεων, 
δεν είναι, δεν υπήρξε ποτέ, και ποτέ δεν θα μπορούσε να είναι απεριόριστη. 
Υφίσταται εντός σρίων και περιορισμών, που εγείρονται τόσο από τη φύση 
όσο και από τον πολιτισμό. Οποιαδήποτε επιλογή μπορεί να υπάρχει μόνο 
μεταξύ καθορισμένων δυνατστήτων. Ακόμα και οι φανατικοί της ελευθερίας, 
όπως οι αναρχικοί, συμφωνούν σ' αυτό (με την πιθανή εξαίρεση -περισσότερο 
φαινομενική, παρά πραγματική- ορισμένων υπέρμετρα ατομικιστών). Αυτός 
ο ορισμός είναι εν τούτοις ανεπαρκής και μας παραπέμπει σ' ένα υψηλότερο 
επίπεδο ελευθερίας, κατά παράδοξο τρόπο μέσω της απόδοσης καθοριστι¬ 
κών περιορισμών στη συμπεριφορά του ατόμου. 

Δεν ασχολούμαι εδώ μετά όρια (εξωτερικά ή εσωτερικά) που επιβάλλονται 
από τη φύση, επειδή στην πραγματικότητα τα όρια αυτά περιορίζουν μάλλον 
την επιλογή δυνατοτήτων, παρά καθορίζουν τη συμπεριφορά και άρα είναι 
άσχετα με την παρούσα συζήτηση. Για παράδειγμα, η φυσισλογία και η ανα¬ 
τομία περιορίζουν ασφαλώς τη συχνότητα και τους τρόπους ζευγαρώματος, 
αλλά οι παράγοντες που, μέσα σ' αυτά τα όρια, αδηγούν σε συγκεκριμένα 
μοντέλα ερωτικής συμπεριφοράς είναι εξ ολοκλήρου πολιτισμικοί. Ακόμη 
ένα παράδειγμα; στο σκάκι, η σκακιέρα μπορεί να ειδωθεί ως έκφραση των 
φυσικών ορίων (στην πραγματικότητα, τα εξήντα τέσσερα τετράγωνα είναι 
προφανώς ένα τεχνητό όριο, εφόσον αποτελούν μέρος των κανόνων, αλλά 
ας φανταστούμε ότι επιβάλλονται από τη φύση)· οι κανόνες του παιχνιδιού 
εκφράζουν τα πολιτισμικά όρια (ο αξιωματικός μπορεί να κινηθεί μόνο διαγώ¬ 
νια κτλ)· οι κινήσεις των παικτών εκφράζουν την ελευθερία επιλογής μεταξύ 
καθορισμένων δυνατοτήτων. 

Για να ακριβολογούμε, αυτό που με ενδιαφέρει εδώ είναι εκείνοι ακριβώς οι 
καθοριστικοί παράγοντες που επιβάλλονται από τον πολιτισμό (την κουλτού¬ 
ρα). Τα δύο στοιχεία που, σε συνδυασμό, παίζουν έναν σημαντικό, μολονότι 
διαφορετικό, ρόλο στη συμπεριφορά των ζώων, το ένστικτο και το περιβάλ- 

λον, δεν έχουν μια ανάλογη επίδραση στη συμπεριφορά του παράξενου αυ¬ 
τού ζώου, του ανθρώπου. Ο άνθρωπος δεν καθορίζεται από τα ένστικτά του 
με την απόλυτη έννοια (δηλαδή δεν έχει ακριβείς και συγκεκριμένες γενετικά 
καθορισμένες συμπεριφορικές αντιδράσεις σε συγκεκριμένα περιβαλλοντικά 
ερεθίσματα), αλλά επιδεικνύει μόνο ίχνη ή υπολείμματα ενστίκτων, που έχουν 
μικρή ή και μηδαμινή κοινωνική σημασία. Τέτοια είναι, για παράδειγμα, το 
ένστικτο του νεογέννητου να πιπιλάει ή ψευδοένστικτα όπως το σεξουαλικό 
«ένστικτο», τα οποία αποτελούν στην πραγματικότητα μια ανάγκη που μπορεί 
να ικανοποιηθεί με τρόπους (δηλαδή με συμπεριφορά ή με μια ολόκληρη σει¬ 
ρά πράξεων) που δεν είναι κατ' ανάγκη καθορισμένοι. Επιπλέον, το «περιβάλ¬ 
λον» του ανθρώπου είναι πολύ περισσότερο πολιτισμικό απ' ότι το φυσικό, όχι 
μόνο με την έννοια ότι ο άνθρωπος έχει μεταβάλει και μεταβάλλει συνεχώς 
τη φύση, αλλά και με την έννοια ότι το ανθρώπινο περιβάλλον αποτελείται, 
πρώτα και κύρια, από σχέσεις με άλλους ανθρώπους και ακόμα και οι σχέσεις 
του με τον κόσμο των «πραγμάτων» υφίσταται μια συμβολική μεσολάβηση. 

Κατά τη μακρά εξελικτική του πορεία προς την «ανθρώπινη» μορφή, ο άν¬ 
θρωπος έχει απωλέσει εκείνα τα ενστικτώδη στοιχεία που καθορίζουν τις πρά¬ 
ξεις του και τα έχει αντικαταστήσει με πολιτισμικούς παράγοντες, δηλαδή με 
νόρμες, κανόνες, κώδικες επικοινωνίας και αλληλεπίδρασης. Είναι ακριβώς σ' 
αυτήν την αντικατάσταση στην οποία εδράζεται η ιδιαίτερη ελευθερία του αν¬ 
θρώπου στο υψηλότερο επίπεδό της: τον «αυτοκαθορισμό». Στην πραγματι¬ 
κότητα, οι πολιτισμικά καθορισμένοι παράγοντες δεν δίδονται στον άνθρωπο 
(από το Θεό ή από τη φύση), αλλά ο άνθρωπος τους δημιουργεί μόνος του. Οι 
νόρμες όχι μόνο δεν αντανακλούν φυσικές αναγκαιότητες, αλλά και δημιουρ¬ 
γούν αυθαίρετες αναγκαιότητες. Αυτό σημαίνει ότι η δημιουργία νορμών είναι 
αναγκαία, επειδή είναι «εγγεγραμμένη» στην ανθρώπινη φύση (στην ανθρώ¬ 
πινη ελευθερία, η οποία κατά παράδοξο τρόπο επιβάλλει τον αυτοκαθορισμό 
του), δεν είναι αναγκαία όμως τα ιδιαίτερα ατομικά στοιχεία των νορμών αυ¬ 
τών. Ο άνθρωπος πρέπει κατ' ανάγκη να δημιουργεί νόρμες, μπορεί όμως να 
δημιουργεί τις νόρμες που επιθυμεί. 

Η δημιουργία νορμών είναι επομένως η κεντρική, ιδρυτική λειτουργία της 
ανθρώπινης κοινωνίας και άρα και της ίδιας της «ανθρωπότητας», εφόσον ο 
άνθρωπος υπάρχει ως τέτοιος μόνο στο βαθμό που αποτελεί προϊόν του πολι¬ 
τισμού, δηλαδή της κοινωνίας. 

Η λειτουργία της δημιουργίας και της επαναδημιουργίας της «κοινωνικής» 
διάστασης, με την επινόηση, τη μετάδοση και την τροποποίηση νορμών είναι 
εξ' ορισμού μια συλλογική λειτουργία του ανθρώπινου είδους (δηλαδή των 
ομάδων και των υποομάδων που το συγκροτούν). Όπως ακριβώς δεν υπάρχει 
εξ' ορισμού ατομικός κώδικας επικοινωνίας, έτσι δεν μπορεί να υπάρξει μια 
ατομική νόρμα κοινωνικής αλληλεπίδρασης. Επσμένως τη στιγμή ακριβώς 
που ο πολιτισμικός καθορισμός ορίζει την υψηλότερη έκφραση της ελευθε¬ 
ρίας του ανθρώπου, δηλαδή το έργο του αυτοκαθορισμού του, ανοίγει ο δρό- 

μος για μια σταθερή ασυμμετρία μεταξύ του ατόμου και της συλλογικότητας, 
πράγμα που σημαίνει ότι ο ρόλος της κοινωνίας στον καθορισμό του ατόμου 
είναι πάντοτε μεγαλύτερος από αυτόν του ατόμου στον καθορισμό της κοινω¬ 
νίας. Ο άνθρωπος δημιουργεί την κοινωνία συλλογικά, αλλά διαμορφώνεται 
ατομικά από αυτήν. 

Η δημιουργία νορμών συνεπάγεται προφανώς την εφαρμογή των νορ¬ 
μών αυτών (ένας κανόνας που δεν εφαρμόζεται δεν είναι κανόνας). Από την 
άλλη μεριά, εφόσον η νόρμα δεν έχει την ίδια καταλυτική ισχύ που έχουν οι 
ενστικτώδεις βιοχημικοί μηχανισμοί, ούτε τη γενική συναίνεση (η οποία είναι 
σπάνια, με εξαίρεση ορισμένες νόρμες και σε ορισμένες ιδιαίτερα ομογενο- 
ποιημένες και στατικές κοινωνίες) που να της παρέχει μια τέτοια απόλυτη ισχύ, 
εισέρχεται στο προσκήνιο η έννοια των κυρώσεων προκειμένου να αποκτήσει 
η νόρμα ισχύ, αν όχι απόλυτη και καθολική, τουλάχιστον στατιστικά πιθανή. Μ' 
αυτόν τον τρόπο, κάθε ανθρώπινη ομάδα και υποομάδα δημιουργεί μοντέλα 
συμπεριφοράς και αντίστοιχες κυρώσεις για να υποχρεώσει τα μέλη της να 
ενστερνιστούν τα μοντέλα αυτά’ κυρώσεις, η αυστηρότητα των οποίων αντι¬ 
στοιχεί στο βαθμό στον οποίο η νόρμα που διαφυλάττουν θεωρείται θεμελι¬ 
ώδης για την ομάδα. 

Όπως επισημαίνουν οι ίδεεννθΙΙ και 1<0ρΐ3η, στο έργο τους που αναφέραμε 
παραπάνω, η αυστηρότητα των κυρώσεων αυτών βρίσκεται «σε σχέση με τις 
επικρατούσες αξίες της υπό εξέταση ομάδας. Ενώ η βία αποτελεί ασφαλώς 
μια εξαιρετικής αυστηρότητας τιμωρία, υπάρχουν εν τούτοις αρκετές περι¬ 
πτώσεις στις οποίες η ατίμωση, δηλαδή η ριζική απώλεια σεβασμού, μπορεί 
να παίξει έναν ακόμα πιο σημαντικό ρόλο». Έτσι, μια τιμωρία είναι αυστηρή, 
εάν εκλαμβάνεται ως τέτοια από το συλλογικό φαντασιακό της συγκεκριμένης 
ομάδας. Φυσικά, το ίδιο ισχύει και για τη βαρύτητα που αποδίδεται στην πα¬ 
ράβαση. Είναι αρκούντως γνωστό ότι η ίδια συμπεριφορά μπορεί να κρίνεται 
με πολύ διαφορετικό τρόπο σε διαφορετικά πολιτισμικά περιβάλλοντα, με μια 
συνακόλουθη διαφοροποίηση όσον αφορά στις κυρώσεις που επιβάλλονται. 
Ένα θορυβώδες ρέψιμο μπορεί να αντιμετωπιστεί με ελαφριά αποδοκιμασία ή 
μπορεί να θεωρηθεί ως σοβαρό ατόπημα και να επισύρει αντίστοιχα σοβαρές 
κυρώσεις (για παράδειγμα, αποβολή από μια κλειστή ομάδα) ή μπορεί ακόμα 
και να αντιμετωπιστεί θετικά και να επιφέρει μια «θετική» ανταπόδοση (γέ¬ 
λιο, ικανοποίηση...). Οφείλουμε στην πραγματικότητα να θυμόμαστε ότι δεν 
υπάρχουν μόνο αρνητικές ανταποδόσεις που αποθαρρύνουν απορριπτέες 
συμπεριφορές, αλλά και θετικές ανταποδόσεις που ενθαρρύνουν την εκδήλω¬ 
ση αποδεκτών συμπεριφορών. Είναι μάλιστα δυνατό, σε θεωρητικό τουλάχι¬ 
στον επίπεδο, να σκεφτούμε μια κοινωνία στην οποία η ατομική συμπεριφορά 
καθορίζεται αποκλειστικά μέσω θετικών ανταποδόσεων (αν και σ' αυτήν την 
περίπτωση η απουσία θετικών ανταποδόσεων μπορεί να εκληφθεί ως αρνη¬ 
τική ανταπόδοση). 

Η δημιουργία και η εφαρμογή νορμών και ανταποδόσεων συνιστούν επομέ¬ 
νως την κοινωνική κανονιστική λειτουργία' μια λειτουργία στην οποία προτεί¬ 
νω να αποδοθεί ο όρος «δύναμη».'^ 


Έτσι, η δύναμη ορίζεται ως μια κοινωνικά «ουδέτερη» λειτουργία, που είναι 
αναγκαία όχι μόνο για την ύπαρξη της κοινωνίας, του πολιτισμού και του ίδιου 
του ανθρώπου, αλλά και για την άσκηση της ελευθερίας ως επιλογής μεταξύ 
καθορισμένων δυνατοτήτων, από την οποία ξεκίνησε αυτή η συζήτηση. Στην 
πραγματικότητα, η απουσία πολιτισμικού καθορισμού θα σήμαινε ένα στε¬ 
ρούμενο νοήματος κενό, στο οποίο δεν θα υπήρχε καμιά επιλογή, παρά μόνο 
καθαρή τύχη. Η ελευθερία ως επιλογή μπορεί να ασκηθεί μόνο στο βαθμό που 
υπάρχουν καθοριστικοί παράγοντες, όπως και η τριβή του αέρα είναι απαραί¬ 
τητη για το πέταγμα των πουλιών. 

Εν τούτοις, το γεγονός ότι η ανθρώπινη συμπεριφορά δεν μπορεί ποτέ να 
είναι εντελώς ακαθόριστη (ούτε ευτυχώς πλήρως καθορισμένη) και ότι ο πο¬ 
λιτισμικός καθορισμός της ανθρώπινης συμπεριφοράς δεν είναι μόνο αναπό¬ 
φευκτος αλλά αντίθετα αποτελεί μια έκφραση της ελευθερίας, δεν σημαίνει 
ότι οι τρόποι και τα μέσα της κοινωνικής κανονιστικής λειτουργίας είναι ουδέ¬ 
τερα όσον αφορά στην ίδια την ελευθερία. Είναι θεμελιώδες για την ελευθε¬ 
ρία ως επιλογή ότι το πλέγμα των καθοριστικών παραγόντων πρέπει να είναι 
εξίσου χαλαρό, ελαστικό και τροποποιήσιμο, καθώς όσο μεγαλύτερο είναι το 
εύρος των δυνατοτήτων που αφήνονται ανοικτές από αυτό το «πλέγμα», τόσο 
πιο ελεύθερο είναι το άτομο. Εξίσου θεμελιώδης για την ελευθερία ως αυτο- 
καθορισμό είναι ο βαθμός συμμετοχής στη κανονιστική διαδικασία, καθώς η 
ατομική ελευθερία είναι μεγαλύτερη, μ' αυτήν την έννοια, όταν το άτομο έχει 
μεγαλύτερη πρόσβαση στη δύναμη. Η ίση πρόσβαση στη δύναμη για όλα τα 
μέλη μιας κοινωνίας είναι επομένως η πρώτη αναπόφευκτη συνθήκη για την 
ίση ελευθερία όλων" μια συνθήκη αναγκαία για την ίση ελευθερία όλων, όχι 


13 Η προτεινόμενη αυτή σημασία αντιστοιχεί σ' ορισμένο βαθμό στην έννοια του Προυντόν 
για τη δύναμη ως συλλογική ισχύ και θυμίζει τον ορισμό των ίοδεννεΙΙ και ΚορΙοη που παρα¬ 
τίθεται στην υποσημείωση 11, ο οποίος όμως αναφέρεται σε διαδικασίες λήψης ατομικών 
αποφάσεων και όχι στη συνολική λειτουργία που συζητάμε εδώ. Ο 0Ι351 γθ 5 (ραίνεται επίσης 
να εννοεί κάτι ανάλογο, όταν μιλά για τη δύναμη: «Είναι άποψή μας (...) ότι η πολιτική δύναμη 
είναι καθολική, εμμενής στην κοινωνική πραγματικότητα {...)' και ότι εκδηλώνεται με δύο 
κυρίως τρόπους: την καταναγκαστική δύναμη και τη μη καταναγκαστική δύναμη. Η πολι¬ 
τική δύναμη ως καταναγκασμός (ή σχέση προσταγής/υποταγής) δεν αποτελεί το πρότυπο 
της πραγματικής δύναμης, παρά μάνο μια ιδιαίτερη περίπτωση», Ρ. 0Ι35 (γθ 5, ό.π., σ. 21, και 
επίσης: «το κοινωνικό δεν μπορεί να γίνει αντιληπτό χωρίς το πολιτικό. Με άλλα λόγια, δεν 
υπάρχουν κοινωνίες χωρίς δύναμη», ΟδείΓθε, ό.π. Η καταναγκαστική δύναμη του 0135065 
φαίνεται να αντιστοιχεί σε ό,τι στη συνέχεια θα ορίσω ως κυριαρχία. 

όμως επαρκής για ένα υψηλό επίπεδο ελευθερίας για τον καθένα. Η δύναμη 
μπορεί να είναι εξίσου καταπιεστική για όλους, παραμένει όμως καταπιεστι¬ 
κή. Υπάρχουν παραδείγματα από τις λεγόμενες «πρωτόγονες» κοινωνίες στις 
οποίες όλοι έχουν πάνω κάτω ίση πρόσβαση στη δύναμη, αλλά στις οποίες 
εκείνες οι δυνάμεις που καθορίζουν τη συμπεριφορά είναι τόσο ισχυρές και/ή 
αποκλείεται παραδοσιακά οποιαδήποτε τροποποιήση τους, ώστε δημιουρ¬ 
γούν μια κατάσταση ενός κοινωνικά διαχεόμενου «ολοκληρωτισμού». 


Μια κατάσταση «ίσης δύναμης για όλους» δεν είναι δυνατή μόνο στη σκέψη, 
αλλά παραδείγματα μιας τέτοιας κατάστασης έχουν επισημανθεί από αρκε¬ 
τούς ανθρωπολόγους. Απέχει πολύ εν τούτοις από το να αποτελεί τον κανόνα, 
είτε γεωγραφικά είτε ιστορικά. Είναι πολύ πιο σύνηθες να συναντάμε κοινωνι¬ 
κά συστήματα στα οποία η κανονιστική λειτουργία δεν ασκείται από την ίδια 
τη συλλογικότητα, αλλά από ένα μόνο τμή μα της (γενικά αλλά όχι απαραίτητα 
από μια μικρή μειονότητα) πάνω σ' ένα άλλο (συνήθως τη μεγάλη πλειονότη¬ 
τα)· συστήματα δηλαδή στα οποία η πρόσβαση στη δύναμη αποτελεί μονο¬ 
πώλιο ενός τμήματος της κοινωνίας (άτομα, ομάδες, τάξεις, κάστες...) 

Αυτό μας φέρνει τώρα σε μια άλλη εννοιολογική κατηγορία, την οποία θα 
ονομάσουμε «κυριαρχία». Η κυριαρχία επομένως ορίζει τη σχέση μεταξύ άνι- 
σων -άνισων όσων αφορά στη δύναμη και άρα και στην ελευθερία' ορίζει την 
περίπτωση επιβολής/υποταγής' ορίζει τα συστήματα παγιωμένης ασυμμετρί- 
ας μεταξύ κοινωνικών ομάδων. Η σχέση κυριαρχίας εκδηλώνεται χαρακτηρι¬ 
στικά σε σχέσεις προσταγής/υπακοής, στις οποίες η προσταγή καθορίζει τη 
συμπεριφορά του ατόμου που υπακούει. 

Η σχέση προσταγής/υπακοής δεν εκφράζει από μόνη της την κανονιστική 
λειτουργία. Δεν «υπακούμε» σε μια νόρμα (για παράδειγμα στη νόρμα που 
απαγορεύει το φόνο ή που απαιτεί να οδηγούμε στο δεξί μέρος του δρόμου), 
αλλά μάλλον ακολουθούμε τη νόρμα αυτή. Υπακούμε όμως σε μια προστα¬ 
γή, δηλαδή στη μορφή με την οποία παρουσιάζεται η νόρμα σε μια κοινωνία 
κυριαρχίας. Το γεγονός ότι ο σεβασμός για τη νόρμα γίνεται αντιληπτός με 
όρους υπακοής αποτελεί στην πραγματικότητα προϊόν της απαλλοτρίωσης 
της κανονιστικής λειτουργίας από ένα τμήμα της κοινωνίας, το οποίο πρέπει 
επομένως να την επιβάλλει στην υπόλοιπη κοινωνία. Και όσο χαμηλότερος εί¬ 
ναι ο βαθμός πρόσβασης, πραγματικός ή φανταστικός, στη δύναμη σε μια κοι¬ 
νωνία, τόσο πιο φανερά πρέπει αυτή η κανονιστική λειτουργία να επιβληθεί. 

Εάν, προκειμένου ο πολιτισμικός καθορισμός όχι μόνο να δίνει νόημα στη 
συμπεριφορά, αλλά και να την καθιστά «κανονική» και προβλέψιμη, η κοινω¬ 
νική νόρμα έχει, από την ίδια τη φύση της, μια επιβλητική πλευρά (πράγμα 

που σημαίνει ότι προκειμένου η νόρμα να είναι τέτοια, πρέπει η αντίστοιχη 
κοινωνική συμπεριφορά να εντάσσεται στο πλαίσιό της), τότε, στην περίπτω¬ 
ση της κυριαρχίας, ο πολιτισμικός καθορισμός καθίσταται καταπιεστικός. Έτσι, 
επιβάλλεται μέσω μιας ιεραρχικής αλυσίδας υποταγής που διατρέχεται από 
έναν γενικό κανόνα: το ζεύγος προσταγή/υπακοή ορίζεται ως μια θεμελιώδης 
κοινωνική σχέση. 

«Απάτην καταγωγή της», γράφει ο ΈΙ35 ϊγθ 3 στο έργο που ήδη αναφέραμε, «η 
κουλτούρα μας έχει θεωρήσει την πολιτική δύναμη με όρους ιεραρχικών και 
εξουσιαστικών σχέσεων προσταγής/υπακοής. Κάθε μορφή δύναμης, πραγμα¬ 
τική ή πιθανή, μπορεί συνακόλουθα να αναχθεί σ' αυτή τη σχέση προνομίου 
που εκφράζει, 3 ρΓίοΓΪ, την ουσία της». Αλλά, «εάν υπάρχει κάτι που είναι ξένο 
για έναν ινδιάνο της Αμερικής, αυτό είναι η ιδέα ότι οφείλει να δίνει ή να υπα¬ 
κούει σε μια εντολή, παρά μόνο σε πολύ συγκεκριμένες συνθήκες». «Έτσι, το 
μοντέλο της καταναγκαστικής δύναμης γίνεται αποδεκτό μόνο σε εξαιρετικές 
περιστάσεις, όταν η ομάδα έχει να αντιμετωπίσει μια σοβαρή εξωτερική απει¬ 
λή... Η φυσιολογική πολιτική δύναμη δεν βασίζεται στον περιορισμό αλλά στη 
συνολική ομοφωνία (εοη56η5υ5 ΟΓηηίυηη) και έτσι είναι σαφέστατα ειρηνικήΜ.'" 

Οι Εν3η5 και ΡηίεόΔΓά περιέγραψαν επίσης έναν πολιτισμό (των ΝυθΓ στο 
Σουδάν), στον οποίο η υπακοή είναι αδιανόητη, όπου η προσταγή αποτελεί 
προσβολή και όπου κανείς δεν υπακούει σε κανέναν άλλο. Δεν είναι τυχαίο ότι 
πρόκειται για κοινωνίες, στις οποίες η κανονιστική λειτουργία είναι συλλογική, 
όπου «ο λόγος του αρχηγού δεν έχει την ισχύ ενός νόμου», όπου ο αρχηγός 
μπορεί να είναι ένας «διαιτητής» και να εκφέρει μια «βαρύνουσα» (3υΐθΓθνοΙθ/ 
3υΐΙτοπΐ3ΐίνθ) άποψη (γι' αυτό το θέμα θα μιλήσουμε διεξοδικότερα όταν θα 
εξετάσουμε την έννοια της εξουσίας και της επιρροής), αλλά δεν μπορεί να 
ενεργεί ως δικαστής ή να επιβάλλει ποινές. Ακόμα και η περίπτωση των Απη 03 , 
τους οποίους ο 03ΐΐΓθηάθΓί'’ εξετάζει στην προσπάθειά του να αποδείξει την 
καθολικότητα της «εξουσιαστικής δομής» (όρο με τον οποίο αναφέρεται, με 
μια ευκολία που έρχεται σ' αντίθεση με τη συνήθη ακρίβειά του, τόσο σε ό,τι 
ονόμασα δύναμη όσο και στο περιεχόμενο που έδωσα στον όρο κυριαρχία) 
δείχνει, όπως και οι περιπτώσεις των Νυες των ΤυρϊπΒηηόέ, 0υ3Γ3ηί κτλ, ακρι¬ 
βώς τη μη καθολικότητα της κυριαρχίας, κάνοντας φανερό ότι η κανονιστική 
λειτουργία δεν υιοθετεί κατ' ανάγκη την καταπιεστική μορφή της ιεραρχίας 
και της σχέσης προσταγής/υπακοής.'*' 


14 Ρ. 0Ι351Γ65, ό.π., σ.σ. 16,13,27. 

15 Β. ΟΒίΐΓθηάοΓί, ό.π. 

16 Όπως γράφουν οι ί355\Λ/θΙ1 και Κ3ρΐ3η; «Όσο πλησιάζουμε προς την αναρχία, η κυριαρχία 
παύει να υπάρχει ως τέτοια. Η σφαίρα της δύναμης περιορίζεται σ' ένα ελάχιστο, φτάνοντας 
στο σημείο όπου ο εξαναγκασμός παύει να υφίσταται. Ασφαλώς, ο κοινωνικός έλεγχος εξα¬ 
κολουθεί να υφίσταται, με διάφορες μορφές επιρροής, δεν είναι όμως ένας καταναγκαστι- 
κός έλεγχος», Η.0.1-355νι/6ΐΙ, Α. ΚβρΙβη, ό.π., σ. 240. 

Η κυριαρχία είναι, όπως έχουμε ήδη πει, το προνόμιο της δύναμης. Οι κυρί¬ 
αρχοι διατηρούν για τον εαυτό τους τον έλεγχο της διαδικασίας δημιουργίας 
του «κοινωνικού», αποσπώντας την από τους υπόλοιπους. Το φαινόμενο αυτό 
είναι παρόμοιο με εκείνο της προνομιακής κατοχής των μέσων της υλικής πα¬ 
ραγωγής (με το οποίο συνδέεται συχνά, όχι όμως κατ' ανάγκη),'' είναι όμως 
ακόμα πιο σοβαρό, εφόσον αφορά στην ίδια την ανθρώπινη φύση: η κυριαρ¬ 
χία είναι η άρνηση του ανθρώπινου χαρακτήρα στους απαλλοτριωμένους, σ' 
αυτούς που αποκλείονται από τους κυρίαρχους ρόλους της κοινωνικής διάρ¬ 
θρωσης. 


* 


Η δύναμη, αντιληπτή ως η κανονιστική λειτουργία της κοινωνίας, δεν είναι 
η μοναδική μορφή πολιτισμικού παράγοντα που καθορίζει τη συμπεριφορά. 
Υπάρχει ένα τεράστιο πεδίο ασύμμετρων σχέσεων μεταξύ ατόμων, στις οποίες 
ορισμένες επιλογές συμπεριφοράς καθορίζονται εξ' ολοκλήρου από τις από¬ 
ψεις ή τις αποφάσεις άλλων, αποφάσεις στις οποίες αποδίδεται μια ιδιαίτερη 
και καθοριστική βαρύτητα. 

Οι σχέσεις αυτές μπσρεί να είναι είτε προσωπικές είτε λειτουργικές. Λέγο¬ 
ντας προσωπικές αναφέρομαι σε κείνες τις σχέσεις στις οποίες τα υποκείμενα 
αλληλεπιδρούν ως πρόσωπα' λέγοντας λειτουργικές αναφέρομαι σε κείνες τις 
σχέσεις στις οποίες τα υποκείμενα αλληλεπιδρούν στη βάση των ρόλων που 
ορίζουν κοινωνικές λειτουργίες (η διάκριση αυτή είναι, ως συνήθως, εν μέρει 
αυθαίρετη, εφόσον όλες οι προσωπικές σχέσεις είναι, σ' ορισμένο βαθμό, και 
αλληλεπιδράσεις ρόλων και το αντίστροφο). Στην περίπτωση των προσωπι¬ 
κών σχέσεων μπορούμε να ορίσουμε την ασυμμετρία ως επιρροή (ίηίΙυεηζΒ/ 
ίπίΐυεποθ), ενώ στην περίπτωση των λειτουργικών ρόλων μπορούμε να ορί¬ 
σουμε την ασυμμετρία ως εξουσία. 

Στην πρώτη περίπτωση, η ασυμμετρία μπορεί να αποδοθεί σε ατομικές δια¬ 
φορές -ηθικές, διανοητικές ή χαρακτήρα- εξαιτίας των οποίων μια προσωπι¬ 
κότητα είναι κατά κάποιο τρόπο «ισχυρότερη» από μια άλλη και επηρεάζει την 
άλλη περισσότερα απ' ότι η ίδια επηρεάζεται από αυτήν. 

Στη δεύτερη περίπτωση, υπάρχει ένα είδος εξουσιοδότησης, που αφορά 
στη λήψη των αποφάσεων, η οποία συνδέεται με τις προσδοκίες που επενδύ- 


17 Θα μπορούσαμε καλύτερα να πούμε ότι η προνομιακή οικειοποίηση των μέσων της πα¬ 
ραγωγής είναι στην πραγματικότητα η οικειοποίηση της κανονιστικής δύναμης ενός τομέα 
της κοινωνικής ζωής: αποτελεί κατά συνέπεια μία περίπτωση και μία μορφή του γενικό¬ 
τερου φαινόμενου της κυριαρχίας. Σε σχέση μ' αυτό βλ. ί. Ιβπζβ, "ΑΙ όί Ιέ όθΙΙ'εοοηοΓπίβ”, 
στο νοΙοηίά, νοΙ. XXXV, πο. 3,1981 και ί. Ιθπζβ, "ί' θεοηοπτίΒ άβη όοπιίπίο 3ΙΙ0 ΙίόθΓΐ3'’, στο 
νοίοπΐά, νοΙ. XXXVI, ηο. 3,1982. 


63 



Πέρα από τη Δημοκρατία: Αναρχία 


ονται σ' ένα ρόλο και η οποία νομιμοποιείται (ρητά ή υπόρρητα) με βάση την 
«ικανότητα». Η αμφισημία του όρου αυτού (που στην προκειμένη περίπτωση 
μπορεί να σημαίνει μια γενική ικανότητα ή ικανότητα στη λήψη αποφάσεων) 
συνάδει με τον αμφίσημο χαρακτήρα της ασυμμετρίας μεταξύ της ικανότητας 
και του έργου της λήψης αποφάσεων, μια ασυμμετρία που είναι τυπική ενός 
πλήρους κοινωνικού καταμερισμού της εργασίας σε διαφορετικές λειτουργίες 
και ρόλους. 

Τώρα, ούτε η επιρροή ούτε η εξουσία, όπως ορίζονται παραπάνω, δεν συνε¬ 
πάγονται κατ' ανάγκη μια παγιωμένη κοινωνική ασυμμετρία. Είναι απολύτως 
δυνατό να φανταστούμε ένα κοινωνικό σύστημα στο οποίο μια πολυπλοκότη- 
τα απλών ασύμμετρων σχέσεων καταλήγει σε μια συνολική εξισορρόπηση της 
επιρροής και της εξουσίας για κάθε άτομο (ή τουλάχιστον εξισορρόπηση της 
δεύτερης, η οποία βρίσκεται ως έννοια πιο κοντά στην έννοια της δύναμης και 
άρα της κυριαρχίας). Η ασύμμετρη σχέση γονιού/παιδιού μετατρέπεται στην 
πορεία του χρόνου σ' έναν «ισοτικό» κύκλο' η ασυμμετρία επαγγελματικών 
ρόλων μεταξύ ατόμων που κατέχουν διαφορετικές επαγγελματικές ιδιότητες 
μπορεί να αυτορυθμιστεί μέσω της ανταλλαγής αμοιβαίων υπηρεσιών’ μια 
λειτουργία συντονισμού μπορεί να εκτελείται κυκλικά, και ούτω καθεξής. Η 
εξουσία ενός ρόλου δεν παραβιάζει την ελευθερία κάποιου που την αποδέ¬ 
χεται εθελοντικά και κριτικά’ μπορεί ακόμα και να είναι συμπληρωματική, βο¬ 
ηθώντας στην αποφυγή του κατακερματισμού των ενεργειών κάποιου σε χι¬ 
λιάδες ασήμαντα διαφορετικά μονοπάτια: απλοποιώντας ένα μεγάλο αριθμό 
ατομικών επιλογών μπορούμε να καταστήσουμε δυνατή την «επικέντρωση» 
της ελευθερίας σε κείνες τις επιλογές που το άτομο θεωρεί πραγματικά ση¬ 
μαντικές (το ίδιο το άτομο και όχι άλλοι για λογαριασμό του). Ανάλογα, επιλέ¬ 
γοντας να μη συμμετέχει ή να συμμετέχει παθητικά σ' ορισμένες διαδικασίες 
λήψης αποφάσεων (πράγμα που διαφέρει κατά πολύ από το να αποκλείεται 
από αυτές), ένα άτομο μπορεί να συμμετέχει πλήρως σε κείνες τις διαδικασίες 
που το ενδιαφέρουν περισσότερο. 

Εν τούτοις, είναι αλήθεια ότι σε μια κοινωνία με έναν ιεραρχικό καταμερισμό 
της κοινωνικής δραστηριότητας, υπάρχει κατ' ανάγκη μια αντίστοιχη ιεραρχία 
εξουσίας και επομένως μια μόνιμη ασυμμετρία μεταξύ των κατόχων διαφορε¬ 
τικών ρόλων. Είναι επίσης αλήθεια ότι ορισμένοι ρόλοι είναι «εξουσιαστικοί» 
στο βαθμό που αποτελούν εκφράσεις της δύναμης του να ρυθμίζει κανείς την 
κοινωνία και άρα, σ' ένα σύστημα ιεραρχίας, αποτελούν ιεραρχικές εκφράσεις 
της ίδιας της κυριαρχίας και είναι κατά συνέπεια εξ ορισμού σταθερά ασύμ¬ 
μετρες. Έτσι, ο καταμερισμός των κοινωνικών ρόλων καθίσταται κοινωνική 
ανισότητα. Κατά τον ίδιο τρόπο, το ότι η κυριαρχία εμφανίζεται ως κεντρική 
κατηγορία του κοινωνικού φαντασιακού έχει ως αποτέλεσμα να καθορίζονται 
πάγιες ασυμμετρίες επιρροής, εφόσον και οι προσωπικές σχέσεις γίνονται εξί¬ 
σου αντιληπτές με όρους που σχετίζονται με την ιεραρχία της κυριαρχίας. Έτσι, 
οι ατομικές διαφορές συνεισφέρουν και αυτές στην κοινωνική ανισότητα. 

Επομένως, ενώ σε αφαιρετικό επίπεδο οι σχέσεις εκείνες που ορίσαμε ως 
επιρροή και κύρος/εξουσία μπορεί να αποτελούν «ουδέτερες» κατηγορίες, 
στη συγκεκριμένη περίπτωση μιας υπάρχουσας κοινωνίας αποκτούν περισ¬ 
σότερο ή λιγότερο έκδηλα το νόημα της κυριαρχίας και εκδηλώνονται σχεδόν 
πάντοτε ως σχέσεις προσταγής/υπακοής. 

Για να συνοψίσουμε, αναγνώρισα τέσσερις εννοιολογικές κατηγορίες, οι 
οποίες, στην καθομιλουμένη και στην επιστημονική γλώσσα, τοποθετούνται 
λίγο πολύ υπό τον όρο «δύναμη». Διατύπωσα την πρόταση να διατηρηθεί ο 
όρσς αυτός μόνο για την πρώτη κατηγορία: την κοινωνική κανονιστική λει¬ 
τουργία, το σύνολο εκείνων των διαδικασιών με τις οποίες η κοινωνία αυτο- 
ρυθμίζεται δημιουργώντας και εφαρμόζοντας νόρμες και διασφαλίζοντας την 
τήρησή τους. Εάν η λειτουργία αυτή επιτελείται από ένα μόνο μέρος της κοι¬ 
νωνίας, δηλαδή, εάν ένα προνομιούχο (κυρίαρχο) τμήμα της έχει το μονοπώλιο 
της δύναμης, τότε αναδύεται μια δεύτερη κατηγορία, ένα σύνολο ιεραρχικών 
σχέσεων προσταγής/υπακοής, για το οποίο προτείνω τον όρο «κυριαρχία». 
Και τέλος, προτείνω τον όρο «εξουσία» για εκείνες τις ασυμμετρίες ρόλων που 
προκαλούν ασυμμετρίες αμοιβαίου καθορισμού και τον όρο «επιρροή» για 
εκείνες τις ασυμμετρίες που προκύπτουν από προσωπικά χαρακτηριστικά. 

Θα πρέπει εδώ να επαναλάβω ότι αυτό που με ενδιαφέρει δεν είναι η ορολο¬ 
γία, η τυπική πλευρά ενός προτεινόμενου ορισμού, αλλά η ουσία του ορισμού, 
η αναγνώριση εννσιών. Το σημαντικό δεν είναι το όνομα που δίνουμε στα 
χρώματα (έστω κι αν είναι χρήσιμο να συμφωνούμε στα ονόματα αυτά, εάν 
επιθυμούμε να καταλαβαίνουμε άμεσα ο ένας τον άλλο, χωρίς να πρέπει να 
καταφεύγουμε σε μακροσκελείς επεξηγήσεις), αλλά το να συμφωνούμε στην 
ύπαρξη διαφορετικών χρωμάτων, που αντιστοιχούν σε διαφορετικά μήκη κύ¬ 
ματος του ορατού φάσματος. 

Η πρότασή μου διατυπώνεται με την πρόθεση να λειτουργήσει ως μια αρχι¬ 
κή διάκριση και αναγνώριση των συνόλων των εννοιών που μπορούν εν συ¬ 
νεχεία να χρησιμεύσουν σε μια γενική ανάλυση των κοινωνικών φαινομένων. 
Περαιτέρω και πιο ενδελεχείς διαφοροποιήσεις (που να ανταποκρίνονται στις 
διάφορες μορφές και στα διάφορα περιεχόμενα των όρων δύναμη, κυριαρχία 
και εξουσία) θα είναι φυσικά απαραίτητες για βαθύτερες και/ή πιο λεπτομερείς 
αναλύσεις, αλλά πιστεύω ότι οι τέσσερις κατηγορίες που προτείνονται παρα¬ 
πάνω επαρκούν για μια αρχική αναρχική προσέγγιση του ζητήματος. 

Σε κάθε περίπτωση, μου φαίνεται αναγκαίο να κάνουμε μια διάκριση μεταξύ 
αυτού που αποκάλεσα «δύναμη» και αυτού που αποκάλεσα «κυριαρχία». Πρό¬ 
κειται για μια θεμελιώδη ποιοτική διαφορά την οποία οι αναρχικοί πάντοτε 
αντιλαμβάνονταν λιγότερο ή περισσότερο ξεκάθαρα (όταν για παράδειγμα δι¬ 
ακρίνουν μεταξύ κοινωνίας και κράτους)" πράγματι, αυτή ακριβώς η διάκριση 
βρίσκεται στον πυρήνα της σκέψης τους. Εν τούτοις, δεν κατόρθωσαν πάντοτε 
να καταστήσουν σαφή τη διάκριση αυτή στις αναλύσεις τους, διακρίνοντας με 

σαφήνεια τις δύο εννοιολογικές κατηγορίες. Το γεγονός αυτό τους οδήγησε σε 
θεωρητικές και πρακτικές αποκλίσεις προς διαφορετικές κατευθύνσεις {όπως 
για παράδειγμα στη θεωρητική και πρακτική άρνηση κάθε νόρμας και κάθε 
μορφής κυρώσεων ή -όπως με τη συμμετοχή τους στη Δημοκρατική Κυβέρ¬ 
νηση κατά τον Ισπανικό Εμφύλιο Πόλεμο- στο να εφαρμόσουν και να θεωρη¬ 
τικοποιήσουν, εν μέρει τουλάχιστον, μια μορφή κυριαρχίας). 

Οι μη αναρχικοί στοχαστές έχουν σε γενικές γραμμές φανεί ανίκανοι να αντι- 
ληφθούν τη διαφορά μεταξύ δύναμης και κυριαρχίας και, σε κάθε περίπτωση, 
απρόθυμοι ή ανίκανοι να διακρίνουν ρητά τις δύο έννοιες, είτε σε εννοιολογι- 
κό επίπεδο είτε σε επίπεδο ορολογίας. Αυτό όμως, όπως σημειώσαμε παραπά¬ 
νω, δεν είναι προβληματικό στην περίπτωσή τους, δεδομένου του θεσμικού 
ρόλου τους ως παραγωγών ορθολογικότητας στο πλαίσιο μιας ιδεολογίας κυ¬ 
ριαρχίας. 

Όπως έχω ήδη τονίσει, στο άρθρο αυτό διατυπώνω μια πρόταση για τον 
καθορισμό εννοιών και όχι για τον ορισμό θεωρητικών όρων. Για το λόγο αυτό, 
ελπίζω ότι η συζήτηση -που ελπίζω ότι θα προκληθεί- θα αφορά στις έννοιες 
και όχι στους όρους. Θα επιθυμούσα οι έννοιες αυτές και το περιεχόμενο των 
προτεινόμενων κατηγοριών να αναλυθούν κριτικά και να αμφισβητηθούν. Για 
παράδειγμα, εάν μια νόρμα πρέπει να υποστηρίζεται από αυστηρές κυρώσεις, 
πρόκειται για «απλή» δύναμη ή εντάσσεται στην κατηγορία της κυριαρχίας; Ή 
πάλι, είναι αναγκαίο σ' αυτό το στάδιο της συζήτησης να διακρίνουμε μεταξύ 
αυτού που ονόμασα «επιρροή» και αυτού που ονόμασα «εξουσία»; Ή θα ήταν 
ωφέλιμο να διακρίνουμε μεταξύ των ασυμμετριών μεταξύ της έμπρακτης ικα¬ 
νότητας και αυτών των επισήμων ρόλων; 

Πιστεύω εν τούτοις ότι αξίζει να αφιερώσουμε ορισμένο χρόνο στην πρό¬ 
ταση για μια «εκλεπτυσμένη» ορολογία, υπό το φως του τρόπου με τον οποίο 
εφαρμόζω δύο όρους (δύναμη και κυριαρχία) που δεν είναι ουδέτεροι για τους 
αναρχικούς, σε έννοιες που είναι, ή τουλάχιστον είναι για μένα, ουδέτερες. 
Όπως είπα και στην αρχή αυτού του άρθρου, οι αναρχικοί χρησιμοποιούν τους 
όρους «δύναμη», «κυριαρχία» και «εξουσία», ιδιαίτερα τους δύο πρώτους, ως 
συνώνυμους, προφανώς με αρνητικές συνδηλώσεις (εκφράζουν την «αρχή» 
την οποία αρνούνται και στην οποία αντιτίθενται). 

Γιατί τότε προτείνω μια -από αναρχική σκοπιά- ουδέτερη χρήση των όρων 
δύναμη και εξουσία; Εν μέρει προκειμένου να προκαλέσω, να επιτρέψω σ' ένα 
μικρό γλωσσικό σκάνδαλο να στρέψει μεγαλύτερο μέρος της προσοχής στην 
ουσία μιας συζήτησης και για να υπογραμμίσω με μια γλωσσική καινοτομία 
αυτό που σε μένα φαίνεται ως εννοιολογική αυθεντικότητα αλλά και επειδή 
μου φαίνεται παράλογο το γεγονός ότι η ορολογία μας, η αναρχική ορολογία, 
διαθέτει τρεις όρους για μια έννοια και κανέναν για δύο άλλες έννοιες. Πάνω 
απ' όλα, κάνω αυτήν την πρόταση, επειδή πιστεύω ότι ό,τι αποκαλείται «δύ¬ 
ναμη» και «εξουσία» τόσο στον κοινό όσο και στον εξειδικευμένο λόγο είναι 

στην πραγματικότητα ό,τι όρισα παραπάνω ως «δύναμη» και «εξουσία» συν 
την «κυριαρχία». Έτσι, εάν αφαιρέσουμε την κυριαρχία από τη δύναμη και 
την εξουσία, καθιστώντας τη μια εννοιολογικά διακριτή κατηγορία καθεαυτή, 
ακόμα κι αν σ' όλες τις υπάρχουσες κοινωνίες (με εξαίρεση τις απομείνασες 
μορφές πρωτόγονων κοινωνιών) η κυριαρχία επιβάλλεται στις άλλες δύο έν¬ 
νοιες, φτάνουμε σε κείνες τις μορφές σχέσεων που προτείνω να αποκαλούμε 
ως «δύναμη» και «εξουσία». 

Από την άλλη μεριά, κανένας αναρχικός δεν θα έδινε θετική χροιά στον 
όρο «α-δυναμία» (ΪΓπροΙθπζε/ροννεΓίθδδηθδδ) (πολιτική, κοινωνική, οικονομι¬ 
κή κτλ) χρησιμοποιώντας τον ως συνώνυμο της απουσίας κυριαρχίας, εφόσον 
η δύναμη στην απουσία της οποίας αναφέρεται ο όρος αυτός έχει τη θετική 
σημασία της «δύναμης να πράττει κανείς», να ασκεί την ελευθερία του.'“ Και 
είμαι βέβαιος ότι η έκφραση «δύναμη για τον καθένα» δεν ηχεί αιρετική στους 
περισσότερους αναρχικούς, καθώς, στην περίπτωση αυτή, αυτό που εννοείται 
είναι η ικανότητα του ατόμου να αποφασίζει και/ή να συμμετέχει στις κοινωνι¬ 
κές διαδικασίες λήψης των αποφάσεων. 

?■ 


Ας αφήσουμε όμως τώρα το ζήτημα των όρων και ας στρέψουμε την προσο¬ 
χή μας στο ζήτημα της ουσίας τους. Με ποιον τρόπο μπορούν οι προτεινόμε- 
νοι ορισμοί να είναι ωφέλιμοι για την αναρχική σκέψη; Μας επιτρέπουν (όπως 
συμβαίνει με κάθε άλλο ορισμό που διακρίνει δύο ή τρεις ή δέκα διαφορετικές 
αποχρώσεις σ' αυτήν την αδιαφοροποίητη ή ελάχιστα διαφοροποιημένη περι¬ 
οχή που αποκαλούμε δύναμη) να κατανοήσουμε και να εκφράσουμε καλύτε¬ 
ρα την κεντρική άρνηση της αναρχικής φιλοσοφίας (δηλαδή της αναρχικής ερ¬ 
μηνείας του κόσμου) και άρα την κεντρική της κατάφαση, τη θεμελιώδη αξία 
της; την ελευθερία. Επιπλέον, ο ορισμός αυτός ανοίγει το δρόμο για μια καλύ¬ 
τερη διατύπωση ενός άπειρου αριθμού προβλημάτων που απασχολούν την 
αναρχική «επιστήμη», που μελετά τόσο τους «νόμους» (την ανομοιομορφία, 
τις διαρκώς μεταλλασσόμενες σχέσεις, τις συνήθεις συνδέσεις, τις αναγκαίες 
συνθήκες) της κυριαρχίας και τους «νόμους» της ελευθερίας. 

Για να δώσουμε λίγα μόνο παραδείγματα: στο πεδίο της πολιτικής, ο ορισμός 
αυτός μας επιτρέπει να σκεπτόμαστε με πιο ξεκάθαρο τρόπο το χάσμα μεταξύ 
των νορμών και του νόμου, να φέρουμε στην επιφάνεια την ουσιώδη διαφορά 
μεταξύ της ελευθερίας των φιλελεύθερων και της ελευθερίας των αναρχικών, 
να αναλύουμε τις κοινωνικές διαδικασίες λήψης των αποφάσεων, να εμβα- 


18 Όσου αφορά στη σχέση μεταξύ βούλησης και ελευθερίας (οι οποίες στα ρωσικά ορίζο¬ 
νται χαρακτηριστικά με του κοινό όρο νοΙί)3), βλ. Β. ΑητάΓΟδοΙΪ, "ΥοΙοπώ θ πβΙυΓΒ υπΒηΒ", 
στο νοΙοηΙά, νοΙ. XXXVI, ηο. 4,1982. 

θύνουμε σ' όλα «όσα έχουν ήδη λεχθεί» σε σχέση με τις συνελεύσεις, με την 
εναλλαγή των αρμοδιοτήτων, την εξουσιοδότηση, τους ανακλητούς εντολο- 
δόχους κτλ. Θα μπορούσε να λεχθεί ότι οι ορισμοί αυτοί, ή τουλάχιστον ένας 
ορισμός που διακρίνει μεταξύ της κανονιστικής λειτουργίας της κοινωνίας και 
της οικειοποίησής της από ένα προνομιούχο τμήμα της είναι ένα απαραίτη¬ 
το σημείο εκκίνησης για την οικοδόμηση μιας αναρχικής πολιτικής επιστήμης 
{και για την επεξεργασία μιας αναρχικής «νομοθεσίας»). Ασφαλώς δεν είναι τυ¬ 
χαίο ότι οι αναρχικοί έχουν αρνηθεί γενικά την «πολιτική», υποστηρίζοντας ότι 
αυτή είναι η επιστήμη και η εφαρμογή της δύναμης και ταυτίζοντας τη δύναμη 
με την κυριαρχία (μια ταύτιση που στην πραγματικότητα είναι ο κανόνας στις 
υπάρχουσες κοινωνίες). 

Στο πεδίο της κοινωνιολογίας, οι ορισμοί αυτοί θα μπορούσαν να βοηθή¬ 
σουν στην καλύτερη διάκριση μεταξύ των ατομικών διαφορών και ανισο¬ 
τήτων, των ρόλων και των κοινωνικών κατηγοριών· θα μπορούσαν να είναι 
ωφέλιμοι στην αναγνώριση των θεσμών και των μηχανισμών της κυριαρχίας, 
διαχωρίζοντάς τους από τις δομές της δύναμης· θα μπορούσαν να ρίξουν νέο 
φως στις μορφές και στο περιεχόμενο της συνεργασίας και της σύγκρουσης. 

Στην οικονομία, ο ορισμός αυτός θα επιτρέψει μια πιο αποτελεσματική δια¬ 
τύπωση της οικονομικής δύναμης (και κυριαρχίας). Μας επιτρέπει να διακρί¬ 
νουμε την οικονομική δύναμη από την οικονομική κυριαρχία και έτσι να δια¬ 
κρίνουμε με μεγαλύτερη σαφήνεια μεταξύ των γενικών οικονομικών «νόμων», 
των οικονομικών «νόμων» που είναι κοινοί σ' όλες τις κοινωνίες κυριαρχίας και 
εκείνων των «νόμων» που αποτελούν ιδιαίτερα χαρακτηριστικά συγκεκριμέ¬ 
νων κοινωνιών κυριαρχίας. 

Στο πεδίο της ψυχολογίας, θα μας επιτρέψουν να διακρίνουμε μεταξύ των 
ατομικών ασυμμετριών που είναι αναπόφευκτες και αυτών που θα μπορού¬ 
σαν να αποφευχθούν, μεταξύ προσωπικών διαφορών και διαφορών ρόλων 
(θετικών ή ουδέτερων όσον αφορά στην ελευθερία) και ανισοτήτων που αρ- 
νούνται την ελευθερία. Θα μας επιτρέψουν μια πιο αποτελεσματική μελέτη 
της «ελευθεριακής» και της «εξουσιαστικής» προσωπικότητας.” Ίσως βοηθή¬ 
σουν ακόμα να κατανοήσουμε γιατί, με εξαίρεση πολύ συγκεκριμένων περι¬ 
όδων, το αναρχικό μήνυμα είναι ακατάληπτο για τη συντριπτική πλειονότητα 
των ανθρώπων, γιατί το κροποτκιανό «πνεύμα της εξέγερσης» είναι συνήθως 
λιγότερο ισχυρό από τον κοινωνικό κομφορμισμό. 

Στο πεδίο της εκπαίδευσης, οι ορισμοί αυτοί μπορούν να μας επιτρέψουν να 
επιλύσουμε την αντίθεση μεταξύ της εξουσίας του ενηλίκου και της ελευθερί- 


19 Ή όπως λέει ο Οθ ΙουνθηβΙ, η ελευθεριακή και η συντηρητική προσωπικότητα. «Κάθε 
στιγμή σε κάθε κοινωνία υπάρχουν άτομα που δεν αισθάνονται επαρκώς ασφαλή και άλλα 
που δεν αισθάνονται επαρκώς ελεύθερα. Ας ονομάσουμε τα πρώτα συντηρητικά και τα δεύ¬ 
τερα ελευθεριακά», Β. Οθ ϋουνθπθΐ, ό.π., σ. 352. Οι «συντηρητικοί» είναι αυτοί που χρειάζο¬ 
νται τον υψηλότερο δυνατό βαθμό πολιτισμικό καθορισμού. 

ας του μικρότερου^” και να κατανοήσουμε γιατί η «ανεκτικότητα», αντιληπτή 
ως «αποδοχή της ανομίας», δεν αρμόζει πια στην ελευθεριακή εκπαίδευση, 
δηλαδή στη διαδικασία οικοδόμησης της ελευθεριακής προσωπικότητας, 
όπως ούτε η πειθαρχία που επιβάλλεται με τον καταναγκασμό. 




Υπάρχουν πολλά ζητήματα στην επαναδιατύπωση του προβλήματος στα 
οποία η πρότασή μου θα μπορούσε να αποδειχθεί χρήσιμη (και τα παραδείγ¬ 
ματα που δόθηκαν παραπάνω αναφέρονται στις συμβατικές υποδιαιρέσεις 
της μελέτης του ανθρώπου και της κοινωνίας) και μεταξύ των ζητημάτων 
αυτών υπάρχει συγκεκριμένα ένα το οποίο προκύπτει σχεδάν αναπόφευκτα 
στην πορεία κάθε σκέψης πάνω στη δύναμη και το οποίο, συγκεκριμένα, είναι 
φανερό σε περισσότερα από ένα στάδια της λογικής που ακολούθησα στην 
πορεία αναγνώρισης και διάκρισης των εννοιών. Πώς, γιατί και πότε γεννιού¬ 
νται η δύναμη, η εξουσία και η κυριαρχία; 

Με τους ορισμούς που πρότεινα, το ερώτημα αυτό ανακύπτει στην πραγ¬ 
ματικότητα μόνο στην περίπτωση της κυριαρχίας. Όσον αφορά στην εξουσία 
και στη δύναμη, η απάντηση ενυπάρχει στους αντίστοιχους ορισμούς. Εάν δε¬ 
χτούμε την ανθρωπολογική υπόθεση ότι ο άνθρωπος δεν υπάκειται σε ενστι¬ 
κτώδη καθσρισμό και ότι αντίθετα είναι ικανός, χάρη στην ιδιαίτερη ανάπτυξη 
του εγκεφάλου του, να παράγει ένα κανονιστικό συμβολικό σόμπαν, τότε προ¬ 
κύπτει ότι η πολιτισμική κανονιστική λειτουργία είναι και δυνατή και ουσιώδης 
γΓ αυτόν.^' Κατά τον ίδιο τρόπο, στους ορισμούς μου, η εξουσία απορρέει ως 


20 Μπορούμε να αναλονιστούμε, υπό αυτό το πρίσμα, τη συμβολή του Μπακούνιν, βλ. 
Ί'ίείΓυζίοπθ ίηΙβ9Γ3ΐβ", στο Μ. ΒΒίτυηίη, ίίύεΠά ε 3 υα 3 ΐΐαηζα πνοΐυζίοηε, ΑηΙίεΙβΙο, Μιλάνο, 
1976 [ελλ. έκδ.: «Η καθολική εκπαίδευση», στο Μ. Μπακούνιν,/Αντιεδουσιασπκόςσοσιαλ/σμόε, 
Κατσάνος, Θεσσαλονίκη, χ.χ., Σ.τ.Ε.]. Για τον Μπακούνιν η εκπαιδευτική διαδικασία είναι μια 
προοδευτική κίνηση από την «εξουσία» προς την «ελευθερία»; όσο μικρότερο είναι ένα παι¬ 
δί τόσο μεγαλύτερη είναι η ανάγκη του για εξωτερικό καθορισμό' όσο μεγαλώνει η ασυμμε- 
τρία μεταξύ αυτού και του ενηλίκου μειώνεται και με την ωριμότητα καθίσταται άνθρωπος 
με την πλήρη έννοια της λέξης και ως τέτοιος μπορεί και πρέπει να φτάσει στο υψηλότερο 
δυνατό επίπεδο αυτοκαθορισμού. 

21 «Ο πρωταρχικός ρόλος της κουλτούρας είναι να εξασφαλίσει την ύπαρξη της ομάδας ως 
ομάδας και άρα να αντικαταστήσει την τύχη με την οργάνωση», 1.6νί-5ίΓ3υ55, ίε ίΐΓυηυκ 
εΙεπΊεηίαή άεΙΙα ραΓεηΐεΙα, ΡεΙίΓίηεΙΙί, Μιλάνο, 1978, σ. 75. Ο πολιτισμός παρέχει μια κανονι¬ 
στική ρύθμιση για αυτό που η φύση «ξέχασε» να ρυθμίσει μέσω της βιολογίας: την κοινωνι¬ 
κή συμπεριφορά του ανθρώπου. Σε σχέση με αυτό δεν φαίνεται να υπάρχει μια ξεκάθαρη 
διαφορά μεταξύ του ανθρώπου και των άλλων ζώων: «Τα πάντα φαίνονται να συμβαίνουν 
όπως και στους μεγάλους πιθήκους (ανθρωπίδες), οι οποίοι είναι ήδη ικανοί να διαχωρίσουν 
τη συμπεριφορά τους από τη συμπεριφορά του είδους τους, δεν πέτυχαν εν τούτοις να επα- 
ναθεμελιώσουν μια νόρμα σ’ ένα νέο επίπεδο. Η ενστικτώδης συμπεριφορά χάνει την κα¬ 
θαρότητα και την ακρίβεια που έχει για την πλειονότητα των θηλαστικών' αλλά η διαφορά 

λογικό επακόλουθο τους αξιώματος ότι η κοινωνία αυτοδιαρθρώνεται σε λει¬ 
τουργικούς ρόλους. 

Η κυριαρχία από την άλλη μεριά δεν έχει καμιά αναπόφευκτη θεμελίωση 
στη φύση του ανθρώπου και της κοινωνίας. Γι' αυτόν ακριβώς το λόγο η κατα¬ 
γωγή της ανακύπτει ως πρόβλημα στους ορισμούς μου. 

Ας εξετάσουμε κατ' αρχήν τις λύσεις που έχουν προτείνει μη αναρχικοί 
στοχαστές. Όπως έχουμε ήδη δει, οι στοχαστές αυτοί δεν διακρίνουν σαφώς 
μεταξύ δύναμης και κυριαρχίας. Ακόμα και όταν υπαινίσσονται μια εννοιολο- 
γική διαφορά, θεωρούν αυτόματο το πέρασμα από τη μία έννοια στην άλλη 
-και δεν θεωρούν απαραίτητο να παρέχουν αποδείξεις γΓ αυτό. Το πέρασμα 
γίνεται συνήθως από την κυριαρχία στη δύναμη (δηλαδή το αντίθετο απ' ό,τι 
συμβαίνει στη λογική διαδικασία που ακολουθώ εγώ). Ελάχιστοι βλέπουν το 
πέρασμα αυτό με την αντίθετη φορά. Ακόμα και γΓ αυτούς, η διαδικασία είναι 
αδιαμφισβήτητη και κατά συνέπεια οι δυο έννοιες γεννιούνται μαζί: από την 
αναγκαιότητα της μιας προκύπτει η αναγκαιότητα της άλλης. 

Ας εξετάσουμε τώρα εκείνες τις «εξηγήσεις» που μου φαίνονται, από αυτά 
που έχω διαβάσει, ως ενδεικτικές των κύριων προσεγγίσεων για τη νομιμο¬ 
ποίηση της κυριαρχίας. Μια προσέγγιση, με κατεύθυνση από την κυριαρχία 
προς τη δύναμη, δικαιολογεί την πρώτη, επικαλούμενη εγγενείς «φυσικούς» 
ψυχολογικούς μηχανισμούς: υπάρχουν ορισμένες προσωπικότητες φυσικά 
προορισμένες για να κυριαρχούν και κάποιες φυσικά προορισμένες να υπο¬ 
τάσσονται.^^ Αφού θεμελιώσουν τον πρώτο λίθο στο θεωρητικό τους οικοδό¬ 
μημα, οι απολογητές της δύναμης/κυριαρχίας σπεύδουν να το επενδύσουν με 
πιο ελκυστικά δομικά στοιχεία και μας λένε ότι αυτή η «φυσική» διαίρεση του 
ανθρώπου σε δύο κατηγορίες (τους δυνάμει αφέντες και τους δυνάμει δού¬ 
λους) είναι επωφελής και για τα δύο μέρη και ότι, κατά βάση, πρόκειται για ένα 
αξιοθαύμαστο τέχνασμα της φύσης ή πρόνοια να προικοδοτεί το ανθρώπινο 


είναι εντελώς αρνητική και το έδαφος που εγκαταλείπεται από τη φύση παραμένει έρημη 
περιοχή», ς. 1-θνί-5ΐΓ3υ55, ό.π., σ. 45. 

22 «Η πλειονότητα των ανθρώπων είναι διστακτικά, μετριοπαθή, παθητικά όντα που απο¬ 
τελούν την πλαστική ύλη στα χέρια της Δύναμης, έχοντας γεννηθεί για να υπακούν. Η φυλή 
των αφεντών είναι μια μειονότητα με ένα περισσότερο έντονο ζωτικό δυναμικό είναι οι φι¬ 
λόδοξοι, οι ενεργοί, οι αρχηγικοί που έχουν ανάγκη από την επιβεβαίωση της ανωτερότητάς 
τους στη σκέψη και στην πράξη», (5. Ρθγγθγο, Ροΐβίβ, 5υ93Γσο, Μιλάνο, 1981, σ. 39. Αυτή η 
χυδαία κοινοτοπία με το ρατσιστικό χαρακτήρα της ακολουθεί, παραδόξως, παρατηρήσεις 
πολύ διαφορετικής ποιότητας, όπως η ακόλουθη: «Οι απαρχές της νομιμότητας είναι η δι- 
καιολόγηση του δικαιώματος του προστάζειν, εφόσον, από όλες τις ανισότητες μεταξύ των 
ανθρώπων δεν υπάρχει καμία άλλη που να έχει τόσο σημαντικές συνέπειες και άρα τόσο με¬ 
γάλη ανάγκη για δικαιολόγηση όσο η ανισότητα που προκύπτει από τη δύναμη», (3. Ρθγγθγο, 
ό.π., σ. 27. Και «εάν, εκτός από ορισμένες σπάνιες εξαιρέσεις, όλοι οι άνθρωποι έχουν την ίδια 
αξία, γιατί θα πρέπει κάποιος να έχει το δικαιώμα να προστάζει και οι άλλοι το καθήκον να 
υπακούν;» Ο. Ρθγγθγο, ό.π., σ. 28. 

γένος μετους μελλοντικούς του ηγέτες.^^ Η εξήγηση του 5θηηθΐ μπορεί επίσης 
να ειδωθεί στο πλαίσιο αυτής της προσέγγισης, αν και τυπικά εκκινεί από την 
έννοια της επιρροής στη συνέχεια κινείται μέσω της εξουσίας προς τη δύναμη 
και την κυριαρχία. 

Ο δεύτερος τύπος προσέγγισης είναι η πολιτισμική προσέγγιση, της οποίας 
ο θ3ΗΓθηάθΓΡ'' αποτελεί ενδεικτικό εκπρόσωπο, με τη θέση του ότι δεν μπορεί 
να υποστηριχθεί καμιά «φυσική» εξήγηση για τη δύναμη και την κυριαρχία: 
δεν είναι αποτέλεσμα μιας προϋπάρχουσας ανισότητας, αλλά αντίθετα η αιτία 
της πρώτης θεμελιώδους ανισότητας μεταξύ των ανθρώπων. Εν τούτοις, κα¬ 
θώς δεν διακρίνει μεταξύ της δύναμης και της κυριαρχίας, γι' αυτόν η αναγκαι¬ 
ότητα της κυριαρχίας παράγεται λογικά από την αναγκαιότητα της δύναμης 
(την οποία αποκαλεί «εξουσία»), δηλαδή από την κανονιστική λειτουργία. Γι' 
αυτόν, η κανονιστική λειτουργία και η προνομιούχος κατοχή της είναι ένα και 
το αυτό. 

Οι προσεγγίσεις στο πρόβλημα της γένεσης της δύναμης και της κυριαρχί¬ 
ας μπορούν επίσης να κατηγοριοποιηθούν και κατά μία άλλη οπτική: σ' αυτές 
που υποθέτουν, ρητά ή υπόρρητα, ότι οι δύο αυτές έννοιες συμπορεύονται 
με τον άνθρωπο και την κοινωνία και σ' αυτές που τοποθετούν την εμφάνισή 
τους σ' ένα ορισμένο σημείο της ιστορίας. Σύμφωνα με τις δεύτερες, δεν είναι, 
κατά περίεργο τρόπο (στην περίπτωση των θεωριών που διακρίνουν μεταξύ 
δύναμης και κυριαρχίας), η δύναμη/κυριαρχία που εμφανίζεται, αλλά, γενικά, 
μόνο η κυριαρχία είναι αυτή που εισβάλλει σ' έναν καινωνικό χώρο που είναι 
ακαθόριστος και που ορίζεται ως η φυσική κατάσταση.” 


23 «Αυτή η πόλωση των ανθρώπων σε αφέντες και υπηρέτες φαίνεται αξιοθαύμαστα ταιρια¬ 
στή με την προΟπάρχουσα τάξη της ανθρώπινης φύσης». «Στις απαρχές της, η δύναμη (...) 
είναι κατ' αρχήν μια μορφή άμυνας ενάντια στους δυο μεγαλύτερους τρόμους του ανθρώ¬ 
που: την αναρχία και τον πόλεμο», (3. Ρθγγθγο, ό.π., σ.σ. 39,40^ «[Η δύναμη] είναι μια κοινωνική 
αναγκαιότητα. Χάρη στην τάξη που επιβάλλει και χάρη στη συμφωνία που εγκαθιδρύει οι 
άνθρωποι μπορούν να ζουν μια καλύτερη ζωή», Β. Οθ ]ουνθηθΙ, ό.π., σ. 291. 

24 θ. ΟεήΓεπάοΓξ ό.π. 

25 Ένα παράδειγμα: «Η φυσική κοινωνία είναι μικρή και το πέρασμα από τη μικρή στη με¬ 
γάλη κοινωνία δεν μπορεί να επιτευχθεί με την Ιδια διαδικασία. Είναι απαραίτητος ένας πα¬ 
ράγοντας με στερεοποιητική λειτουργία και στις περισσότερες περιπτώσεις αυτός δεν είναι 
το ένστικτο της αλληλεγγύης αλλά το ένστικτο της κυριαρχίας (η έμφαση δική μου, Α. Μπ.) 
(...). Η δημιουργική αρχή πίσω από τα σπουδαία σύνολα της κατάκτησης: μερικές φορές το 
έργο ενός ανθρώπου από την κατώτερη κοινωνία του κοινωνικού συνόλου, αλλά πιο συχνά 
μιας ομάδας πολεμιστών που έρχεται από έξω», Β. Οθ ϋουνεηεΙ, ό.π., σ. 103. Και πάλι: «Έτσι, 
το Κράτος έχει ουσιαστικά τις ρίζες του στις επιτυχίες μιας «ομάδας συμμοριών» που κατα¬ 
στέλλει ατομικές μικρές κοινωνίες μια ομάδα που (...) συμπεριφέρεται με ωμή δύναμη προς 
τους κατακτημένους, τους υποταγμένους», Β. Οθ]ουνθηθ1, ό.π., σ. 104. 

Σε ποιο σημείο ανακύπτει το πρόβλημα της γέννεσης της κυριαρχίας στη 
λογική της υπόθεσης του ορισμού μου; Εφόσον, στα πλαίσια αυτής της λογι¬ 
κής, τα πάντα ξεκινούν από το αξίωμα της πολιτισμικής πλαστικότητας του 
ανθρώπου, αποκλείεται κάθε υπόθεση που βασίζεται σε εγγενή βιοψυχολο- 
γικά στοιχεία, όπως η «βούληση του άρχειν» ή το «ένστικτο του κυριαρχείν» 
κτλ (και κατά συνέπεια και η αντίστοιχη τάση του υποτάσσεσθαι, η βούληση 
του άρχεσθαι κτλ). Στην οπτική του πολιτισμικού αυτοκαθορισμού του αν¬ 
θρώπου, τα συμπεριφορικά μοντέλα του δεν είναι εγγεγραμμένα στη φύση 
του' το κοινωνικό/εξουσιαστικό μοντέλο συμπεριφοράς όχι περισσότερο απ' 
ότι το αναρχικό. (Και με αυτή τη δήλωση δεν έχω την πρόθεση να αρνηθώ 
ότι μια «νατουραλιστική» ερμηνεία του αναρχισμού είναι δυνατή. Στην πραγ¬ 
ματικότητα όμως, μια τέτοια ερμηνεία είναι αρκετά ασαφής. Υπάρχει ένας 
αναρχισμός που θέτει ως αξίωμα τη φυσική «καλοσύνη» του ανθρώπου με την 
έννοια ενός φυσικού αυτοκανονιστικού δυναμικού της ανθρώπινης κοινωνίας 
που δεν χρειάζεται περαιτέρω κανονιστικά όρια. Εν τούτοις, ακόμα και αυτός ο 
αναρχισμός δεν μπορεί να δώσει μια «φυσική» εξήγηση για την εξουσία, αλλά 
μόνο μια «πολιτισμική», ότι δηλαδή αυτή προκύπτει από την ανθρώπινη πα¬ 
ρέμβαση). 

Ακολουθώντας μια αμιγώς πολιτισμική ερμηνεία του ανθρώπου, δεν είναι 
περίεργο το ότι εντοπίζουμε, σε πολιτισμικές συνθήκες κυριαρχίας, στοιχεία 
χαρακτήρα που δομούνται πάνω στην, και για την, κυριαρχία. Ούτε θα πρέπει 
να μας προκαλεί έκπληξη το γεγονός ότι δεν συναντάμε τα στοιχεία αυτά σε 
πολιτισμούς που χαρακτηρίζονται από την απουσία κυριαρχίας (το αδιανόητο 
της έννοιας της προσταγής και της υπακοής, που ήδη αναφέραμε, το γεγονός 
ότι, όπως γράφει ο 0Ι35 ϊγθ 5, «κανείς δεν αισθάνεται την παράλογη επιθυμία 
να κάνει, να έχει ή να φαίνεται περισσότερο από το γείτονά του...»). Είναι το 
πολιτισμικό περιβάλλον που νοηματοδοτεί τις διαφορές χαρακτήρα που το 
υπηρετούν. Έτσι, είναι προφανές ότι, σ' ένα πλαίσιο κυριαρχίας, οι ατομικές 
διαφορές χαρακτήρα στριμώχνονται σε μοντέλα που οδηγούν στον έναν ή 
στον άλλο πόλο της σχέσης προσταγής/υπακοής. 

Ωστόσο, αυτό εξακολουθεί να μη μας διαφωτίζει σε σχέση με το πότε και 
πώς προέκυψε η κυριαρχία. Και σίγουρα δεν υποκρίνομαι ότι έχω τη δυνατό¬ 
τητα να δώσω αυτήν την απάντηση εδώ. Το πρόβλημα είναι ίσως προορισμένο 
να μένει διαρκώς ανοικτό επιστημονικά, εάν, όπως φαίνεται πιθανό, στο σημε¬ 
ρινό τουλάχιστον στάδιο της γνώσης μας, οι πιθανές απαντήσεις αποτελούν 
αναπόδεικτες υποθέσεις, εφόσον είναι εμπειρικά «μη διαψεύσιμες». Είναι επο¬ 
μένως λιγότερο πιθανό να αναπτύξουμε επιστημονικές θεωρίες σε σχέση με 
την καταγωγή της κυριαρχίας και περισσότερο πιθανό να αναπτύξουμε «μύ¬ 
θους» (απολογητικούς ή κριτικούς). 

Προς το παρόν, θα περιοριστώ στο σχεδίασμα ενός διαγράμματος μιας ερ¬ 
μηνευτικής υπόθεσης από μια αναρχική και με «πολιτισμική βάση» οπτική. Η 

υπόθεση που κάνω είναι ότι η κυριαρχία εμφανίστηκε σ' ένα ορισμένο σημείο 
της ιστορίας της ανθρωπότητας ως μια «πολιτισμική μετάλλαξη». Μόλις πρό¬ 
σφατα έχουμε αρχίσει να εφαρμόζουμε τις αρχές της φυσικής εξέλιξης (τυχαί¬ 
ες μεταλλάξεις και θετική επιλογή εκείνων των χαρακτηριστικών επιλογών 
που εξυπηρετούν την επιβίωση) στην πολιτισμική εξέλιξη του ανθρώπου.^^ Η 
κυριαρχία μπορεί να ειδωθεί ως μετάλλαξη (δηλαδή, ως μια πολιτισμική καινο¬ 
τομία η οποία, σ' ορισμένες συνθήκες, αποδείχτηκε πλεονεκτική, ως προς την 
επιβίωση, για εκείνες τις κοινωνικές ομάδες που την υιοθέτησαν, για παράδειγ¬ 
μα με σκοπό την καλύτερη στρατιωτική αποτελεσματικότητα, και έτσι επιβλή¬ 
θηκε ως μοντέλο είτε μέσω της βίαιης κατάκτησης είτε μέσω της μίμησης για 
αμυντικούς σκοπούς). 

Μια παράμετρος αυτής της υπόθεσης, την οποία βρίσκω λογικά πειστική, 
είναι το να υποθέσουμε ότι η κυριαρχία/μετάλλαξη δεν εμφανίστηκε εντελώς 
ξαφνικά, άλλα ότι στοιχεία της (δηλαδή κοινωνικές σχέσεις εν μέρει ή προσωρι¬ 
νά δομημένες στο πλαίσιο της σχέσης προσταγής/υπακοής και της ανισότητας 
της δύναμης που αυτή συνεπάγεται) υπήρχαν πάντοτε ή ότι τουλάχιστον προ- 
ϋπήρχαν της κοινωνίας κυριαρχίας, όπως για παράδειγμα στις σχέσεις άνδρα/ 
γυναίκας, ηλικιωμένου/νέου, πολεμιστή/αμάχου, αρχηγού/φυλής. (Σ' αυτές 
τις σχέσεις, η κυριαρχία θα μπορούσε να υπάρχει ως πολιτισμική μίμηση των 
ασυμμετρών που παρατηρούνται, ή καλύτερα που ερμηνεύονται ως τέτοιες, 
στη φύση, δηλαδή στο κοινωνικό «ζώο» που κυνηγιέται ή που αναθρέφεται 
ή όπου αλλού παρατηρούνται.^^ Αλλά αυτό είναι μια άλλη υπόθεση). Αυτά 
τα στοιχεία κυριαρχίας θα πρέπει να κρατήθηκαν «υπό έλεγχο» στις πρώιμες 
ανθρώπινες κοινωνίες και έτσι δεν μπορούσαν να γενικευθούν ως κεντρικά 
σημεία του πολιτισμού και της κοινωνίας, έως ότου αλλαγές στις «περιβαλλο¬ 
ντικές» συνθήκες κατέστησαν δυνατή τη μετατροπή τους σε κυρίαρχα κανονι¬ 
στικά μοντέλα. Σ' αυτό το σημείο επήλθε η μετάλλαξη, η οποία δεν επηρέασε 
πάρα μόνο τις ομάδες που ήταν γεωγραφικά και/ή πολιτισμικά απομονωμένες. 

Αυτή η υπόθεση περί μετάλλαξης ανοίγει (ή καλύτερα επαναδιατυπώνει) 
μια ολόκληρη σειρά προβλημάτων σε σχέση με το πρόταγμα της κατάλυσης 
της κυριαρχίας, πρόταγμα που αποτελεί το κεντρικό χαρακτηριστικό του 
αναρχισμού, εφόσον, υπό αυτό το πρίσμα, ο αναρχικός μετασχηματισμός της 
κοινωνίας μπορεί επίσης να ειδωθεί ως μια ουσιώδης πολιτισμική μετάλλαξη. 
Σ' αυτό το πρόταγμα, οι αναρχικοί είναι μεταλλαγμένοι που τείνουν να πολ- 
λαπλασιάζονται ή να μεταδίδουν την πολιτισμική τους «ανωμαλία» (με την 


26 Βλ. ί. ςβύθΙΙί 5ίθΓΖ3, Μ.νν. ΡθΙάιπΒΠ, €υΙΙυΓαΙ ΤΓαη5ηιί55ίοη αηά ΕνοΙυΙΙοη: α Ουαη[ί(αΙίνε 
ΑρρΓοαάι, ΡγιποθΙοπ υηίνθΓΒΐΙγ ΡΓε55, ΡηηεθΙοη, 1981. 

27 Αυτή είναι μια οπτική με την οποία μπορούμε να εξετάσουμε την παρατήρηση του 
ςΐ35ΐΓθ5 ότι η πολιτική των πρωτόγονων κοινωνιών που μελέτησε ήταν οργανωμένη γύρω 
από την αντίληψη ότι η καταναγκαστική δύναμη είναι καθεαυτή «τίποτα άλλο από ένα λαν- 
θάνον άλλοθι της φύσης», Ρ. ςΐ35ΐΓθ5, ό.π., σ. 37. 

έννοια ότι η κανονικότητα αποτελεί το κυρίαρχο μοντέλο) και ταυτόχρονα 
να δημιουργούν τις «περιβαλλοντικές» συνθήκες που θα ενθαρρύνουν τη με¬ 
τάλλαξη, δηλαδή τη γενίκευση του μεταλλαγμένου χαρακτήρα τους. Αυτό θα 
μπορούσε να ανοίξει το δρόμο για μια εντελώς νέα ερμηνεία της σχέσης με¬ 
ταξύ υπαρξιακού αναρχισμού και της εκπαιδευτικής, επαναστατικής ή άλλης 
μορφής του, αλλά αυτό είναι μια άλλη ιστορία. 

Για ορισμένους το πρόταγμα της κοινωνικής απελευθέρωσης δεν είναι τίπο¬ 
τα άλλο από την πρακτική εφαρμογή συγκεκριμένων θέσεων και αντιλήψε¬ 
ων παυ βρίσκει κανείς σε βιβλία, άρθρα και μελέτες λιγότερο ή περισσότερο 
γνωστών διανοητών της αμφισβήτησης. Πραγματικά, οι σελίδες των έργων 
του Προυντόν, του Κροπότκιν, του Μπακούνιν, του Μαρξ, και πολλών άλλων 
συγγραφέων έχουν διαμορφώσει συνειδήσεις, μπολιάζοντας σε αυτές ιδέες 
που αναζητούν την πραγμάτωσή τους σε σχέδια συλλογικής δράσης. Εφόσον 
οι ταξικές διαιρέσεις, παρά τις όποιες μεταλλάξεις τους, η εκμετάλλευση αν¬ 
θρώπου από άνθρωπο, η μισθωτή εργασία και η εμπορευματική/ιεραρχική 
οργάνωση της κοινωνίας εξακολουθούν να εκλαμβάνονται από μια μικρότερη 
ή μεγαλύτερη μερίδα ανθρώπων ως μείζονα ζητήματα, οι κλασικοί της αμφι¬ 
σβήτησης δεν θα πάψουν ποτέ να είναι επίκαιροι. Υπό αυτή την έννοια τα έργα 
τους θα εξακολουθήσουν να αποτελούν πηγή έμπνευσης, τουλάχιστον στο 
βαθμό που ο σύγχρονος και ο μελλοντικός αναγνώστης τους θα μπορεί να 
αναγνωρίζει σε αυτά τα κοινωνικά και ατομικά προβλήματα που ο ίδιος βιώνει 
ως αναπόδραστους καταναγκασμούς. 

Φυσικά το απελευθερωτικό πρόταγμα, προσαρμοσμένο στις ανάγκες και 
τις επιταγές των καιρών, έχει από καιρό ενσωματώσει στις αναζητήσεις του 
τα νέα ρεύματα αμφισβήτησης που αναδείχθηκαν μέσα από τις αναστατώσεις 
των πρώτων μεταπολεμικών δεκαετιών, εμπλουτίζοντας έτσι το φάσμα των 
στόχων του και συνάμα εμφυτεύοντας σε αυτά στοιχεία από τη δική του επα¬ 
ναστατική παράδοση. Καινούρια ζητήματα έχουν προστεθεί δίπλα στα παλιά, 
και στα πλαίσια αυτά οι διακρίσεις με βάση το φύλο και τη φυλή ή τα κρίσιμα 

περιβαλλοντικά προβλήματα που αντιμετωπίζει ο πλανήτης κατέχουν πλέον 
στη σκέψη της κοινωνικής αμφισβήτησης μια θέση εξίσσυ σημαντική με τη 
θέση του παραδοσιακού -αλλά όχι ξεπερασμένου- δίπολου, του κράτους και 
του κεφαλαίου. Ειδικότερα για τα οικολογικά ζητήματα ο Μπούκτσιν υποστή¬ 
ριξε ότι έχουν τη ρίζα τους στα κοινωνικά προβλήματα, καταδεικνύοντας έτσι 
τον πολιτικό χαρακτήρα της σύγχρονης οικολογικής κρίσης. 

Ήδη από το 1999 το περιοδικό Ευτοπία έθετε ως στόχο του τη διάδοση των 
αρχών του ελευθεριακού κοινοτισμού, αναγνωρίζοντας σε αυτόν τον όρο μια 
συγκεκριμένη πολιτική θεώρηση: στηριγμένοι στην ιστορική παράδοση της 
αυτονομίας και του αντιϊεραρχικού και αναρχικού κομμουνισμού, νοηματοδο- 
τούμε τον ελευθεριακό κοινοτισμό ως το πρόταγμα της συνομοσπονδιακής 
οργάνωσης αυτόνομων και αυτοοργανωμένων κοινοτήτων (κομμούνων) στο 
πλαίσιο της αλληλοβοήθειας, της πλήρους ισότητας (πολιτικής και οικονομι¬ 
κής) αλλά και της εναρμόνισης της ανθρώπινης κοινότητας με το φυσικό πε¬ 
ριβάλλον. Η απήχηση του περιοδικού όλα αυτά τα χρόνια μας έχει πείσει ότι η 
θεωρητική ενασχόληση με αυτά τα ζητήματα ανταποκρίνεται σε πραγματικές 
ανάγκες. Δεν συμμεριζόμαστε βέβαια την αντίληψη ότι οποιαδήποτε ριζική 
κοινωνική αλλαγή μπορεί να προκόψει μέσα από την πιστή εφαρμογή των 
προτάσεων του ενός ή του άλλου στοχαστή. Αντίθετα, είμαστε πεπεισμένοι, 
και σίγουροι πως και οι αναγνώστες της Ευτοπίας συμμερίζονται την άποψη 
αυτή ότι, η θεωρητική συζήτηση γύρω από τα θέματα αυτά ουσιαστικά πη¬ 
γάζει από τα πραγματικά καθημερινά προβλήματα που αντιμετωπίζουν οι 
σύγχρονες κοινωνίες, αναφέρεται σε αυτά και τέλος εξάγει συμπεράσματα και 
κωδικοποιεί εμπειρίες από την πολιτική και κοινωνική πράξη. Στο πλαίσιο αυτό 
οποιαδήποτε θεωρητική ενασχόληση δεν αποτελεί προϋπόθεση αλλά συνο¬ 
δοιπόρο της πράξης και λειτουργεί εποικοδομητικά στον βαθμό που επηρεά¬ 
ζει και επηρεάζεται, γονιμοποιεί και γονιμοποιείται από αυτήν. 

Στα 20 μέχρι τώρα τεύχη του περιοδικού καταβλήθηκε προσπάθεια να πα- 
ρσυσιαστούν ουσιαστικά ζητήματα σε σχέση με τη δομή αλλά και το περιε¬ 
χόμενο του προτάγματος του ελευθεριακού κοινοτισμού. Ασφαλώς ο περιο¬ 
ρισμένος χώρος των σελίδων ενός περισδικού θέτει συγκεκριμένα όρια στην 
εκδίπλωση αυτού του προβληματισμού, ο οποίος όμως συνεχώς βελτιώνεται 
και ανανεώνεται. Αν και στην Ελλάδα υπάρχουν εδώ και πολλά χρόνια εκδο¬ 
τικά εγχειρήματα που παρέχουν πεδίο έκφρασης στην ελευθεριακή σκέψη, 
θεωρούμε πως υπάρχει χώρος αλλά και ανάγκη και για άλλα. Για τον λόγο 
αυτό προχωρούμε στην έκδοση μιας σειράς βιβλίων τα οποία στόχο έχουν να 
εμπλουτίσουν τη συζήτηση γύρω από το περιεχόμενο και τις μορφές οργά¬ 
νωσης που μπορεί σήμερα να λάβει η έννοια της αυτόνομης και αυτοοργανω- 
μένης κοινότητας-κομμούνας. Επίσης φιλοδοξούμε να συνεισφέρουμε στην 
ιστορική μελέτη του ελευθεριακού προτάγματος. 



Ας μην παρεξηγούμαστε. Όπως έγραψε κάποτε ο Κορνήλιος Καστοριάδης 
«Δεν έχουμε κανένα Ευαγγέλιο της ελευθερίας να διαδώσουμε, γη της επαγ¬ 
γελίας να δείξουμε να λάμπει στον ορίζοντα, βιβλίο να προτείνουμε που η ανά¬ 
γνωσή του θα έβγαζε από τον κόπο να ψάξει κανείς την αλήθεια για λογαρια¬ 
σμό του». Για εμάς το πρόταγμα της κοινωνικής απελευθέρωσης μέσα από την 
ανάδειξη της ανθρώπινης κοινότητας δεν εξαρτάται από οποιαδήποτε ολική 
θεωρία αλλά συνδέεται με μια πρόθεση μετασχηματισμού του κοινωνικού γί¬ 
γνεσθαι λαμβάνοντας υπόψη τις δεδομένες συνθήκες με πλήρη ταυτόχρονα 
επίγνωση του κατ' ανάγκη σχετικού χαρακτήρα του. Το πρόταγμα του ελευ- 
θεριακού κοινοτισμού δεν είναι ονειροπόληση ούτε όμως επιταγή της ιστορί¬ 
ας ή της φύσης. Είναι μια συνειδητή επιλογή εντασσόμενη σε συγκεκριμένες 
ιστορικές παραδόσεις τις οποίες φιλοδοξεί να συνθέσει και να υπερβεί μετα¬ 
σχηματιζόμενο σε πράξη. Με την έννοια αυτή η διεκδίκηση της αυτοοργανω- 
μένης κοινότητας είναι υπόθεση καθημερινή, η οικοδόμησή της επιχειρείται 
στις στιγμές της συλλογικής δράσης και του συλλογικού αγώνα εναντίον των 
προσταγών που ορίζουν οι θεσμοί και οι λογικές του εμπορεύματος και της 
ετερονομίας. 

ΓΓ αυτό ας θεωρηθούν οι εκδόσεις Ευτοπία μια μικρή συμβολή στην κυκλο- 
φσρία των ιδεών και των αγώνων όλων εκείνων που δεν παύουν να αναζητούν 
την ελευθερία και την ισότητα στο πλαίσιο των αυτοοργανωμένων κοινοτή¬ 
των. 

“Στο ερώτημα εάν είναι δυνατό ο αναρχισμός 
να πάει πέρα από τη δημοκρατία θα αηαντούαα 
ότι μπορεί, τόοο ποιοτικά όσο και ποσοτικά. Σε 
μια αναλογία μ’ αυτό που έγραψα κάποτε για την 
ελευθερία, π αναρχική αντίληψη της ελευθερίας 
είναι και «μεγαλύτερη» και «διαφορετική» από 
τη φιλελεύθερη αντίληψη. Με απλούστερους 
όρους, αυτή η «διαφορά» έγκειται σιο γεγονός 
ότι για τους φιλελεύθερους η ελευθερία του ατό¬ 
μου περιορίζεται από την ελευθερία των άλλων, 
ενώ για τους αναρχικούς ενισχύεται από αυτήν». 

«Έτσι, η πολιτική ιδέα των αναρχικών είναι, και 
πρέπει κατ’ ανάγκη να είναι, μεγαλύτερη δημο¬ 
κρατία, πέρα και πάνω από οτιδήποτε άλλο, εάν 
είναι να μην παραμείνει σ’ αυτήν την πλευρά της 
διαχωριστικής γραμμής. Αυτό είναι στην πραγμα¬ 
τικότητα ό,τι υποστηρίζουν οι αναρχικοί; ότι η πο¬ 
λιτική τους αντίληψη είναι ταυτόχρονα ευρύτερη 
και διαφορετική». 


Ο Αμεντέο Μπέρτολο γεννήθηκε στο Μιλάνο το 
1941. Κατά κύριο λόγο έχει εργαστεί ως λέκτο¬ 
ρας πανεπιστημίου σε θέματα αγροτικής οικονο¬ 
μίας. Αναρχικός ακτιβιστής πάνω από πενήντα 
χρόνια, υπήρξε συντάκτης στα περιοδικά "Α" 

"ΥοΙοπΙθ" (1980-1996). Ήταν και συνεχίζει να εί¬ 
ναι ένας από τους υπεύθυνους του ΈεηΙτο δΙυάί 

